
FORSVUNDNE SKOVE 


FORSVUNDNE SKOVE 


KE hed en Mand, der drev Agerbrug. Da han havde lagt Penge 
op, tog han til Byen for at købe sig en Slave. 

Købmanden viste ham forskellige, men Korra blev ved at vrage. 

Vil du kanske have, at jeg skal slæbe dem op allesammen! snær- 
rede Købmanden omsider. Det var i Middagstiden, da Slaverne sov. 

Jeg kan jo saa gaa til en anden Handler, sagde Korra. 

Ja, ja. Købmanden ruskede i Kæderne, og Korra besaa hele Ud- 
valget. Han gik aarvaagen rundt om hver enkelt. 

Føl paa ham her, det er Kram, sagde Købmanden og skød en 
i Forgrunden — Hvad? Det er vel en storartet Brystkasse, bank en 
Gang! Og mærk paa Haandleddet, Senerne ligger som Strænge paa 
en Violinhals. — Gab op! 

Købmanden tog med en Finger i Slavens Mundkrog og vendte 
ham mod Lyset. 

Nu skal du se Tænder! 

Og Købmanden drog Bagen af en Kniv rask hen over Slavens 
Fortænder. 

Se her min gode Mand — der sidder Metal paa dem. Det er Tæn- 
der, der kan bide et Søm over. 

Korra betænkte sig endnu en Tid, han befølte Slaven meget grun- 
digt og pressede Fingerspidserne ind i Muskulaturen for at mærke, 
om Fibrene laa tæt. Endelig bestemte han sig, fik Slaven koblet fra, 
og efter at han med en sur Mine havde betalt, trak han ham hjem. 

Inden ret mange Dage var gaaet, blev Slaven syg. For da han nu 
ikke var i Handelen mere, men var kommen til Ro, fik han Hjemve 
efter Skovene, hvor han var fra. — Korra kendte dette nøje. Det 
var et udmærket Tegn. Han satte sig hos Slaven, der laa paa Ryg- 
gen uden at ville leve, og talte sindigt til ham. 

Du skal komme tilbage til dine Skove, sagde han, vel skal du det. 
Jeg lover det, du kan stole paa det. — Du er endnu ung ... vil du 

dyrke min Jord for mig i fem Aar, godvilligt og retskaffent — des- 
uden har jeg jo betalt dig, men det kan være det samme — saa skal 
du fåa din Frihed. Fem Aar, 

Og Slaven sled. Han tog fat som en Djævel. Det var en Gudsvel- 
signelse for Korra at sidde i sin Dør og se disse brune Muskler 
kugle sig og bæve under Huden. Korra havde ingen kærere Beskæf- 
tigelse end at sidde og se Slaven arbejde. Det begyndte at gaa op 
for ham, at Mennesket er en køn Ting, en Øjenlyst. 

Fem Aar — Slaven regnede — lige saa mange Solhverv som han 
havde Fingre. Solen skulde vende ti Gange. Han saa Solen gaa ned 
hver Aften og tog Mærker af Sten og Høje for at holde Rede paa 
Fremgangen. 

Da Solen vendte første Gang, regnede han Tommelfingren paa 
højre Haand fra. Efter endnu et Solhvervs Forløb — men det varede 
bitterligt længe — var ogsaa Pegefingren fri. Han elskede disse to 
Fingre fremfor de andre, der havde saa længe længe igen, 

— Dette store Regnestykke blev Slavens Rigdom, hans indre 
Ejendom, den Ingen kunde gøre ham stridig. 

Og medens Tiden gik, tog hans Udregninger til i Omfang, i dun- 
kel Fylde. Aarstiderne drog forbi som store grænseløse Tider, han 
ikke kunde fatte. Men foran hver ny Aftenrøde gennemgik Slaven 
sit Haab. 

Tiden, der lod saa kort, mens den var for Haanden, syntes uover- 
skuelig, naar den var kommen forbi. Men den ny Tid tøvede med 
at komme, 

Saaledes blev Slavens Verden dyb. Idet hans Længsel bragte uen- 
delig Tøven ind i Tiden, veg ogsaa Rummet ud fra ham. Hver Aften, 
der kom, førte mere og mere Dybde med sig. 

Alt laa langt borte, alt laa langt borte. Det der evigt gentog sig, 
skulde ingensinde naas. 

Slaven stirrede hver Aften ud i den dybe Solnedgang. 

— Da fem Aar endelig, endelig var gaaet — det er saa let at sige 
— kom Slaven og bad om sin Frihed. Han vilde tage til sit Hjem. 

Du har dyrket min Jord meget godt, sagde Korra grundende. — 
Sig mig, hvor ligger dit Hjem — i Vesten? Jeg har set dig glane 
den Vej. 

Jo, Slaven havde hjemme vesterpaa. 

Der er langt, sagde Korra. Du nikker — langt! Og Penge har du 
ingen af. 

Slaven tav bestyrtet. Nej, det var rigtigt. 

Vil du arbejde for mig tre Aar endnu — nej, eller to kan gøre 
det, to, saa skal du faa Rejsepenge af mig? 

Slaven bøjede Hovedet og gik i Selen. Han tog godt fat. Men han 
holdt nu ikke Rede paa Tiden som før. Derimod drømte han meget, 
Korra hørte ham gø og lalle i Søvne. Og efter en Tids Forløb blev 
han syg. 

Da satte Korra sig hos ham og talte længe. Hans Ord lød saa ær- 
værdigt, saa redeligt erfarne: 

Jeg er en gammel Mand. Jeg har ogsaa i min Ungdom længtes 
vesterud efter Skovene. Men jeg kunde ikke tjene Penge nok til Rej- 
sen. Jeg kommer der ikke nu, før min Aand kommer der, før jeg 
dør. Du er ung og arbejder dygtigt — men er du dygtigere end jeg 
var i min Tid? Tænk dig om og følg rolige Raad. Se nu til at du 
kan komme dig! 

Slaven kom sig nødigt. Og da han atter tog i, fik han Hang til at 
give sig tilfreds og lægge sig hen og sove mellem Stunder. Da gav 
Korra ham en Dag Pisk. Det bekom ham godt, han fik grædt. 

Og de to Aar gik. 

Saa gav Korra virkelig sin Slave Friheden. Slaven rejste vester- 
paa. Men Maaneder efter kom han tilbage i ringe Forfatning og 
uden at have fundet sin Skov. 

Ser du det, sagde Korra. Men jeg er god, der skal ikke siges an- 
det. Rejs ud en Gang til og søg mod Øst. Det kunde dog være, Sko- 
ven laa paa den Kant. 

Slaven rejste. Og han fandt virkelig sine hjemlige Skove. Men 
han kendte dem ikke. Han kom udslidt tilbage og fortalte, at han 
vel havde fundet Træer baade det ene og det andet Sted, fuldt op 
af Træer, men ikke sine egne Skove. 

Hm! Korra hostede. 

I mit Hus skal du altid faa Mad, sagde han varmt, bliv du nu 
kun hos mig. Hjemløs skal du ikke være herneden. Og naar jeg er 
gaaet til mine Fædre, vil min Søn ogsaa sørge for dig. 

Korra ældedes, men han havde en Slave i den bedste Manddoms- 
alder. Han bespiste ham passende, for at holde ham vedlige, og ren- 
ligt, at han ikke skulde faa Udslet. Med forstandige Mellemrum gav 
han ham Pisk for at holde ham ydmyg. Hvile lod han det heller 
ikke skorte paa; hver ottende Dag havde Slaven fuld Frihed til at 
sidde paa en Høj og stirre mod Vesten, 

Korras Jord gav gode Fold, han købte Skov, ryddede og dyrkede 
og gav sin Slave Arbejde. Og Slaven fældede Træer med Lyst og 
Iver. — Korra havde Penge nok. En Dag købte han en Hunslave 
til Huse. 

Der gik Aar, og i Korras Hus opvoksede seks store Slavesønner. 
Ligesom deres Fader sled de flittigt. — Kun naar man arbejder, kan 
Tiden gaa, sagde deres Fader. Men naar Tiden er gaaet, bæres vi 
mødige ind i de evige Skove, Og hver Hviledag tog han sine Sønner 
med op paa Højen foran Solnedgangens Ansigt og lærte dem Læng- 
sel. 

Korra var gammel og affældig. Han havde altid været gammel, 
men nu var der ikke andet tilbage af ham end Alderen, Hans Søn 
var fra Fødslen af ikke stærk. Men de havde intet at frygte af no- 
gen, hver af Slaverne kunde med et eneste Kølleslag dræbe en Mand. 
Det var prægtige Folk, Kødet snoede sig stramt om de ranke Knok- 
ler. Og rene Tigertænder havde de. Men Tiderne var sikre nok. Sla- 
verne svang de fredelige Buløkser og fældede Træer. 

SEVILLA 


BE ligger ved Flodbredden midt under den almægtige Sol — en 
Hob af sammenkalkede Celler, en benhvid Kage af Huse og 
Huller ligesom Skelettet af en strandet Fabelsvamp — Sevilla. Hør 
Navnet kvidrer! Sevilla er navnkundig og besunget som Elskov, den 
er omspundet af Drømme som en ung Kvindes Pande af dunkelt 
Haar. Dens Sjæl er som en Længsel efter to navnløst ufattelige Øjne 
ud i Verden. 

Jeg kom til Sevilla med Toget. Det busede vrinskende frem for 
Stationen og fnøs som en ung suffissant Hingst. Et Par Hotelkuske 
tog mig straks ved Uvidenheden og slæbte af med mig — man snød 
og beløj mig flydende — nok om det. 

Men aldrig saa snart var jeg kommen i Orden, før jeg saa mig 
om efter de skønne Kvinder i Sevilla. Jeg gik en fremmed Gade 
igennem og en til, jeg standsede foran Fotografers Udhængsskabe 
.… jeg tog en Drosche og lod sprænge ud til den store Tobaks- 
fabrik, hvor jeg vidste, at flere Hundrede Andalucierinder var sam- 
let paa et Sted. 

Det kostede ikke meget. Inspektøren viste mig rundt langs Ræk- 
kerne. Varmen var tung, Klæderne lette. Saa tog jeg her det fore- 
løbige Overblik. For hvert Skridt bredte Indtrykket sig videre — 
Sollyset laa i Strænge gennem den disede Hal — Bord efter Bord — 
en Hær af Kvinder, der sad og arbejdede ... hvilken Mængde To- 
bak! Dog der var mørke, fine Væsener imellem, kanske hundrede. 
Resten kunde man forsende i Læssevis til at udbedre de hollandske 
Diger med. 

Jeg kom til at bo ovre paa den anden Side Guadalquivir i det ur- 
gamle Bétis. Min Stue var hvælvet og fik Lys fra Gaarden. Gulkal- 
kede Søjler, tunge Murbuer ... her maatte der ligge sære dybe Dage 
og vente, Da Aftenen kom paa den første Dag, tændte jeg mit Lys 

og vandrede op og ned i det skumle Hul. Jeg saa påa Sivstolene, 
de raa Mure — jeg følte køligt og venligt Mørke om mig efter Da- 
gens Lyspisk. Klamme Teglfliser mødte Fødderne, og naar jeg stod 
stille, krøb der Myrer op ad mig. Endskønt der var køligt under 
Hvælvingen, dampede jeg af Varme. Al min Sans vejrede sultent ud 
i Rummet. 

Næste Formiddag, da jeg gik gennem Gaarden, saa jeg en Del af 
Beboerne, der sad ude ved Gitterporten. De fulgte mig nysgerrigt 
med Øjnene, idet jeg passerede. Mit Blik gled over dem alle. Der 
sad en ung Pige paa en Skammel. 

Kirkeklokkerne ringede, La Giralda ragede op mod den hvide 
Himmel ovre over Byen. Langs ned ad Floden lossede de Kul. Jeg 


gik ned mod Trianabroen og væk over i Byen. 


De første Morgener sprang jeg fra Søvnen saa karsk og blind som 
en Rovfugl, der giver sig ud i Luften over et Svælg; jeg snørede 
mine Støvler — som Jubal bandt sine Sandaler den Dag, da han 


opfandt Trompeten. 
Det var en ny By, jeg havde, og 
urede, endeløs mangeartet. Jeg kunde flyde rundt i timevis og være 


saa godt som bevidstløs. Der var ikke noget at huske, og dog saa 
jeg mange besynderlige Ting. Bagefter erindrede jeg, at jeg havde 
hørt et Æsel skryde rædselsfuldt, eller jeg havde set Kong Hermene- 
gildes Hus. Jeg havde ladet mine Fingre løbe over Rillerne i gamle 
Mure, som jeg gik langs med; jeg havde set ind i solbeskinnede 
Gaarde. Alt hvad jeg saa, bragte mig til at huske nærliggende eller 


fjærne Systemer af andre Ting. Jeg kunde ikke blive træt af at tage 


og glemme — gabe og synke. Og Solen stod mig bi, den skinnede 


og varmede. Ved Middagstid stod den næsten i Zenith; Straalerne 
ophedede mine Skuldre saa at jeg krympede mig som en Hund un- 
der Ovnen. Dette Land kunde jeg lide. Midt paa Dagen skar Solen 
Tænder — Solfaklen omsloges af et Pust, de hvide Luer rørte sig 
og viftede hede Flige ned over mit Ansigt. Og saalænge Solen flam- 
mede, nød jeg det; naar Mørket kom, slugte jeg sval Luft. 
Guadalquivir glider langs Stenkajerne, Vandet spiller under Ly- 
set, dovent og gult. Af og til, hist og her kommer der lyse Mudder- 
skyer op påa Overfladen og slaar sig ud i store Gulve som Fodbal- 
lerne af en Kæmpe, der roder med sit Hoved nede i Bunden. Men 
midt ude i Strømmen ligger der gærne nogle runde sorte Hoveder ; 

SEVILLA 17 
det er Drengene, der opholder sig derude, De træder Vande paa et 
Sted den meste Tid. Men opdager de en Fremmed paa Broen, kom- 
mer de til for at tjene Skillinger ved at springe ned. De træder ro- 
ligt ud i Luften fra den høje Bro. Og der staar de et Nu med sam- 
lede Ben og udstrakte Arme som Statuer af ægyptiske Guder — 
blanke og brune i Solrummet. Pludselig skyder de ned og skærer 
under Vandet; det skræller næppe om dem. 

Et Antal Dage, en Uge, varede mit ganske elementære Humør. 
Saa begyndte jeg at dutte mig selv igen og give mig selv intime 
Øgenavne — jeg trængte til en mere sammensat Tilværelse. 


Sierpes hedder en Gade i Sevilla; den er meget smal og dyb — 
en Revne i Byen. Forneden ér den belagt med Fliser som en Stue, 
og højt oppe er der spændt store Sejl tværs over den. Disse Sejl er 
syet sammen af Strimler, det ser ud som om de bugnede imod 
Snore, som om de bar. Hele Gaden ligner et Flyvefartøj oppe i 
Skyerne, Solen skinner paa vore fulde Sejl, de lyser over os, vi vrim- 
ler og tripper ud og ind af Kaféer og Butiker. Nu og da er det som 
om hele vort Skib svajer, medens vi sejler trygt frem gennem smul 
Himmel. 

Jeg kom en Dag ind paa Sierpes efter at have flakket om i mange 
Timer og nydt Lyset og Varmen. Kaféerne er aabne ud til Gaden, 
jeg satte mig et Sted. Snakken summede om mig, og Gaden flød 
over af Mennesker. Længe sad jeg og saa til og fulgte alle de smaa 
Begivenheder, der kan forefalde i en Kafé og paa Fortovene; jeg 
læste en Avis, røg Tobak og lod Tiden gaa. 

Da hørte jeg pludselig noget — lyttede. Hvad var det? Jo. Nu 
igen — jeg vendte mig rundt og saa med et Blik alle paa Gaden og 
i Kaféen, Pillerne, Loftet — jeg saa de skinnende Sejl over Gaden 

.» men gennem den snøvlende Støj anede jeg lange klare Musik- 
lyde — højt oppe fra. Var der ingen andre, der hørte noget? Nej — 
og nu skelnede jeg heller ikke den fjærne Klang. Men straks efter 
spidsede min Hørelse sig, og jeg mærkede igen, at der trak Toner 
igennem deroppe — Stemmer, Fløjter. Det lød tungt — hvad var 
det! — det var dog skrækkeligt klagende! Det kom som en Sang fra 
nogen, der var hængt op med Hovedet nedad. Jeg sad stille og hørte 
den syngende Klage sive ned. Hør, hvor det lød vildt bevæget! 

Men da jeg lyttede endnu en Grad nøjere til, kendte jeg Musiken. 
Ovenover Kaféen i en af Etagerne maatte der være nogen, der spil- 

Skovene 2 

lede. Jeg ved ikke, hvad Stykket hedder; men jeg, kender det. — smæ 

Straks efter holdt det op. Jeg følte mig helt svag i Knæene. forb: 

Et Par Dage efter sad jeg i samme Kafé. Det var hen paa Efter- gyld 

middagen, da Varmen begyndte at tage af. Med et sad jeg der igen Si 

urolig og sporede rundt. Jeg følte Forandring — hvad var der sket? stær] 

I det samme blev de elektriske Ventilvinger, der sad paa Pillerne, Bille 

; synlige, idet de gik istaa. Men det var dette Ophør af Lyd, jeg havde med 
. mærket; Vingernes Snurren var gaaet ud af den almindelige Støj. jeg i 


Hm! tænkte jeg. 

Hm! tænkte jeg igen. Monstro der skulde være Toner her i Ver- 
den, som vi ikke hører, før de holder op? 

Jeg grundede meget over dette og drak i Tanker af min Kaffe. Og 
jeg fik paa Fornemmelsen, at der ventede mig store Ting. Det ube- 
skrivelige laa mig nærmere end nogensinde. 


Lidt efter lidt blev jeg bekendt med dem, der boede i Huset i 
Bétis. De fleste af Mændene læmpede Kul paa Floden, en Del af 
Kvinderne havde Arbejde ovre paa Tobaksfabriken. Rubio søgte at 
gøre Rede for alt sligt, naar vi om Aftenen sad ude paa Kajen. Rubio 
ejede Huset, han havde giftet sig det til. Paa den ene Side af Ind- 
gangsporten havde han Vinstue, den anden Side havde han lejet ud 
til Cigarbutik — og med alt dette var han endnu ikke 24 Aar. 

Rubio forklarede mig adskilligt; han gjorde Ret og Skel mellem 
de Damer, der gik forbi i Tusmørket, og gav mig nyttige Vink. Ru- 
bio og jeg forstod hinanden. 

Men paa saadanne Aftener havde jeg mine Øjne rettede over mod 
Porten. Mon Dolores ikke skulde vise sig? Kom hun, saa foreslog 
jeg gærne Rubio et Glas Vin, og vi drev over og satte os i Porten 
hos Kvinderne. 

Naar Dolores gik, tabte alt Farven. Jeg vidste det godt. Det var 
en Morgen bleven mig klart, at jeg havde forset mig paa Dolores 
straks den første Gang jeg saa hende — men uden at vide det be- 
vidst. Dolores sad paa en Skammel ude ved Gitterporten med begge 
Albuer støttet paa Knæene, og idet jeg gik forbi, rejste hun sit 
sekstenaarige Hoved og saa op paa mig. I samme Nu følte jeg den 
store og klare Selvfølge — jeg skulde naturligvis finde et Vidunder 
i Sevilla. Men min Bevidsthed lukkede sig øjeblikkeligt sammen, 
Overraskelsen skjulte sig ... min Hjærne fik travlt med at slaa hen 
og reducere — intet paa Færde! Saaledes gribes Jægeren af en halvt 

smærtelig Lyst til at tøve, naar han ser sit Vildt. Jeg gik ligegyldig 
forbi. Og min inderste snu Sjæl havde virkelig overtalt mig til Lige- 
gyldighed, for det hele var glemt med det samme. 

Siden, en Morgen forstod jeg, at dette Nu var gaaet over mig med 
stærk hemmelig Magt. Jeg huskede Dolores som et uforgængeligt 
Billede, Dolores, der sad paa Skammelen og vendte sit Ansigt op 
med et Udtryk af at se en Fremmed gaa forbi. Alle de andre huskede 
jeg ikke. 


ÆSELFØLLET 


DE betaler sig, det er nødvendigt at publicere Skriftemaal — fri- 
villig Udlevering møder Respekt; Personligheder er saa sjældne. 
Har man tilmed nogle andre at udlevere foruden sig selv, da kan 
man faa sit Udkomme ved at sætte sig til Bords og skrifte. — Ogsaa 
jeg er en Schuft, jeg bekender, jeg bekender. Drengene var slemme 
— hvorfor saa ikke tilstaa det — i Sevilla. De plagede mig og prik- 
kede mig fra Morgen til Aften; jeg kunde ikke klare mig. Deres Ud- 
holdenhed rakte længere end mit Lune. Tilsidst valgte jeg at tie og 
behandle dem som blotte Tilsyneladelser. Men kunde jeg sprængt 
dem i Luften med Dynamit ... naar de belejrede mig i Flokkevis 
paa Gaden, tyve-tredive Stykker sommetider. … 

Drengene vilde have Penge og Tobak, men i samme Aandedræt 
gjorde de sig ærlig talt lystige over mig. De stimlede sammen og 
traadte mig op ad Benene. 

En Dag gik jeg fast i en stor Flok og kunde ikke komme igennem. 
Jeg saa rundt paa alle disse unge fordærvede Ansigter, disse haarde 
Drengeøjne, der blinkede imod mig, og jeg erkendte min moralske 
Afmagt. Jeg ventede. Lige foran mig havde jeg en lang, mager 
Dreng; han udholdt mit Blik med urokkelig Frækhed; han blev ved 
at spotte mig og tigge paa en og samme Tid — og det stædigt, uop- 
findsomt. 

Da opdagede jeg, at han havde et stort, kirsebærrødt Modermærke 
paa den ene Side af Halsen — jeg rakte en Finger ud og pegede 
stille paa det. Han trængte sig baglængs af Vejen, Flokken opløstes 
af sig selv. Men over det stumpe Drengefjæs for der en Skygge, som 
blev han dødelig syg, hans Øjne lyste af Had, og Læberne lamme- 
des om Tænderne. Han lignede i dette Øjeblik aldeles en Abe, der 
har faaet en Pil i Brystet — som jeg tænkte mig — og slaar begge 
Hænder om Skaftet. 

En anden Gang kom jeg i Lag med nogle Drenge udenfor Byen. 
Jeg var spadseret ud ad Vejene og havde gaaet længe. Dagen var 
hvid og hed, Aloehækkene udsendte en Smule tør Duft. En Karre 
skvulpede forbi i det sprøjtende dybe Støv, en Rytter travede forbi, 
tavs, bedøvet. Hvad var det der puslede i Græsset — Møgbiller, som 
i stor Travlhed hjalp hinanden to og to med at trille deres Kugler 
afsted. Fra Husene ved Vejen kom der ikke en Lyd af Liv. Klokken 
var et eller to. 

Tilsidst blev jeg træt og udpint af Varmen, jeg satte mig paa den 
støvede Grøftekant. La Giralda rakte sig op fra Byen langt borte og 
gloede ud med sine Glugger. 

Hvem der havde Fred en Tid, tænkte jeg. Hvem der kunde slippe 
for at lege med, blot saa længe til man fik aandet dybt en Gang. 

…… Her er jeg da fri for Drengene. Ak hvor jeg sidder godt og 
fredeligt. 

I det samme tonede der tre onde Drenge frem og et Æsel med 
Føl — omringet var jeg paa alle Sider, Jeg blev siddende ganske 
fromt og røg min Tobak, jeg rørte ikke en Fiber i mit Ansigt mens 
de faldt over mig, Nu gik der et godt Kvarter, mens de forlangte 
Tobak. Senor, un Cigaretto, det gentog de, det gentog de i et stift 
Kvarter. Jeg tav og saa ufravendt paa dem. Og langsomt, med 
mange Bitanker, spøgefuldt gendrev jeg mig selv, som jeg sad der. 
Jeg krængede Følelsen af Udlændighed af og paa, jeg godtede mig 
over det Udtryk, jeg havde af at være fra et Land langt borte. 

Jhonny — mucho money! 

Jeg saa nøje paa de tre beklageligt grimme Drenge ... men mit 
Blik havde ikke Spor af Magt over dem. For Djævelen, nu maatte 


de vel tro, jeg var døvstum eller gal — nej, de bliv ikke grebne af 
pludselig Uhygge. Jeg skar en tyst Satansgrimasse — frugtesløst. 


Hombre — sss! sss! 

Da jeg fremdeles ikke rørte mig, stak den største med et Grin 
Hænderne i Bukselommerne og skrævede — 

Yankee! udbrød han. 

De lo alle tre. Dette nye Ord lød i flere Minutter. Jeg begyndte at 
kede mig. Men nu slog en af Knægtene sine Arme om Halsen paa 
Æselføllet og slæbte det frem foran mig. Og der fangede de mig. 

Bonito — muy fino! sang de lækkert indbydende og strøg Føllet 
paa Siderne — og jeg skulde ogsaa klappe det. Og jeg kunde ikke 
modstaa. Det lille Føl var saa blødt og fint som Kæruld og Solskin 

og Søndenvind — hele det ubetydelige Føl lignede en Engel; Ørerne 
kunde meget godt gaa for Vinger. Øjnene var endnu mælkeblaa. 
Men Mulen havde et forsovet Udtryk .…. en Rest af den store Søvn 
før Fødslen. Mellem mine Hænder holdt jeg selve den levende Na- 
turs Symbol. Skinnende Skyldfrihed, frodigt Dybsind. Og det ube- 
talelige Dyr lod sig skatte uden at vrisse eller uden at skryde deraf. 

Jeg var straks paa det rene med, at jeg vilde beholde Føllet, Uden 
mange Omstændigheder købte jeg det og gav Drengene for det, hvad 
de vilde have, halvtreds Pesetas. Jeg trak det i Triumf med mig til 
Byen og fik indrettet en lille Stald til det i min Stue. Jeg passede det 
Morgen og Aften. — Siden tog jeg det med mig, da jeg rejste, og 
havde ikke saa lidt Ulejlighed af det. Men jeg fik det da i Behold 
med til Malaga og om Bord. Jeg glædede mig til at komme hjem og 
have mit Æsel med — havde jeg klaret alle Vanskeligheder før, saa 
skulde det sagtens gaa. — Men jeg fik det nok ikke saa langt. Da 
vi kom ud i den spanske Sø, fik vi haardt Vejr. En Dag, da vi tog 
svære Overhalinger, saa jeg pludselig oppe fra Broen, at mit Føl, 
der stod paa Fordækket, havde slaaet sig løs og tumlede om oppe 
ved Ankerspillet. Jeg sprang ned og var i en Fart forude. Just i det 
samme krængede Skibet stærkt, og Føllet rutchede paa alle fire ned 
mod Lønningen. Jeg for angst til, greb for mig og fik Tag i Føllet, 
og — Balancen glippede — med Føllet i Favnen gik jeg hovedkulds 
over Bord! Bølgerne slog sammen over os begge to; Vindens og 
Havets Brus, al Lyd blev til en tyk Syden, idet vi kom under Over- 
fladen ... 

Saaledes sad jeg og tænkte, medens jeg strøg Føllet over Haarene. 
Da forstyrrede Drengene mig. — 

Peseta! Peseta! 

Tre skidne Hænder strakte sig retfærdigt ud mod mig. Det ko- 
stede en Peseta at klappe. De stod roligt om mig i deres gode Ret: 
jeg havde klappet Føllet — Peseta! 

Jeg tilkastede dem et fjendtligt Blik og beholdt Føllet, som de 
vilde hale fra mig. Jeg lettede mig og saa rundt; der var ingen Men- 
nesker at øjne — saa blev jeg meget roligt ved at glatte Føllet over 
Haarene og holde det om Halsen, som om det var mit; jeg tog Mu- 
len indeni min Haand og rettede paa Ørernes silkefine Luv. 

Og medens Drengene støjede og gik mig paa Livet og plukkede 
mig i Tøjet, randt utallige Krænkelser, Nederlag mig ihu — pludse- 
lig sprang jeg op uden et Ord og snappede alle tre Drenge i Nak- 

ken. Jeg gav mig god Tid til at bunke dem sammen i venstre 
Haand. Og saa svang jeg min Stok. De skreg rasende; det var ikke 
Teaterprygl de fik, men haarde, knaldende Stryg. Og da jeg havde 
pryglet dem en Tid, kom jeg i Ekstase og fordoblede Takten. Først 
da deres forargede Skrig gik over i bønlig Graad, slap jeg dem. 

Æselføllet havde fundet sig en Tot Græs imidlertid, det stod og 
tyggede og saa himmeluvidende paa hele Optrinet. Jeg tog endnu 
en Gang det fløjelssarte Hoved i mine Hænder og klappede Kæbe 
og Mule, saa gik jeg min Vej ind til Byen. 


DOLORES 


NDNU var jeg ikke bleven nærmere bekendt med andre af Fol- 

kene i Bétis end Rubio. Vi havde fundet hinanden formedelst 
Tobakssympati. Naarsomhelst han havde Tid, satte vi os paa Bol- 
værket og røg. Vi sad og lod Øjnene løbe rundt, behageligt bundne 
af hinandens Nærværelse, 

Floden randt sindigt forbi. Ude midt i Strømmen baskede Dren- 
gene under forpustede Hyl, de kom ud og ind af Kloakmundingerne 
som Rotter. Saasnart Betjenten ovre ved Haynebanen fjærnede sig, 
klavrede de op paa Kajen og sværmede rundt der. Viste han sig 
igen, saa styrtede de sig i skrigende Flokke paa Hovedet ned i Flo- 
den. 

Og Solen bedøvede. Tanken flød ud i Drømme. — Inde over Byen 
hang Papirsdrager svimlende højt oppe i den hvide Luft. De borede 
og borede sig opad som vandrende Orme og kom aldrig videre. Saa- 
ledes gik Dagene. 

Jeg kunde ikke blive klog paa Dolores. Først da jeg opgav det, 
blev jeg klog paa hende. Hun var ikke straks et eller andet — hun 
var ingenting. Seksten Aar. 

Dolores mindede af Ydre meget om den unge Dronning af Hol- 
land. Hun havde ligesom hende Smilehuller paa Kindbenene lige 
under Øjet og et lille Smilehul paa Hagen. Disse fine dyrebare Gru- 
ber ligner Mærker efter en Billedhuggers ømme Fingerspidser, idet 
han har villet flytte sit færdige endnu vaade Ler. 

Dolores var en Daglejers Datter, hun levede mellem Kullempere 
og Tobaksarbejdersker og kunde hverken læse eller skrive, Men hun 
var af urgammel Adel. Dolores var lige saa meget værd som et Ja 
for en Tvivler, Derfor higede jeg efter at afsløre netop dette ene 
Væsens Hemmelighed. Jeg turde. Det, jeg længe havde søgt vanske- 
lige og tildels lærde Grunde for, det skulde Dolores kunne bevise 
ved sin blotte Apparition. 

Lige indenfor Porten havde en ung Skoflikker, Antonio, sit Bord. 
Vi hilste altid paa hinanden med udsøgt Agtelse. Antonio viste stor 
Iver for at være mig nyttig. Han kunde lidt Engelsk — meget lidt, 
jeg hørte ham aldrig sige andet end Yes. Det var en høj, køn Fyr 
og flittig som en Myre, 

Dolores, der gærne slæbte om med et eller andet Barn i Favnen, 
stod tit derude ved det lille Værksted. I saa Fald gav jeg mig i Snak 
med Antonio og bød ham Cigaret, 

Meget Arbejde! sagde jeg. 

Yes. 

Mercedes, Rubios unge Kone, kom en Dag ud til os. Hun var 
skeløjet og i det hele knap saa reel som Huset, Rubio havde faaet 
med hende. Da hun saa os i oprømt Kompagni, mente hun ogsaa, 
hun skulde stifte Lystighed. Hun vendte Hovedet fra Antonio og til 
Dolores og skelede og smilede — 

Ja disse to! Hi gi gi gil 

Mercedes nikkede fortroligt og var lige ved at omkomme af hem- 
melig Medviden. Dolores sendte Mercedes et Kvindeblik og stak af, 
og da hun var kommen ind i Gaarden, begyndte hun at tralle og 
hviste Spædbarnet op og ned. Solen stod lige ned i Gaarden og lyste 
blændende paa hende. Hvor hun kunde bøje og rette sig pludseligt! 

Saa? sagde jeg til Mercedes og smilede venligt. Vi fulgtes ad uden- 
for Porten. 

Disse to? .…. 

Javel, fortalte Mercedes mig nu værdigt — en fuldkommen gyl- 
dig om end ikke officiel Kendsgærning — Dolores og den unge An- 
tonio var bestemt for hinanden. De skulde giftes, saasnart der blev 
Raad til at sætte Bo. — 

Efter denne Dag benyttede jeg enhver Lejlighed til at bevæge Do- 
lores, søgte planmæssigt at fylde Luften om hende med Paavirk- 
ning. Det skulde gradvis blive hende klart, hvormeget hun betød. 
Mon hun saa ikke af sig selv vilde bøje sig imod den, der skattede 
hende? 

Der gik nogle Dage. En Aften, da jeg kom hjem, havde jeg Sol- 
nedgangen lige i Øjnene. Det røde Skær blændede, Solkuglen hang 
mørk lige ved Horisonten for Enden af Gaden. Jeg saa ned for mig 
og kneb Øjnene i. Luften over de rødtlysende Brosten dansede af 
gyldent Støv; Fluer svirrede forbi mærkværdigt synlige og glim- 
rende i Lyset. 

Der kom nogen foran paa Fortovet, jeg skærmede over Øjnene 
med Haanden — det var Dolores. Solen gennemskinnede hendes 
Klæder. Med den luende Himmel bag ved saa hendes Klæder ud 
som et grønligt Slør, hvori hendes Legeme skimtedes med svage 
Linjer. Benene gik, saa det ene foran, saa det andet; Knæene be- 
vægede sig i buttede Kurver. Jeg saa det tynde Kjolestof trække sig 
i visse fine Krympninger fra Skuldrene hen over Brystet — som 
blev der pustet paa det — og dette skønne Udtryk for en levende 
Form anedes i sær lysstøvet Skygge. — Jeg huskede Sierpes og de 
sollysende Sejl ... og Sangen ... 

I det samme, vi mødtes, sagde jeg Godaften og gjorde Mine til at 
stanse, jeg gik mellem Solen og Dolores og saa hende pludselig staa 
berøvet al Farve i den hvide Kjole. Men jeg saa ogsaa nu, hvor mat 
og skær Huden var paa hendes Ansigt — samme Hvidhed paa 
Pande, Kinder og Hage. Og da blev jeg lige saa svimmel og an- 
greben til Mode som en Matros, der kommer i Land efter mange 
Maaneders Rejse. 

De har været ovre i Byen? sagde Dolores for at sige noget. 

Ja, svarede jeg og ledte efter Ord. Den er — Byen — den er ... 
meget antik. 

Dolores bøjede Hovedet. Ja det kunde nok være. Hun saa til Siden 
og rynkede Øjenlaagene, som grundede hun dybt over den Ting. 

Mit Hjærte arbejdede med Møje — helt ud i Ryggen. Da Dolores 
saa op, som mente hun, at vi havde udtømt Emnet, fæstede jeg mit 
Blik redningsløst paa hende. Jeg følte mig drevet til det yderste — 
hun maatte nu forstaa det. 

Men mit Blik gik sporløst over hende. Dolores saa endnu op, men 
med et opmærksomt Udtryk kun — vilde jeg endnu gøre en Be- 
mærkning? Hun stod lige saa absolut uvidende om sin egen Tilvæ- 
relse som en Plante. 

Godt Vejr! sagde jeg og beredte mig til at gaa. — Det var vel det, 
Dolores ventede, jeg skulde sige; hendes Svar lød saa overbevist og 
befriet, idet hun gik: 

Si, Senor! 

Ræ og jeg gik og smagte paa Ankrene i Skænkestuen og stak 
nye an. Det var ved at mørkne. Efterhaanden samlede en hel 


Del af Kvarterets tørstige Individer sig ind til os — Feststemning 
over det hele — om Aftenen skulde der være stor Procession i 
Gaden. 


Diego, en af Husets Folk, kom ogsaa til og slog et Par Glas i 
Halsen. Han skød sin alenbrede Hat i Nakken og forsonede sig med 
det vrange i Tilværelsen — et Glas til. Diego satte sig derefter paa 
en af Krakstolene og begyndte at synge. Det var en af disse ømme, 
krusedullerige Sange — hvor han blev rørt og vild! — og hans egne 
Hanegal fortryllede ham, saa at han sang højere. 

Livsglæden bredte sig hurtigt, der opstod en forvirrende Tummel. 
Diego blev ved at synge, men nu stampede han med Benene til og 
hvirvlede Armene rundt i Luften. Han vred Brystet og Maven og 
kaglede afsindigt op mod Loftet. 

Der kom en ung, sky Knøs ind, han satte sig lige indenfor Døren 
og drejede frygtsomt paa Hatten. Nogle Minutter efter sang fire Glas 
Vin rasende ud af hans Hals, han overdøvede Diego. Endnu et 
Kvarter, og den bange Fyr sang hæst op mod Loftet, bragt til det 
yderste af lidenskabelig Rørelse. 

Nogen Tid efter bar Rubio og jeg ham forsigtigt ud — tværs over 
Gaden og satte ham med Ryggen op mod Bolværket. Kort efter satte 
vi en bedøvet Broder ved Siden af ham. De sad musestille der som 
to kønne Dukker. — Vinen flød. Stillingen lod sig ikke længere 
overse, 

Jeg listede ind til mig selv og tog en halv Times Lur. Da jeg kom 
frem igen, var det helt mørkt, rødt Lygteskær allevegne, Gaarden 
og Gaden myldrede af Mennesker i Festfeber. Skænkestuen var nu 
et brølende Helvede. Jeg gik ud ved Porten og satte mig hos Madre. 


28 INTERMEZZO 


Anderledes blev Rubios gamle Svigermoder aldrig kaldt. Hende 
havde jeg en ubegrænset Tillid til. Der kunde ikke tænkes noget 
stærkere end denne gamle, uformeligt svære Kvinde. Hendes brun- 
sorte Ansigt var vortet og grynet som Tudsehud, men hun havde 
endnu sine hvide, hvasse Tænder, og de barske Øjne kunde se. 
Madre sad altid, hun kunde daarligt gaa. Fluerne satte sig paa hende 
med en vis fortrolig Given sig Tid — der var altid en eller anden 
Spyflue om Hovedet paa hende, som hun maatte slaa efter med 
sin tykke Haand. 

Nu sad Madre udenfor Porten og holdt Orden, Af og til udrakte 
hun Armen og gav med urokkeligt pegende Finger en Ordre, Nu 
skulde det være! Den raa Stemme trængte igennem. Og naar Madre 
var bleven adlydt, lagde hun Armen ind til sig igen. 

Vi har Fest i Aften, sagde hun mildeligt til mig. 

Ja, svarede jeg. Det var hvad vi to kunde sige hinanden. 

Trængslen paa Fortovet var stor. Jeg saa det ene ukendte Ansigt 
efter det andet, Rækker af Ansigter, Bølger af Mennesker — hvide 
Kjoler, Vifter — ud og ind af Lygtelyset. 

Dolores saa jeg en Gang imellem. Hun var kommen i stivet Kjole 
og havde faaet Ansigtet pudret blaat. Hun smuttede hid og did med 
en Veninde — de saa hen til mig — og væk var de igen. 

Medens jeg sad der under Madres Beskyttelse, var jeg Genstand 
for undrende Opmærksomhed. Jeg sad grublende og pillede mig 
i Ansigtet; Myggestikkene kløede brændende i den varme Aften. 
Drengene vilde gærne i Lag med mig, men de turde ikke for Madre. 

Det varede længe, inden Processionen kom. Lidt efter lidt hen- 
døde Buldret i Skænkestuen, den ene efter den anden blev baaret 
bevidstløs ud. Der sad en lang Række ved Bolværket nu. 

Imidlertid forandrede Stemningen sig. Folk talte lavere. 

Og saa kom Processionen. I Spidsen førte de Guds Moder paa en 
stor Platform. Under Tæpperne gik fire Mand og bar, Gudebilledet 
ligesom vaklede frem. Bevægelsen ledte Tanken hen paa de Cirkus- 
elefanter, der er fulde af Klowner. Men Billedet var smukt — lutter 
Silke og Sølv og Filigran. Blomster! De høje Lamper dirrede paa 
spiralsnoede Stilke — overstadigt glade Lamper! Billedet smilede 
og holdt en Buket i Haanden. 

Mændene tog deres Hatte af, Kvinderne stammede betaget. En 
plukkede mig i Ærmet, det var Mercedes: 

Er hun ikke yndig? 

Jo jo jo, svarede jeg. 

Fernando, Skræderen, stod som sædvanlig med et af sine Børn 
paa Armen — vi havde talt sammen før — om Udenrigspolitik — 
nu vendte han sig om mod mig. 

Hun er meget smuk, sagde han stille og dybt indadvendt. Har I 
det i England? 

Nej, vi er Protestanter, svarede jeg. 

Ho ho naa, Protes .…. 

Og Skæderen glemte mig og vendte sine salige Øjne mod Jom- 
fruen, som nu var lige ud for os. 

Bagved kom Præsterne med alle deres Tænger og Skrin. Toget 
arbejdede sig langsomt, langsomt gennem den glade Mængde. Lys og 
Skygge vekslede grotesk paa alle spraglede Farver, alle hvide An- 
sigter, 

Ovre i Byen skreg et Lokomotiv. 

Himlen hang sort som Fløjl og med enkelte store Stjærner over 
de mange Mennesker og den megen Glemsomhed. Langs ned ad 
Gaden stod høje Stativer med Fyrværkeri, der skulde afbrændes 
siden. Hvor der var en Lygte, traadte de ud af Mørket som Stejler, 
behængt med fantastiske Benrade. 

Og da Processionen var forbi, blev Fyrværkeriet visselig afbrændt. 
Det var dejligt. Ildneg og Hjul sprudede i den tykke, hede Nat — 
hidsige Ildstraaler borede sig himmelhøjt op i Rummet; og naar de 
endelig mattedes og slukkedes med et fjærnt, kvalt Puf, skimtede 
man et Nu ved de sidste Funkers Skær den graa Krudtsky, der drog 
hen i Mørket langt langt oppe. 

Tilsidst gik Mesteren hen til det store Stativ, der stod lige uden 
for vor Port. Han satte Lunten til, og Sisss! sprængte Ilden i Vejret 
— Gnister haglede, Knald, Knald — og der stod Maria Purisima 
i store luende Skrifttræk! Skæret faldt ud paa den dunkle Flod, paa 
Vandet, der i lave Hvirvler og Ringe sneg sig afsted; Lyset blaffede 
op ad Husene, Det var som den klare Dag. Et sidste Knald, og Lys- 
bogstaverne begyndte at dryppe ned. Mørket krøb tilbage hvor det 
havde været før. 

Men efter at Fyrværkeriet var forbi, var vi en Del, der samledes 
inde i det store Bagværelse til Skænkestuen — kun Folk fra Huset. 

Just som vi kom ind, vaagnede Diego, og da han saa sin Kone — 
en forpjusket, forsømt Ting var hun — dinglede han i Sprithøjmod 
hen og kyssede hénde. Hun smilede — som en syg. Og mens Diego 

sludrede og fangede med Munden efter hendes stakkels Hals, holdt 
hun ham med begge Hænder for Brystet. 

Vin! 

Rubio delte Glassene rundt. Vi bøjede os for hverandre og drak. 

Foruden Carmen, Diegos Hustru, var Mercedes og Dolores til- 
stede. Og saa Madre. Skrædder Fernando drak ogsaa et Glas med 
os, men han gik snart. Forinden kom han i Tanker om noget. — 
Altsaa jeg var Protestant — hvorledes det? 

Vi tror ikke paa nogen Verdens Ting, svarede jeg rask med den 
røde Vin i min Haand. 

Fernando bøjede sit fredelige Ansigt og grublede længe. Omsider 
saa han op paa mig med cirkelrunde Øjne og hviskede dybt hoved- 
rystende to Ord: 

Es impossible! 

. Da Diego havde faaet et Glas igen, vilde han danse, og før vi 
vidste et Ord deraf, var en Fandango kommen i Gang. Vi andre 
klappede Takt, og Diego dansede med sin Kone. Hendes altfor korte 
Overlæbe forsvandt helt, idet hun smilede, hendes Øjne glinsede yd- 
mygt, hver Gang Diego dansede fornærmeligt mod hende i vort 
Paasyn. 

Endelig faldt Diego og kunde ikke rejse sig igen. Carmen fik ham 
lagt til Ro paa en Bænk. Cigaretstumpen sad ham endnu bag Øret, 
saa jeg; den havde trofast fulgt ham under hans desperate Galop- 
svir, lige fra han begyndte. 

Nu traadte Rubio i Dansen med Dolores. Antonio betænkte sig, saa 
sprang han paa Gulvet med Mercedes. Gamle Madre, et Par andre 
fra Huset og jeg klappede Takt. 

Tiden gik festligt, vi fik Hul paa et ekstra Anker Malaga. Vi 
havde det godt i det store, nøgne Rum. 

Saa i en paakommende Pavse siger Madre pludselig paa sin drøje 
Maade: 

Snart skal Englænderen rejse til Cadiz, lille Lola — skal han saa 
tage dig med? 

Det skulde være en Slags Skælmeri, og de lø allesammen. Men 
jeg rakte mig frem fra Stolen — hed af Vin, men ikke deraf alene 
— og sagde meget indtrængende: Ja ja! Jeg stirrede paa Dolores. 
Og da intet andet vilde komme mig paa Tungen, snappede jeg 
Madres Ord og gentog dem: 

Naar jeg nu snart rejser til Cadiz, lille Lola, vil du saa følge med? 

Dolores bøjede Hovedet ned mod sit Skød og lo tvungent. Alle 
de andre tav. I det samme kunde jeg beherske mig, jeg pustede 
stærkt og var tydelig nok hæftig bevæget. Da Tavsheden havde varet 
lidt, saa vi allesammen hen mod Bænken, hvor Diego laa og snor- 
kede højt. Vi lyttede til de sælsomme Lyde, og Mercedes gav Signalet 
til almindelig Latter. 

Rubio gik frem paa Gulvet og strakte sig. Det var langt hen paa 
Natten. Jeg sagde Godnat og gik. 

brøsigt og latterligt den Dag i Dag. Mangen Stenfigur staar i sin er en 
Niche i en bitterligt pinlig Stilling. Det er simple Billedhuggerfejl rense 
— alt det. Men Fejlene har trumfet sig igennem. Mei 
Jeg sad derinde og tænkte paa de henfarne Slægters lidenskabe- men c 
lige Kraft. Var deres Tro end falsk og taabelig, saa var deres Livs- besørg 
vilje dog frygtelig ægte. De begyndte at bygge med ti Slægtled i Ud- Tilg 
sigt. Torquemada dræbte i tusindvis ... en Præst i vor Tid driver (vær 
det til at begaa Lystmord paa sin Husholderske. Det var hele Men- I and 
nesker — Stakler helt igennem, forrykte — men til Gavns. Ingen og nu 
Pardon. Derfor indrettede de deres Klokker med Kontravægte, saa stenen 
at de kan svinge helt rundt — djævelsk fundet paa — men et Skridt nye H 
helt ud. Har vi Klokker, skal de min Sjæl ringe helt rundt. mel. J 
.… Tys! Der gaar Klerke langt borte, bogstaveligt i andre Egne Og 
af Kirken, saa stor er den. Folk kommer ind og lægger sig ensomt et Dyi 


bedende foran Vokskabinetterne. 

Der drog et Luftsuk gennem Rummet, Genfærdet af et Drøn — 
som om en Tone klang af sig selv i et stort Klaviatur. Nej det var 
nogen, der sukkede i sin evige Søvn. 

Tiden staar stille. — Højt oppe bag Kapelgitrene under de slørede 
Hvælvinger hænger mauriske Faner ... 

Jeg sidder og fingrer med Digel og Form og det hvislende hede 
Metal; jeg støber mine Eder og gemmer dem. 

— Naar jeg tænker mig om, kommer jeg til at kassere Kirken og 

Slægten, der byggede den op. Spørgsmaalet beskæftiger mig, siden 
jeg nu er en Amatørrebel og en Dilettantprofet. Min Profession er 
at tale — skønt jeg er en sprogløs. 

Disse begravede Kirkebyggere var endelig Had værd. Deres Daar- 
skab var dog umættelig, de trodsede en Humbug igennem med ti- 
tanisk Styrke. Slægten, der lever nu, Samler ikke Alvor imod sig, 
men blandede Følelser. Det er ikke muligt at reagere enkelt mød 
dem. Disse Afkomlinge, der bager sig Skrabekager af Smulerne efter 
de store saftige Narres Bord! Disse nøjsomme Fættere, der snapser 
Hykleri, hvor de Gamle fejrede Orgier af Fanatisme! 

Ja men det er godt, at vi er humane i alt Fald. Det maa trøste, at 
vi savner Livsbegær ... trist var det nemlig, om vi trumfede vort 
Væsen igennem. 

Er Tiden, vi lever i, ikke sammenhængsløs? Slægten, det store 
Dyr, ser sig for med Facetøjne i Stedet for med et eneste Par Øjne. 

Vi har ingen fælles Følelse og ingen dødelig Uenighed! Vor Tanke 
er en Række af Subtraktionsstykker med svimlende Facit af Diffe- 
renser. Summer er vi bleven vænnet af med. 

Men Tiden stanser aldrig, den er barmhjærtig. Vi skal allesam- 
men dø og raadne. Ingen skal huske os. Kun jeg og mine Lige skal 
besørge os spottet og rakket i Støvet. 

Tilgiv nu, undskyld, at jeg i Embeds Medfør nævner mig selv 
(vær vis paa, at jeg i Hjærtet er lige saa sjofel og servil som alle 


I andre) — det er jo mit Levebrød at forkynde nye Løsener. Ja 
og nu søger jeg den hele, firkantede Ide, der skal danne Grund- 
stenen for et nyt Aarhundredes Hus. — Jeg sover og drømmer om 


nye Huse, saa at jeg svimler og vaagner derved og endnu er svim- 
mel. Jeg vil finde det. 

Og naar vi begynder at bygge, vil vi som i gamle Dage nedgrave 
et Dyr levende under Husets Tærskel. 

ER gik Dage — snart i Uro og snart i Stille. Men Dagenes Fylde 

kom. Havde jeg sendt Bud ud rundt omkring, saa kunde jeg 
nu vente dem tilbage næsten allesammen paa en Gang. Og de vilde 
vist bringe daarlige Tidender. 

Alting kom mig saa sejgt og uflytteligt for. Jeg havde en Følelse 
af, at de Forviklinger, jeg havde levet mig ind i, vilde fordre en 
vidtløftig Løsning. Det er let nok at brede sig og strække Forgre- 
ninger ud. Vanskeligere er det at hente alt hjem igen, at finde sit 
Væsens nye Modifikation. 

— En Dag, da jeg kom hjem, mærkede jeg, at der var noget paa 
Færde; der var saa stille i Gaarden. Jeg havde ikke været i min 
Stue mere end faa Minutter, før Madre kom og bankede paa. Hun 
førte sig ejendommelig forsigtigt ind og begyndte at tale og for- 
klare. Jeg forstod endelig, at hun spurgte efter min Konsul. 

Hvad ham? 

Ja Madre forklarede. Men jeg kunde ikke forstaa hende, hun talte 
saa rivende. Langsommere, bad jeg. Det kunde Madre ikke; Sproget 
var kun til for hende i Sammenhæng, enkelte Ord kendte hun ikke 
noget til. Hun gentog og gentog, men lige flydende. Saa maatte vi 
opgive det. Men der var noget i Vejen, siden Madre gik. Jeg kunde 
se paa den gamle, at hun vilde mig det vel. 

Jeg mærkede noget hele Dagen. Hen ad Aften drev jeg ud og satte 
mig ved Porten. Antonio hilste ikke. Antonio sagde ikke Yes læn- 
gere. Han var et Bytte for bekendt spansk Skinsyge. 

Lidt efter lidt søgte flere ud i Køligheden. Men de holdt sig tyde- 
ligt nok tilbage fra mig. Jeg lod som ingen Ting og røg den ene 
Cigaret efter den anden. 

En Politibetjent kom gaaende, og der faldt pinlig Tavshed over 
alle. Da han var kommen forbi, bøjede Madre sig hen mod Mercedes 
og hviskede — det forstod jeg: 

Han blev ikke bange! 

— Først da Rubio kom til, opklaredes Gaaden. Han talte sagte 
med de andre og,skelede hen til mig — og saa gik han lige til 
Sagen. Om jeg havde været hos min Konsul? 

Nej, hvad skulde jeg der? 

Jo en af los secretos — Madre nikkede gysende — en Opdager 
havde været der om Formiddagen og spurgt efter mig. Det mentes, 
at jeg var en amerikansk Spion. Det var jo under Krigen. 

Har nogen angivet mig? spurgte jeg øjeblikkeligt og spejdede 
rundt. Jeg mødte aabne skikkelige Øjne hos dem alle. Men indenfor 
Porten sad Antonio, han saa ikke op. Han var paafaldende flittig 
— Svup! smed han en Saal ned i Blødebaljen — Smæk! lagde han 
Huden tilrette igen paa Brættet over Knæene. Og nu skar han lang- 
somt og dirrende en ny Saal ud. Jeg tog sindigt Øjnene til mig. 

— Nej, jeg var ingen Spion! Jeg hentede mit kolossale akademi- 
ke Borgerbrev ud foran Porten og læste Latinen op. Madre nik- 
ede overflødigt tilfredsstillet — havde hun ikke hele Tiden været 
paa mit Parti! 

Da Opdageren kom igen næste Dag, slog jeg ham af Marken i 
alles Paasyn med mine Papirer og Segl. 

.….… Men Budene kom hjem nu den ene efter den anden med Ti- 
dender, — Min inderste gode Bondefornuft havde arbejdet i det 
Stille og var kommen til Resultat. En Dag kunde jeg uden nogen 
N 


wu 


ags Kulør sige til mig selv, at Dolores ikke lod sig bedaare af mig. 
ej. Jeg sparede unødige Ophævelser og lod mig tavs plumpe ned 
derfra, hvor jeg var kløvet op. Jeg faldt haardt og stødte mig et 
Sted. 

Imidlertid skulde Antonio ikke straks føle sig ovenpaa. — Jeg 
gik ud til ham en Morgen tidlig. Da han saa, at jeg tog Retning mod 
Bordet, maalte han mig — og han fik det sygelige Træk i Ansigtet, 
der er eget for Spanieren, naar han tirres. 

Jeg havde købt en gammel Dolk ovre i Byen, en farlig Toledo- 
klinge med maurisk Skaft — den viste jeg Antonio og forklarede 
ham, at jeg havde købt den. En god en — her skulde han se! Jeg 
tog en Korkblok, han havde paa Bordet til et eller andet Brug, og 
lagde en Femcentim paa den, og den kløvede jeg i to Dele med et 
eneste Hug. 

Staal! — Men der var ingen Skede til den, Om Antonio kunde 
sy mig en? Og hvor meget det skulde koste? 

Det skal jeg nok, svarede Antonio mut. Tre Realer kunde det 
komme paa. 

Inden jeg gik, bød jeg Antonio en Cigaret. Han betænkte sig. Men 
saa tog han en. Det var fine Cigaretter. 

Dolores — hun vidste ikke en Gang rigtig noget. Men hun blev 
ved at være lige ung og fristende, efter at jeg havde bekendt for mig 
selv og indset, at jeg ikke kunde gøre Indtryk paa hende med mit 
Ydre. Sagen tog nu en pinlig Vending. Mit Sind blandedes og blev 
urent. Og da jeg begyndte at føle det som Pligt mod mig selv at 
bryde af, og jeg kunde bryde af, saa — ja saa var jeg udei D Nødtørft. 
Jeg fik altfor ofte Lejlighed til at konstatere plat Lune. 

Under saadanne Omstændigheder blev Sevilla mig hurtigt til 
Byrde. Jeg var kommen dertil i bevinget Haab om at indtage hele 
Tobaksfabriken, og saa kunde jeg ikke en Gang bøje dette ene gan- 
ske personløse Pigebarn. 

Jeg følte mig slukøret og malproper til Mode, Og en Dag, da jeg 
var inde i Alcazar, blev Stillingen mig forhadt. Jeg saa Maurernes 
Bad, et Basin og en Grotte ude i fri Luft. Midt i Grotten stod en 
Marmorfigur i Vand til Bæltestedet — en plump Kvinde, der med 
begge Hænder pressede Vandstraaler ud af sine Bryster. I Kummens 
arsenikgrønne Vand svømmede der kødfarvede dovne Fisk. Da følte 
jeg en Mystik, der kunde møntes paa mig selv, da blev jeg dybt 
led og væmmelig ved mig selv. 

Hvad vilde jeg mere i denne By, hvor Insekterne aad mig op? 
»Torre del Oro" irriterede mig. Katedralen — den mindede dog om 
en mægtig stor Støbejærnskakkelovn eller et Komfur med alt dette 
Sprinkelværk af Spir og Rosetter. Denne halve Million Tons, der 
i al Evighed laa paa Brystet af Jorden! Og dens Indre kedede mig 
ligesaa smærteligt som alle de Støvekoste af Palmer, der stod paa 
Torvene. Al denne Kirkestil var dog ikke andet end Palmeplagiat, 
indsaa jeg — enkimbladet Stil. 

Nej jeg rettede mig og fornægtede. Naar jeg nu rejste, skulde hele 
denne Hurlumhej ikke have forandret mig. Jeg skulde rejse som 
den samme jeg var, da jeg kom, for jeg havde bragt mig selv med. 


Den sidste Aften ... jeg gik over i en Kafé paa den anden Side 
af Floden ligeoverfor Huset i Bétis. Der satte jeg mig ved et af 
Bordene paa Fortovet. 

Mørket faldt hastigt paa. Da jeg blev det va'r saa jeg i Vejret 

— Himlen var tæt fyldt af straalende Stjerner. Det rørte mig ikke, 
rejsestemt som jeg allerede var; jeg følte mig alene og vilde ikke 
have med nogen eller noget at skaffe. Men alligevel glemte jeg ikke 
siden den Aftens klare kølige Stjærner, 

Der ovre paa den anden Side laa det gule Hus, jeg kendte saa vel. 
Naar Gaslygten over Porten var tændt, havde Facaden en egen Be- 
lysning. De, der kom og gik ind, blev borte, før de naaede Porten, 
Skyggen slugte dem forinden. — Afstanden var for stor til, at jeg 
kunde kende nogen. Det var ogsaa unyttigt. Selv om jeg kunde faa 
Dolores hvide Kjole at se paa lydløs Afstand, vilde det hverken 
glæde mig eller gøre mig stakaandet. 

Floden drev forbi, lukket og mørk under Stjærnelyset. Endnu rul- 
lede der af og til en Vogn over Trianabroen længere nede. 

Luften laa dybt stille. Aftenfreden føltes saa dulmende — Angelus- 
klokkerne var nylig bleven færdig med deres Klammer og Skænderi. 

En Times Tid gik. Da jeg vilde tage efter min Kaffe, var den 
bleven kold. Denne kolde Kop Kaffe gjorde mig stakkels for mig 
selv — 

Opvarter en Flaske Vin! 

… Nej Dolores, det blev ikke mig, der skulde kysse din kys- 
sende Mund. 

Men vidste du, hvor jeg havde beredt mig for din Skyld, hvor 
skinnende nyt, hvor lykkeligt bange mit Sind ventede dig! 

Blot jeg saa dig, fik jeg et Stød i Brystet, saa det gjorde ondt 
længe. Alene et Glimt af dit Haar kunde gøre mig saa varm, at jeg 
glemte min Forretning og eftergav Alverden store Summer. 

Hvorfor kunde du ikke have det paa Instinktet, at jeg var den 
rette Mand — den eneste, der formaaede at spejle dit Væsen helt 
og lysende i dig selv. Jeg saa, at du var uden Fejl fra Top til Taa 
— jeg forstaar mig paa sligt, jeg har set saa megen Fejlfuldhed. 
Jeg kendte dig … en Datter af Jorden, en færdig Form! Jeg skulde 
favnet dig til Live, jeg skulde smigret dig stoltere end nogen Dron- 
ning — jeg skulde udmærket dit Haar, dine Kinder, dine Øjne, dine 
Knæ for evigt. 

Hvorfor anede du ikke det? Saameget lærte jeg dog straks om 
dig, at kun en Mands højeste Egoisme kunde blive din Lykke. Jeg 
tror, jeg havde været værdig at løse dit Skobaand. — Men jeg er 
ogsaa et Slags Menneske — jeg vilde kun have dig, naar du søgte 
dig selv gennem mig — jeg vilde møde dit blinde Ego. 

Hvorfor kunde jeg ikke saa meget som faa dig til at slaa Øjnene 


ned en eneste Gang — det havde været mig nok. — Du mødte mit 
begærende Blik med Øjne lige saa uvidende og langt borte som 
Stjærner. 


Skaal Dolores, dumme Dolores! 

.…. Du skulde vide, hvor jeg længtes efter dig lige til nu i Aften. 
Jeg har længtes ... Lola ... du! 

Aa Dolores, hvem skal jeg nu elske? Hvad skal der blive af mig? 
Og du gaar der ovre, du er endnu til. 

Her sidder jeg rejsefærdig ... Skaal alle ufattelige Stjærner! 


Her sidder jeg som en Ting, der mangler alle Dele — selv C 
Navnet ... 

Som en Rundhed uden en Jord .…. mest 

Skaal Dolores! jeg ] 

TADIZ tre Uger efter. 

Hvad Dag eller hvad Dato, det vidste jeg ikke. Jeg sov det 
meste af Tiden hen, For Resten manglede der mig ikke noget. Men 
jeg led af en Utaalmodighed, der for hver Dag blev hæftigere. Jeg 
fik ikke noget udrettet, det var mig ikke muligt. Afmagten fyldte mig 
med Bekymring, Hvileløshed, Anklage. Hvad blev der nu af alle 
mine Værker? Hvordan skulde kommende Kulturhistorikere hjælpe 
sig uden de Kildeskrifter jeg gik med i Maven! 

Desuden var jeg bleven gammel i Cadiz. Alt der havde jeg set og 
bedømt uforgribeligt, der var ikke længere Stof for min Tanke. 
Skal jeg tænke nyt, da maa jeg sanse nyt. — Men jeg blev i Cadiz, 
fordi det ikke faldt mig ind at rejse derfra. 

Tilsidst blev jeg syg. Dage og Nætter igennem laa jeg paa Ryggen. 
Mit Sind var knyttet i en tyk Knude af Fornægtelse og Stædighed. 

Hvad var det jeg sporede en Dag — hvorfra kom det — der var 
en slem Stank i Luften! Den kom fra mig selv, jeg lugtede ud af 
mig egen Hals som en gammel tom Flaske. Jeg havde en Smag i 
Munden, som laa jeg med en Kobbermønt paa Tungen ... Færge- 
pengene til Karon! Jeg var begyndt at lugte i levende Live. 

Hver Morgen undersøgte jeg min Sindsstemning og indsaa, at 
Dagen ikke "kunde bringe Redning. 

Saaledes gik der lange Tider. 

En Gang imellem ved Nat eller Dag brændte jeg op i et Baal af 
Harme. Hvorfor var min Mave fordærvet, hvorfor havde jeg arvet 
skøre Indvolde, naar jeg tillige higede efter at optræde i Cirkus og 
æde Blikaffald og gamle Søm? Jeg anklagede, jeg bandede mine 
Forfædre — hvorfor skulde jeg have Mavepine, fordi de dyrkede 
Gud? Fordi mine Aner døde af Faste, skulde jeg afstaa fra fede 
Spiser! Nu laa de i Jorden, de Narre, der forsagede, mens de var 

levende, og gav deres Kvæg hen til Brændoffer for Himlens Næse. 
Men fordi de spiste usyret Brød, laa jeg der med hule Tænder og 
forpestede Luften. Jeg anklagede to tusinde Aars Historie, jeg for- 
nægtede den — det var ikke Historie, det var et talentløst Epos om 
sørgelige Helte, en kedsommelig, endeløs Messiade. 

Og nu gik de derude paa Gaderne og besørgede Tillæg, som ingen 
gad læse — Kommentarer, Indholdsfortegnelser ... de skulde aldrig 
blive læst, i al Evighed aldrig! Alle disse levende var med Rette for- 
dømt til Glemsel. 

Jeg tænkte mig dem spasere derude med Hovedet ovenud af Klæ- 
derne ... dette overflødige Hoved. Hvad skulde det der? Ingen Un- 
der, at vort dybeste Instinkt gik mod at hugge det af hinanden. Vort 
Hoved burde jo ogsaa være fordelt anstændigt paa Kroppen. Der var 
Grund til at skjule det — Øret, denne modbydelige nøgne Brusk! 
— Navlen var jo vort Midtpunkt alligevel, og vor Sjæl sad i Buk- 
serne. 

Nætter og Dage. 

Det var en Aften ved Solnedgang jeg sad inde i Cadiz” Park. 
— Solen naaede Havets Synsrand og sank hastigt bag ved. Da den 
sidste korte Ildstav var skrumpet hen og bleven et Punkt — og saa 
ingen Ting — laa Havet pludselig ganske alene og goldt. Saa alene 
sad jeg, saa øde. 

Hav og Himmel og Solnedgang kunde ikke befri min svære syn- 
gende Trang. Min Vilje var og blev hjemløs, min Længsel for- 
smaaede ethvert Objekt. Min Længsel, der var til! Min Sjæl, der 
svulmede af Almagt og strømmede over af Rytme! 

Men saa længe jeg har fundet, har jeg maattet fornægte. Det gik 
mig underligt. Da jeg begyndte at forfølge al falsk Livspoesi for at 
udrydde den, blev jeg selv Poet. Medens jeg søger Værdier, mister 
jeg alle Værdier. Beethoven — saa tragisk gik det dig — du blev 
døv, mens du skabte din Musik! 

— Skumringen kom; Palmer og Buske svøbte sagte i Vinden. 
Hvert Bølgeplask nede mod Muren fornyede Smærtebevidstheden 
i mit Hoved. Jeg var ilde til Mode. Det umulige i at finde paa Raad 
bragte mig paa utrøstelige Tanker, min Uro næredes af Trætheden. 
Alle de Tanker, jeg gjorde mig, vilde forklare denne redningsløse 
Nedtrykthed og kunde ikke. 

Jeg gik et Stykke og satte mig paa en anden Bænk — ligesom 
man flytter sig i Sengen for at lette sin Aandenød. 

Da jeg havde siddet lidt, hørte jeg en dæmpet Stemme tæt ved. 
Inde mellem Palmerne opdagede jeg to, der sad paa en Bænk, en 
Mand og en Pige. Han sad med sit Lommetørklæde i Haanden og 
tørrede hendes Ansigt, saa godt han kunde. Han trøstede hende taal- 
modigt — Stemmen. summede mildt i Tusmørket — han bøjede sig 
og kyssede hende paa Øret. Men hun blev ved at sidde ret op og ned 
og snuse og græde ... 

Det lindrede mig, det gjorde mig godt. Jeg blev i nogle Minutter 
saa optaget og fyldt af denne Stakkels fremmede Sorg, at mit Sinds 
kvalfulde Spænding faldt. 


Eftermiddagen var saa klar, at det mørke, blaa Hav laa som i en 
Ring under Himlen. Langt borte gik to Dampere, kun Master og 
Skorstene var at se. Men rundt om Skibet, hvorpaa jeg stod, dan- 
nede Havet en Bule, det var som om vi tyngede Jordens runde Form 
lidt ned. Skibet pløjede sig frem, duvede lidt og ligesom virrede 
med Hovedet — huggede saa af og til Boven ned og flækkede 
Vandet. 

Solen stod paa en gylden, lav Trefod i Vest. Maagerne strøg i tavs 
Flugt tæt over Vandet. 

Og da Solen var kommen bagved, gik Skibet frem i klar grønlig 
Luft … som en Olding, der hæver sin høje blanke Pande og vender 
sine blinde Øjne opad. Snart lyste Maanen — den gule Klode hang 
frit i Rummet uden at straale. 

Vandet hulede sig og rullede lindt om Skibet, Bølgerne legede at 
bytte Gaarde. Og langt borte smuttede Smaabølgerne gyldent stille 
ud og ind af Maanestriben. 

Og da — i et pludseligt Nu — faldt et Meteor lige fra Zenith 
— det straalede lodret ned og hang som en Knebel i Himlens 
Klokke — og var borte. 

Skibet blev troligt ved at vandre, og de to store Vindslugere oppe 
ved Skorstenen rakte sig Halsene lange, gjorde sig til lutter ud- 
krænget Gab og maabede, maabede hver sin Vej ud i Tusmørket. 

Om Natten begyndte det at blæse, Skibet lagde sig uroligt fra 
den ene Side om paa den anden. Blæsten sang i Rigningen, stædigt 
og evigt. Oppe et Sted var der et Stykke hult Jærn, som Blæsten 
fløjtede i. Søen vaskede tungt. 

Saaledes sang Hav og Blæst hele Natten. Det var som om en gam- 
mel og stivsindet Organist blev ved at variere oppe i de højeste 

Registre, Naar Skyerne skiltes, kom Himlen tilsyne og de milehøje 
Søjler, de sølvhvide Bundter af Piber ... og han blev ved at holde 
Tonerne og tage begge Hænder fulde af alle de mindste hvide Piber. 


Bøf med Kartofler og Vin fra Valdepenas! Min Opvarter blev 
glad ved at se mig igen. Han konverserede mig med en Finger 
støttet paa Bordpladen. Om jeg havde været paa Rejse. 

Ja, jeg havde været i Tanger. 

Ah saa! Opvarteren smilede. Solo? spurgte han smigrende betyd- 
ningsfuldt. 

De har glemt Salt! svarede jeg bistert advarende. Han forsvandt 
knust. 

Solo! — Det spurgte min Værtinde mig ogsaa om. Hvad er det 
for Sæder og Skikke her! 

Jeg spiste saa længe der var noget. Bagefter rullede jeg mig en 
Cigaret, klemte den kærligt flad og tændte. Hah! Jeg drak og svæl- 
gede Røgen, jeg smagte med alle indre Vægge, og omsider gav jeg 
halvkvalt to Straaler fra mig gennem Næsen. Oho! Vinen fyldte 
mig, jeg saa mig om med Behag. 

Min Kafé laa afsides i Byen. Der plejede gærne at sidde nogle 
faamælte Par i Hjørnerne og annamme et eller andet Sakrament, 
Is, Vin eller søde Kager. Det gjorde der ogsaa i Aften. 

Jeg bestilte mig ogsaa Vanilleis og begyndte at grunde, medens 
jeg spiste. Solo! Ja, jeg var alene, og jeg vilde være det til den 
yderste Dag. — Isen var kold, kold, men denne Iskulde gik Haand 
i Haand med delikat Sødme. Jeg tænkte med stor Barskhed paa 
mange Ting og befandt mig dog inderligt vel. Alt skulde nok blive 
godt, uden Tvivl, tænkte jeg, men imidlertid skulde der ske Al- 
verden en Ulykke, — Saaledes sad jeg og mæglede og søgte Ud- 
soning, og Tiden gik. 

Men Humøret listede fra mig, da min Sorg lod til at sove. Min 
Sorg vaagnede og laa alene i Mørke. Jeg blev mig selv uudholdelig. 
Ingenting kunde nytte. 

Da jeg var kommen hjem i min Stue, gav jeg mig til at gaa op 
og ned og synge. Det var en gammel slæbende Salmetone, der var 
faldet mig ind — just en af de Toner, der rummer Aarhundreders 
skrækkelige Klage. De maatte gøre noget eller dø, bygge, bygge ... 
tage Jorden ind til Rids af Huse ... 

Og medens jeg gik op og ned og sang, kom jeg ganske af sig 

selv til at forestille mig en Skikkelse. Det var en høj Mand med 
hvidt Skæg — svagt gulligt, som havde det været rødt, før det blev 
hvidt. Han var meget gammel — hans Fingre var hvidlige af Ælde, 
de saa ud som skoldede Pølser. Korra forekom det mig, at han hed. 

Her er jeg nu! 

Hvor han talte lavt og jævnt. 

Vil du ikke snart til at holde dig stille? Hvorfor synger du af 
Smærte? Hvorfor stormer du ørkesløst? — Du skal bie efter Livet 
— Lykken kommer til den rolige. 

Ja, han havde Ret. Han var bleven stille selv og kunde sige det... 
men i det samme forestillede jeg mig dette høje Hoved tvunget op 
mod en Mur og kvaset ud over Stenene med Enden af en Bjælke. 

Nej! Nej! Jeg sang, og min Tekst var et eneste Nej. — Det var 
for let og billigt, det! Desuden havde jeg, at jeg kunde skyde mig, 
naar jeg vilde, Af Vejen alle gamle Stoddere. 

Hen paa Natten begyndte det at storme. Der jog hele Byger af 
skarpt Støv mod Ruderne. Jeg kunde høre Havet knurre. Søvn eller 
Hvile var ikke at tænke paa, og Natten var skoldende hed. Men jeg 
lagde mig ubevægelig paa Ryggen og samlede min Forstokkethed 
om mig som en Kappe og lukkede Øjnene til. 

— Som jeg laa saaledes hen, huskede jeg Dolores. Hun bekym- 
rede mig ikke længere. 

Men besynderligt nok kom jeg fra hende til at tænke paa en 
helt anden Kvinde. Hende kunde jeg heller ikke faa, hun var død 
for flere hundrede Aar siden; det var Dronning Bengerd, jeg tænkte 
paa. Jeg har en Gang set et Billede af hendes Kranium. Hun var 
skøn. Bengerd, den eneste Kvinde, jeg kunde elsket. 

Jeg tænkte paa hende hele Natten og længtes. Jeg besluttede at 
skrive en Bog om Bengerd. Saa stærk var min Længsel efter denne 
min døde Frue, at de fremfarne Tider kom tilbage og gabede om 
mig som et Mørke. Jeg følte min Hjærne knitre, mens jeg klyngede 
mig til det umulige, det døde. 

Jeg blev inde hele næste Dag. Stormen tog til derudenfor i det 
hvide Solskin, Loftet og Dørene sukkede, og der støvede Kalk ned 
bag Tapetpapiret. Blæsten var saa strid, at den rev Vand fra Bærer- 
nes Spande ned paa Gaden og splittede det op i Luften. Cadiz's 
Svaler flagrede i Læ af de hvide Murkroner, kæmpede og krydsede 
sig frem fra Tag til Tag. Men trods Stormvejret var Dagen for- 
underligt stille. 

Sent hen paa Aftenen gik jeg ud. Det var meget mørkt, og den 
hede, tørre Luft slog gennem Gaderne, strømmede voldsomt forbi 
ved alle Hjørner. Nede paa de aabne Pladser indenfor Ringmuren 
dansede høje Støvskyer; de kunde lige skimtes i Mørket, hvor de 
saa fik Lys fra. Undertiden var der to vilde Figurer, der mødtes og 
hvirvlede hinanden om Halsen og røg til Himmels med et Kast. 

Det oprørte Hav brændte imod Muren og svandt tilbage derfra 
igen. Et Sted, hvor Murene dannede en Vinkel, rasede Vandet og 
Stenene imod hinanden hver paa sin Vis; det var, som om Kronos 
rallede sit Dødsspyt op og ned i Svælget. 

Men Natten var øde som i de Tider, da der ikke levede noget Kræ 
paa Jorden. Stormen og Støvet kunde more mig, men ikke videre. 
Hvad brød jeg mig om Nat og Hav. Jeg gik ude, fordi jeg ansaa det 
for hygiejnisk rigtigt. Mit Sind brændte som Helvede. 

Jeg kom hjem og lagde mig til at sove, Men hen ad Morgen brast 
min psykiske Taalmodighed. Jeg vaagnede pludselig og rystede 
Knytnæven op i Luften, 

Forbi! Forbi! 

DE er en underlig Ting, at der skal leve Mennesker, for hvem 
alt bliver spekulativt ... skønt alt dog kun er saa at sige spise- 
ligt, Vi udgør vist en Kaste. 

Efter at jeg havde afstedkommet lidet mindre end et Jordskælv, 
fandt jeg Frelse i at bringe en Smule abstrakt Tanke til Verden. 
Vi vinder Rummet ind! — det kom jeg i Tanker om den Nat. To- 
gene, Dampskibene, Telefonerne ... 

Men denne Indsigt bragte alt til at skifte Farve for mig — ligesom 
en enkelt lille Draabe Syre kan omfarve en Opløsning. 

Ja, efter at jeg havde gjort denne storartede Opfindelse, kom jeg 
mig. Jeg gik til Barber og lod mig klippe og stadse op, jeg følte den 
højeste Tilfredshed. Min hule, uhelbredelige Tand lod jeg trække 
ud. Huden faldt af mig, jeg fældede og blev som ny. Var det i det 
hele taget mig, der havde sørget? Og jeg begyndte at skrive en stor 
Bog; mit Hoved straalede og strømmede fuldt af gangbar Literatur 
som et Hus under Stormflod. Jeg gik nu ogsaa ud mellem Folk igen 
i Byen. Noget af det første, jeg tog mig for, var at besøge Kate- 
dralen. 

Klokkeren talte ikke daarligt Tysk — altsaa han gjorde mig til 
Tysker. Og jeg lod det gaa. Medens han førte mig omkring, sparede 
jeg ikke paa Entzickung. Her skulde jeg se, Kirken var nylig ble- 
ven restaureret — nye Piller — Marmor til hundrede Mark pr. Ku- 
bikfod. Hvad gav jeg for disse magnifike Stolestader! flunkenye …. 

Wundersch ... pludselig fikserede jeg Manden skarpt. Efter at 
have set Udtrykket i hans Øjne sagde jeg med vaagnende Entrii- 
stung: 

Sehr sch&n, mein braver Mann! Aber wo sind die weltberiimten 
Tafeln — Murillo, Palmavechio?! 

Han tav og skrumpede sammen. Nu saa jeg først, at det var en 

mager forkumret Fyr, Klokkeren. Men jeg gik ham paa Klingen, 
jeg havde ham oppe i et Hjørne, Han peb og sang, men bekende 
maatte han — Katedralen i Cadiz ejer hverken Tavler af Murillo 
eller Ben af St. Peter, den har hverken Revner i Hvælvingerne fra 
Frihedskrigens Tid eller Fresker, der har været overkalkede i lange 
Tider. Den er rent ud moderne. Jeg spurgte Klokkeren, hvordan 
han da bjærgede Livet ... det var jo ogsaa en pinegal Historie, at 
han havde lagt sig efter Tysk! Men jeg skulde se, om jeg kunde 
hjælpe ham. 

Og jeg tog i min Vestelomme og hentede den Tand frem, jeg for 
ikke længe siden havde faaet trukket ud. Det var en stor Kindtand 
af Form som en Trefod og betydelig hul — den bød jeg ham. Rig- 
tig nok brugte jeg mine hule Tænder til at skrive om … men lige- 
meget, han skulde have den. 

Bitte, nehmen Sie's nur. Eine Katedral ohne Reliquien empårt 
miener Seele Tiefe. Eine Katedral ohne ... da empfinde ich zum 
erstenmals das ,,Ding an sich", Nun nun — schon gut! — spenden 
Sie dem håchsten diese dankbare Zåhre! Hier mit der Hand — da! 

Und sprach's und ging. 

Og jeg tog fra det stormfulde Cadiz og kom en kvælende hed 
Juliaften til Granada. Toget løb ind under Sierra Nevada, der dæk- 
kede 45 Grader af Himlen. Tinderne stod højt oppe med blaalige 
Isblink, den evige Sne stirrede som en Ihjelfrossens Øjne. Men dybt 
inde i den sortgrønne Dag tittede, tindrede Lysene i Granada. 

Det gik mig ikke bedre her end i Sevilla. Jeg spurgte efter Hotel 
de la Paz, men man kørte mig aabenlyst til et helt andet Hotel. Saa- 
dan er Maaden, Modstand nytter ikke. Jeg lod mig slæbe afsted 
og fik et Værelse anvist. 

Men der fløj jeg straks i voldsomt Klammeri med Kusken, som 
havde baaret Bagagen op. Omsider fik jeg ham paa Døren. Varmen 
var frygtelig. Jeg smed Tøjet og øste alt det Vand op, der var at 
finde. Jeg var bleven dygtig stiv af Rejsen og tog en lang Jærnslaa, 
der stod i Krogen ved Døren, og gjorde Gymnastik med den. 

I det samme tonede en Opvarter ind. Da han saa mig der med 
Jærnstangen over Hovedet, greb han et Skærmbræt, der stod, og 
med det foran sig veg han baglængs, skrigende ud ad Døren. Jeg 
hørte ham dundre ned ad Trappen og raabe Alarm — og uvilkaar- 
ligt oversatte jeg hans spanske for mig selv — ein tobender Deut- 
scher auf Nr. sieben und zwanzig! 

Hvad Granada angaar, saa skal jeg kunne beedige, at Alhambra 
ligger der lige ved. Men disse gamle, rustne Taarne giver ingenlunde 
nogen Lyd fra sig Morgen og Aften, saaledes som Memnonstøtterne 
gør. Jeg var inde i Patio de Leones. Løverne der ligner de Fløjte- 
heste af brændt Ler, vi fik i Markedsgave som Børn, dem vi i vor 
lovlige Uskyldighed kaldte Pibeirøyheste. 

— Jeg havde det godt i Granada. 

Mangen Nat vaagnede jeg op og hørte Vandet suse og synge gen- 
nem Jærnrørene i Hotellet — jeg følte Verdens og min egen Iden- 
titet og sov videre, Om Aftenen, naar jeg laa og læste, kunde jeg 
skelne ganske svage Nuancer i min Glødelampes Lysstyrke — netop 
saa ubetydelige Stigninger og Fald, som der kan være i en Damp- 
maskines Stempelslag. Og saaledes var min Sjæl — et følsomt Lys, 
der sporede hvert Aandepust, Verden drog. 

Ja, og jeg havde mig selv i min Haand, kunde sige Marsch! eller 
Staa stille! til min Skæbne. I mange Dage bestilte jeg ikke andet 
end at nyde selve min Viljefrihed. 

Da følte jeg mig en skøn Aften ensom og kom til at mindes Do- 
lores. Jeg tog Billet til Sevilla og rejste hele Natten. Tidlig næste 
Formiddag kørte jeg fra Hotellet over til Bétis, Men jeg opholdt 
mig der næppe en halv Time. 

Den første jeg saa var gamle Madre, hun ,sad" inde i Gaarden. 
Det var til hende jeg maatte gaa, vidste jeg — hun havde den af- 
svalede og tillige strænge Livsanskuelse, der kunde omgive Fornuft 
med Autoritet. 

Jeg lod Madre forstaa, at vi talte under fire Øjne — mimisk — 
hun begreb det straks. Men da vi skulde til at tale, gik det kun med 
største Møje. Saaledes faldt Ordene: 

Madre: De siger, at De vil ... 

Jeg: Ja, jeg vil sørge før Udstyr til Dolores. 
Madre: Vil De sørge for Udstyr til Dolores? 
Jeg: Ja jeg .…. 
Madre: (nagler Blikket paa mig) Naa, saa De vil sørge for Ud- 
LA 2 ERE 
Jeg: Ja, jeg vil sørge for Udstyr til Dolores. 
Madre: Siger De, Herre, at De vil … 
Jeg: Jeg siger. 

Madre: Oho! De vil sørge for Udstyr … 

Jeg: Ja ja. 

Madre: Til Dolores. Oho! 

Jeg førte kun min Sag gebrokkent. Men mine smudsige Penge- 
sedler talte rent og flydende. De tav talende. Madre og mine Sedler 
tav med hinanden. 

Pludselig syntes Madre at ville slaa alt hen som umuligt. Men 
samtidig saa hun mig i Øjnene som en Mand og forklarede i en al- 
mindelig Tone, at jeg nok havde glemt noget Vasketøj, da jeg rej- 
ste, Om man skulde lade det bringe over paa Hotellet? 

Ja vel. Tak. Om jeg maatte betale, saa ... 

Man betaler ved Modtagelsen, sagde Madre og lo, saa hun gung- 
rede, Vi stoler gærne paa Folk, navnlig Englændere. Tøjet skal nok 
komme i Aften og Regningen med. 

Dermed gik jeg. Men da jeg kom gennem Porten, raabte Antonio 
paa mig — han sad og forsaalede Støvler — 

Hov! Ssss! 

Det var den Skede ... jeg havde nok glemt den. Men den var fær- 
dig. Værsgod! 

Jeg betalte de tre Realer og bød Antonio en Cigaret af de gode. 
Vi skiltes i høfligste Forstaaelse. 

Om Aftenen kom Dolores til Hotellet med mine flunkende ren- 
vaskede Skjorter. 

Og næste Dag kørte jeg over Bjærge og Sletter, gennem Tunneler 
og over dundrende Broer tilbage til Granada. 

IDLIG en Morgen begav jeg mig afsted for at bestige Mulhacén, 

Jeg saa mig ikke tilbage, før jeg havde naaet den første frie 
Højde — — det var hen paa Formiddagen. Dalen laa under mig; 
Granada saa ud som et stort Stenbrud dybt nede ved Bjærgets Fod. 
Det var et mægtigt Panorama, jeg saa tværs over — Land og Bjærge 
— et Rum af Luft, mange Kubikmil. 

— Naar dette Land en Gang bliver vort, tænkte jeg, skal vi faa 
noget andet ud af det. Til at begynde med vil der nok løbe Tab paa 
— hvis vi skal overtage alle de falske Veksler, som Mystikere, Dig- 
tere og Jesuiter har sat i Omløb i Spanien. Dette Land var altid en 
Lomme, hvor Løgnerne kunde hente Mønt. Blot de havde Præget, 
Mønterne …. 

Nuvel. En stor Del af de mislige Papirer løber jo ogsaa ude i 
Evropa — og dem indfrier vi ikke. Lad Tabet svie til de altfor for- 
legne — lad mangen en driftig Jobber ryge af Pinden! Det bliver et 
Chok .…. jeg hører Tænderne klapre som Castagnetter. Fallit, Fallit! 

Lad os saa se... naar vi administrerer Alhambra og Sevilla Dom 


fornuftigt, saa længe de kan bære sig ... siden kan vi rive ned og 
realisere ved Avktion til Museer og Privattyskere, — Skal vi ogsaa 
komme til at sidde lidt fortrykt de første Aar — — saasnart vi er 


kommen til en Smule sunde Penge, lader vi en Skrabe gaa over 
Landet fra Pyrenæerne til Gibraltar og maler alt det gamle Mur- 
værk til Fyld. Og naar vi har faaet Landet planeret, begynder vi 
paa de nye Rids ... 

Jeg vendte mig mod Bjærget igen og steg højere op. Efter at have 
passeret en Kløft kom jeg op paa en vid, stejltskraanende Stenslette. 

Her var ensomt. Jeg ved ikke, hvor lang Tid der gik; men Solen 
kom bagved og stak mig slemt i Nakken. 

Mellem de hvasse, solskørnede Sten groede der hist og her en Tot 
graa Timian, der duftede tørt og krydret, Farveløse Græshopper 

svirrede i Vejret og faldt ned med et, lille Dump et andet Sted. Af 
og til saa jeg en stor laadden Edderkop, der kilede hen til sit Hul 
og styrtede sig i Behold, 

Det var over Middag, og Sletten vilde ingen Ende tage. Der var 
nu færre Sten. Jeg gik paa temmelig jævn og haard Klippebund. 
Men Stenen var saa ophedet af Solen, at den brændte gennem mine 
Sko. Saaledes fuldkommedes det, at jeg gik frem paa Jorden, skønt 
den var gloende, 

Da jeg næsten var naaet over, viste det sig, at der endnu laa en 
bred og dyb Kløft foran selve Snetinderne. Jeg satte mig modløs 
paa en Skrue af Sten, en Varde, som en eller anden havde rejst der- 
oppe. — Sveden flød ud over mine Øjenbryn, og jeg hørte Blodet 
bruse og dunke. 

Solskinnet flimrede og fosforescerede ned over den ensomme Sten- 
mark; Dalen laa dybt, dybt nede. Og pludselig veg Stenmarken 
sidelængs bort, Dalen og Bjærgene ligeoverfor vandrede lydløst 
rundt til højre. Besindelsen gik fra mig, og da jeg rejste mig fra den 
bøjede Stilling, for alt hvad jeg saa med et Spring ovenud — det 
mørknede mig for Øjnene. 

Jeg krøb indenfor Stenkransen, rullede mig sammen paa Siden 
og stak mig ind i den Smule Skygge der var. 

Ildebefindendet veg straks, jeg havde kun gaaet vel længe i Solen. 
— Men jeg blev liggende og undrede mig over den totale Ensomhed 
og Stilhed. Jeg følte uden at røre mig eller aabne Munden, at om 
jeg raabte, vilde Lyden dø sporløst nogle hundrede Alen henne, Sol- 
varmen brændte mig i Siden; jeg vidste med lukkede Øjne, at Solen 
stod tavs og luende paa Himlen, tavs som for Aartusinder siden. 

— Da jeg havde hvilet mig en Tid, stod jeg op og maalte Landet 
dernede, 

… Vi var tre, der rejste ud sammen paa Ekspedition. Vi vidste 
ikke, hvad vi rejste efter — men der manglede os noget, og det 
vilde vi finde. 

Den ene af mine nære Venner var en ret mærkelig Fyr. Han havde 
til sit tyvende Aar været blind og havde saa ved en Operation faaet 
sit Syn. I den første Tid saa han Tingene paa Hovedet — men han 
saa, alt var nyt og dyrebart for ham. Hans Stemme slog over af 
Fryd. Han ønskede ligesom Nero, at alle Menneskers Hoved sad 
paa én Hals — for saa kunde han falde dem om Halsen allesam- 
men paa en Gang. 

Min anden Ven og Stalbroder var født med skarpe Øjne og over- 
naturlig fin Hørelse, og hans Følesans var saa nøje, at han kunde 
tælle Haar med sine Fingerspidser. Derfor opfattede han al Skade 
i Verden mangedobbelt — han gik og skulede af Nag, med sort- 
klædt Sjæl. 

Da vi tre havde rejst en Tid sammen, blev vi enige om at skilles 
og drage hver sin Vej. Og nu mødtes vi igen her paa Sierra Nevada. 

Min glade, livslystne Ven kom først. Han slæbte sig frem med 
sænket Hoved, sammenknuget af Sorg, knust af Skuffelser. Min 
anden Ven, den mørke, kom i fuldt Løb. Af og til standsede han 
og krogede sig sammen om sin Mave — saa løb han igen med Ar- 
mene hvirvlende i Luften. Han fraadede af Latter, da han kom, 
svedte af Grin. 

Vi taltes ikke ved, vi vekslede ikke et Ord; mine to Venner lagde 
sig ned paa Ryggen og faldt i Dødskamp. Den første græd sig i 
Søvn, den anden lo sig en kolossal Brok til. 

Og da de nu var døde, lagde jeg Ligene til Rette og satte mig 
tankefuld hos dem, 

Solen stod lige ned paa de to Dødsmasker og viste de mishand- 
lede Træk. Det ene Ansigts lige, tillidsfulde Linjer var brudt i Styk- 
ker som en Skrift, der er bleven krasset og skændet med et Søm. 
Det andet Ansigts redelige Trods var sprængt af Lystighed, gydt 
over med Sødlighed, forvrænget af kynisk Krimskrams. 

Jeg var alene — jeg vendte mig opad mod Bjærget igen. Da jeg 
var kommen et Stykke frem, mødte jeg Satan. Vi hilste overrasket 
paa hinanden og kom i Snak. 

Du rejser saa meget omkring, sagde den Lede. Du skulde slaa 
dig til Ro et Sted. 

Raader du mig til det? 

Ja. Se til mig, jeg er stadig, og jeg staar mig ved det. Forretnin- 
gen gaar godt ... ved du, at jeg har sat det hele paa Aktier nu? 
Skal du have en? Vi giver Bonus. Forretningen og Salighed er to 
to Ting, Jensen — jeg sælger Aktier til Seraferne! I Ny og Næ gaar 
der en Aktie til Digterne — du maa sgu have en! — forleden solgte 
jeg en Aktie til en Digter og fik hans nye Bog i Betaling. Den be- 
gyndte saadan: Nu dal mig fortæl en Histolie, tom, saa dal I hør! 
Skidt, jeg tog Oplaget, mine Sjæle dernede kan faa en hver. — Skal 
du for Resten til Tops? 

Har tænkt paa det, mente jeg. Men der er langt endnu, og jeg har 

hverken Mad eller Drikke med. Jeg tror, jeg vil vente, til vi faar 
en Tandhjulsbane derop. 

Satan lo. — Du kan jo flyve med mig, sagde han, kom kun her. 

Vel, saa fløj jeg med ham derop. 

Og da vi havde set lidt paa Udsigten, viste Satan mig i et Syn 
al Verdens Lande og deres Herligheder. Han tilbød mig det altsam- 
men ... paa Betingelser. Jeg mindedes Faust og andre Skikkelser, 
der havde haft svære Betænkeligheder. Men jeg var snart enig med 
mig selv. Grundene var stegen fabelagtigt i Pris siden den Gang, 
Jorden var mindst dobbelt saa meget værd ... 

Godt, jeg slaar til, sagde jeg. 

Satan trykkede mig varmt i Haanden. 

Saa fik vi Slutsedlen underskrevet — hele Forretningen var paa 
mindre end et Vers. Satan førte mig derpaa høfligt tilbage til Sten- 
marken, og jeg begyndte at gaa nedad for at overtage min nye 
Ejendom. 

— Et Stykke nede mødte jeg Zarathustra, der kom med Ørnen 
og Slangen og Løven. Jeg standsede brat og pegede ham midt paa 
Brystet — 

Det er godt jeg træffer dig! Du gaar heroppe og ved af ingenting. 
Jeg kan forsikre dig, at du er gennemskuet dernede. Det er en be- 
kendt Sag, at du er en uhelbredelig Forvirring af Budhisme og Hun- 
katolskhed, af Flyveprosa og gammelt Testamente. Ved du ikke, at 
det er en mosaisk Reminiscens af dig at stolpre heroppe paa Bjær- 
get i Torden og Lynild? Du er en falsk Veksel, min ærværdige Fi- 
gur, du er opdaget, vi indfrier dig ikke. Din Selvopholdelsesdrift 
hæfter paa Luft, vi har kasseret dig. Vi tilgiver ingen — lad dem 
siden være døde, korsfæstede eller gale. Men dem, vi har sat højest 
en Stump Tid, dem sætter vi siden lavest, at det dog kan fuldbyrdes, 
som skrevet staar! 

Zarathustra rykkede Hovedet tilbage og blæste paa brøsig Gam- 
melmandsvis Munden ud og sugede den ind igen — ud og ind, ud 
og ind... 

Jeg gik videre. Og da jeg var kommen næsten ned, traf jeg en 
stor Flok, der stod og ventede, at nogen skulde komme til dem fra 
Bjærget. De famlede mig over Ansigtet med Øjnene, satte et Ben 
frem, tøvede og spurgte endelig: 

Er du den Antikrist, der skal komme? 

Nej, svarede jeg. Og jeg kunde ikke bare mig for Foragt. Aa hvor 
jeg kendte disse Folk. Dér klør deres Ryg efter Svøben, og de raa- 
ber paa den store Spotter. Men kommer han en Gang ... 

Jeg vilde helst give dem et Spark hver. Men jeg svarede dem i en 
raa Tone: 

Nej — I maa hellere vente en anden. Jeg er en Forkynder, jeg 
døber, Af Vejen Pak, lad mig komme ned mellem Folk! 


LOUISON 


BOULEVARDEN 


Mees 
Mademoiselle tier. 

Pardon — Mademoiselle!! 

Monsieur? 

De vil spise til Aften sammen med mig? Jeg gik nærmere til den 
unge Dame. Hun tittede ind under min opslagne Frakkekrave. Vi 
fulgtes ad ... prøvende. Det var paa Boulevard de Clichy. 

Hvor skal De hen? spurgte jeg, hvad er det for en lille Flaske, De 
har der? 

Det er Sprit. Den unge Pige smaalo. Til mit Krølleapparat. Jeg 
skal ingen Steder hen. 

Skal vi gaa hen i »Møllen”, hvad? De danser jo. 

Ja-a. Nej. Ikke ,,Møllen”. 

Hvorfor ikke? 

Hun pegede paa sit bare Haar og lo tyst. Ser De ikke, jeg er bar- 
hovedet! 

Ja hvad saa! Jeg tav og faldt i Forundring over det pragtfulde 
sorte Haar. Vi kom under en Lygte, og jeg saa, at min Pige havde 
blaa Øjne. 

Ja hvad skal vi saa — det er for tidligt at soupere. 

Hun svarede henkastende som den, der naturligvis ved Besked. 

Tage en Apéritif! 

Jeg bemægtigede mig nu den unge Dames Arm — hvad hun hed? 
Louison! — og vi spaserede veltilmode afsted. Louison trippede 
en-to Gange for at komme i Fodslag. Vi gik uden om Folk, og Folk 
gik uden om os paa Fortovet. Jeg prøvede paa at lette Louison 

arschen,. 

Ho haa! Jeg maatte snøfte henrykt over at have Louisons spinkle, 
lune Arm i min. Det bevægede mig forunderligt at mærke Varme 
fra en Levende — igen efter lang Tids Forløb. 

Og De? spurgte Louison. — Nemlig, hvad jeg hed. — De er 
Russer? 

Ja. Aa ja. Kasimir! Jeg er Maler. 

Det kunde jeg se, mente Louison. Og jeg er Model. 

Vi fulgtes nu ad ind i en Kafé, som Louison kendte, og her indtog 
vi et Par Glas. Vor lette, forsøgende Holdning fra før gav Plads for 
gensidig Tillid. Opvarteren betjente os fidelt og distingveret. Og Ka- 
féen var hyggelig, der var strøet Sand paa Gulvet, Spejlene var plet- 
tede, og Marmorbordene havde Messingkramper om. Alt var slidt 
og fundet brugeligt derinde, Den hjemlige Hygge forøgedes ved at 
Opvarteren gik i Skjorteærmer. 

Louison drak ud. Saa spaserer vi en Tur, foreslog hun. Jeg hjalp 
hende tænksomt Slaget over Skuldrene, Louison var slank og fuld- 
voksen, men alligevel af en vis Ufærdighed i Formerne. Hun be- 
vægede sig med en lidt plump Ynde — omtrent som en Kvie. 

Vi kom ud paa Gaden igen og slentrede afsted Arm i Arm. Loui- 
son førte an med smaa Tryk af sin Albue, og jeg fulgte, jeg vidste 
ikke længere, hvor vi var. Hvordan skulde jeg hitte Rede i alle de 
krogede Gader paa Montmartre. Og vi sludrede. 

.… Javel, sagde Louison. Men vi vil ikke gaa hjem til mig endnu. 
Det er for langt. Men det gør ingen Ting. De tager mig med paa 
Hotel. 

Hov! — Ja selvfølgelig. 

Vi er lige ved et, jeg kender, forklarede Louison, og hun pegede 
op paa en rund Lygte, der hang i den skumle Gade som en Maane 
i tyk Luft. — Hvad siger De ... Aa meget gentilt! Det koster femten 
Sous for os begge to. Kom kun. 

Gennem en fæl snæver Gang smøg vi ind til Trappen og naaede 
op paa første Sal. Louison pikkede paa Glasruden, og Værtinden 
viste sig. Vi kunde faa Nr. 1 — det var tidlig paa Aftenen — og 
Værtinden lyste os frem. 

Værelset var lille og nøjsomt. To Stole, et Spejl og en Seng, det 
var alt, Men der brændte en venlig Kulild i Ovnen. Louison beor- 
drede Garconen hid, han fik Bestilling og kom stilfuldt tilbage med 
Varerne. Derpaa ønskede han os Godnat og forsvandt. 

Her har De nok været før, bemærkede jeg og mønstrede Kamret. 

Ja det er klart! — Louison var i Færd med at pakke sin Krølle- 
tang ud. Jeg skænkede i Glassene, 

Louison stillede sig frem for Spejlet og begyndte at hægte Tøjet 

af, En Gang vendte hun sig og gav mig et sært sky eller granskende 
Blik. Det kunde sige saa meget som: kan jeg nu ogsaa lide paa ham, 
er han en af vore? Jo jeg var en af Louisons Folk. 

Men denne lille Forlegenhed veg af sig selv, efterhaanden som 
Louison tonede ud af Klæderne. Der stod jeg overrasket grebet! 

Nej dog, hvor du er yndig — Louison! 

Jeg havde om Formiddagen været i Louvre for at tilbede Venus, 
men nu sendte jeg en pietetløs Tanke til dette skamroste Marmor. 
— Jeg kom uvilkaarligt til at spærre Munden op og raabe — højere 
og højere — jeg udsang Ros og Lov, tumultuerede …. 

Tys! sagde Louison formanende og meget tilfreds. Hun voksede 
i Ro og Værdighed af Triumfen, Men jeg greb Louison paa mine 
Arme og svang hende lyksalig op i Luften. Saa lagde jeg hende var- 
somt i Seng. Og der gik en rum Tid. 

— Nu maa vi tænke paa Aftensmad, udbrød Louison langt om 
længe. Jeg stod nødig op. Men Louison havde soleklar Ret. Vi kom 
paa Benene og fik gjort Toilette, puslede fredeligt om hinanden og 
smaasnakkede i det lille, hærgede Kammer. Jeg lagde bekymret 
Mærke til, at Louisons Støvler var baade slidte og sumpede. Loui- 
son krøllede sig, og det tog Tid. — Lige ved Panden var Haaret 
kort og tykt som en Børste, Jeg følte paa det. 

Brændt! forklarede Louison i en syngende flygtig Tone. Hun vir- 
rede med Hovedet og lod Øjnene flakke rundt. 

Da vi skulde gaa, tog Louison Lysestumpen og pakkede den ind 
sammen med Krøllesagerne. 

Det var bleven fuld Aften, og Trængslen havde faaet en anden 
Karakter nede paa Boulevarden — lettere, mere menneskelig. Ar- 
bejdsdagen var endt. 

Louison og jeg bevægede os frem i gyldent Humør. Lyset faldt 
ud fra Ruderne, og hver Gang bøjede jeg mig frem for at se min 
Piges bløde, sorgfri Træk og hendes fine Haar. Endelig faldt vi ned 
i en Restaurant, og Opvarteren førte os med Omhu ind bagved. 
Billardspillet stansede, mens vi passerede, og forskende eller høf- 
lige eller kyndige Øjne fæstede sig paa os. 

Inde bagved — et støvet, klamt Kabinet — satte Louison sig i 
Sofaen og saa rundt med et tindrende Blik. Det var, som kastede 
hun Favnefulde af god Luft ud til alle Sider, hun straalede Rum- 
met fuldt af Varme. — Garcon! 

Han kom og gik. Louison tog Historien i sin Haand og befalede, 

hun gav smaa, distinkte Ordrer, mens hun spillede paa Bordet med 
Fingrene. Og jeg fulgte hende gudsdyrkende med Øjnene. 

Dér sejlede Opvarteren om Hjørnet med et Fad Østers — svup! 
saa trak han en Flaske op — ting, ting, lagde han Knive og Gafler 
ved Tallerknerne. 

Maaltidet skred frem, og Louison spiste med en attenaarigs hele 
flyvende Appetit. Jeg saa hen til den travle Opvarter — Gud vel- 
signe ham, han stod og aabnede Østersen med en stor Portnøgle. 

Fade vekslede, Louison forstod sig paa det. Vinen strømmede ind 
i hendes unge Mund, og hun forlangte mere. Jeg sad i hellig Undren, 
skønt jeg selv ikke spiste lidt. Og Louison dunkede i Bordet og lo 
— det maatte jeg ikke sige ... eller det kunde jeg lide ... Naar 
Louison lo, blev hendes Stemme jo længere jo klarere og muntrere 
— ligesom naar man tager et Krus fuldt — en hel Skala op. 

Hm! Hm! Hvad vi saa skulde tage til Dessert? Louison traf Be- 
stemmelse, og Opvarteren adlød blindt. Vi fik Frugter og Mandler 
og en Flaske krydret Vin. Men da det altsammen var sat til Livs, 
pustede Louison, saa sig tøvende om og erklærede, at hun var tør- 
stig. Og derpaa drak hun virkelig en Stob Øl ovenpaa alt det andet. 
Da rømmede jeg mig rystet som en Hest, der ser et Lokomotiv. 

— Nu var Klokken bleven mange. Vi kom ud paa Gaden — 
Droscherne rullede lystigt. Louison gik med Kendermine hen til en, 
der holdt — Rue de Clignancourt 109! 

Ja, min Frue! 

Og da vi var kommen til Sæde i de kølige Polstre, vendte Dro- 
schen, saa vi tørnede til Siden — Lys og Mørke vekslede paa Ru- 
derne. Klap, klap! Nu duvede vi dulmende langs ad Sporvognsskin- 
ner — Av! der bragede vi paa Stenbro igen. Louison tav, hun var 
nok bleven træt. 

Da vi naaede op paa Femtesalen, hvor Louison boede, var vi saa 
trætte, at vi ikke saameget som tændte Lys. 


m 

VOR var Louison henne? — jeg vaagnede i Himmelsengen næste 

Morgen — hun trippede ude paa Gulvet i luftigt Kostume med 
en Kaffekande i Haanden. Haandtaget sad paa Siden af den, saa at 
den lignede en Kølle. 

Louison! 

Ja min Ven — er du vaagen. Louison kom, 

— Du kysser med saa stort Spektakel, Louison. Forstaar du det 
ikke bedre? Du lader til at tro, at det er Detonationen, det kommer 
an paa. 

Hver har sin Sædvane, sagde Louison. Du er nu maaske vant til 
at kysse anderledes, siden du er en Russer. Saaledes da! 

Nej ... søde Louison! 

Og jeg henfaldt til at tænke over, at dette lille forfarne Menneske 
forstod alt uden just at kysse. Der uddelte hun disse tørre Smæld, 
hun havde lært som Barn, rigtig den Slags Trompetkys, man stemp- 
ler paa Barnekinder! Hm! Jeg fik mange Tanker. 

.…. Ser du — Louison kom med Kanden — vi maa drikke Kaffe. 
Og Kul skulde vi ogsaa have, Hun talte som i Bevidsthed om en 
Brøde og slog Øjnene ned. Denne bange Hustrumine … 

Louison! Jeg for op i Sengen. Ræk mig dog mine Benklæder. Det 
manglede bare, Se saa! 

Louison nynnede og tog lidt Tøj paa for at gaa ned. Hun nik- 
kede til mig og gik. 

— Det var et almindeligt Hotelrum, saa jeg. Men paa Væggene 
hang nogle Blæktegninger og Studier og paa Kommoden flød et Par 
Fleuretter og en Bunke smaa Hæfter. Jeg bladede i nogle af dem, 
det var lutter obskøn Literatur. Der var ogsaa en Stilebog, hvori 
Louison med Skønskrift havde indført Viser og Vers. Hvilken løjer- 
lig umyndig Haand, hun skrev. 

Jeg hørte Byen summe — det lød op som en dæmpet lykkelig 

Kogen. Solen skinnede derude, jeg skimtede en Forvirring af Skor- 
stene og Tage. Nogle Steder sad der lange Rækker af Rør sammen 
som Panfløjter, andre Steder stod der enkelte, tynde Rør med Knæ 
— de lignede knækkede Hanefjer i Hatten paa en Landsknægt. 
Byen summede emsigt ... hvor det lød levende, det spillede som en 
fjærn Mundharpe. Lyse Morgen! 

— Louison kom skinnende tilbage med Favnen fuld af Papirs- 
poser. I Hælene paa hende viste der sig en sodet Fyr bøjet under 
Vægten af en Sæk Kul. 

Der! Louison kommanderede. Tak, Værsgod! 

Drageren gik under store Taksigelser, 

Louison puslede om og lavede til, hun havde faaet Fødderne i et 
Par røde Tøfler og havde taget en figurløs Klædning paa. Det var 
noget gustent og spættet Tøj, der mindede om Bugen af en Sala- 
mander. 

Da vi skulde til at drikke Kaffen, kom Louison og rakte mig en 
rød Fez. Godt, jeg tog den paa. 

Vandpiben, jeg har haft, er bleven slaaet i Stykker, sagde Loui- 
son sukkende, halvt for sig selv. 

Bedst som vi nød Morgenkaffen, bankede det paa. Det var Vasker- 
konen, der skulde have Tøjet. Hun kunde bare komme ind. Og 
mens Konen stod høvisk henne ved Døren, fandt Louison Tøjet 
frem. Hun stak sin bitte Pegefinger i Nøglehullerne, krogede den 
og fik Kommodeskufferne halet ud. Saa talte hun Linnedet sam- 
men og skrev op paa en Seddel, meget geskæftig. Jeg laa henne i 
Sengen med Fezens Kvast dinglende frem over Panden. Der var 
ikke andet for end at sætte en familjefaderlig Mine op. 

Tak Frue! Madamen gik. 

Louison puslede fremdeles rundt, og jeg saa, at hun blandt andet 
lagde mit Tøj saare pillent til Rette og glattede Bulerne ud i Krave- 
tøjet. Pludselig saa hun hen paa mig. 

Staa nu op, du tykke Rad! 

Javel Louison. Men hvad skal vi i Dag? 

Spasere. — Louison tog sine Støvler frem og saa paa dem. 

Gaa med det samme ned og faa dig et Par nye Støvler, Louison! 
Vi afhandlede Tingen nøje, og Louison gik. Hun kom snart igen 
med et Par flunkenye samt en stor Vægkalender, hun havde faaet i 
Tilgift. Jeg maatte vende op og ned paa Støvlerne og pikke dem paa 
Saalerne. Jo de var udmærkede. Louison viste mig derpaa sine Kjo- 

ler og lod mig føle paa Stofferne. Der var forskelligt andet at tale 
om, og jeg viste Deltagelse for alt. — Imidlertid blev Klokken elleve. 

Jeg har ogsaa et Ur, sagde Louison. Men det staar paa Mont-de- 
Piété, 

Ah saa! 

Vi burde egentlig løse det hjem. 

Jeg lod Øjnene løbe aandsfraværende over Loftet, og der paakom 
mig en Hoste, 

Jeg synes, vi burde. 

Louison vilde ikke forlade Emnet. Og jeg bragtes gennem forskel- 
lige Overvejelser til pludseligt at stejle. Se der havde hun nu straks 
listet sig Vilje til. Ho ja ... i Færd med at tage mig ved Godmodig- 
heden. Om lidt skulde vi vel faa at se, at hun vilde hævde Magten 
ved Hjælp af en Afmagt! Men troede hun, at jeg blindt hen havde 
skabt Regel ved min Generøsitet ... Hah, jeg tænkte nok over det 
i Aftes — hvor rapt befæstede hun ikke alle de Gebeter, jeg frede- 
ligt rømmede. 

Nej, afbrød jeg den blide, intetanende Louison. Nej! Brutalt Nej! 

Haa! Louison knejsede. 

Nu skulde Slaget staa. Og nu gjaldt det at holde sig i Afstand fra 
Sengekanten, vidste jeg. Jeg knappede min Frakke Knap for Knap 
og begyndte med megen Ro at rulle mig en Cigaret. Louison tav, og 
jeg omgav mig med arktisk Kulde. 

Da gav Louison tabt. Hun kom og lagde begge sine Hænder paa 
mine Skuldre. 

Du kan jo ikke lide at kysse mig. Hun sukkede. Men … 

Hvem har sagt det! Men? 

.… Tror du ikke, vi skulde gaa ned og spise Frokost? 

Jo, min Pige. Lad os det. 

Louison sukkede igen med skyet og taalmodigt Ansigt. Hun 
fjærnede med omsorgsfuld Haand et Dun fra mit Frakkeopslag. 

Temmelig tavse og harniskklædte begav vi os ned paa Gaden. Vi 
fandt vor Kafé og spiste i trykket Stemning. Men dette kunde ikke 
blive ved at gaa. Jeg (der bestilte Varerne i Dag) sørgede for Stimu- 
lation. Det hjalp; da vi kom ud paa Gaden igen, smilede Louison 
imod Solen, rødkindet og blid. Hun løftede Kjolen op og skulde titte 
paa sine nye Støvler, Da brast det næsten for mig. Men jeg svor et 
dyrt Nej alligevel. 

Vi gaar vel hjem til mig og drikker Kaffe, spurgte Louison lydigt. 

Som du vil. 

Da vi kom op paa Værelset, tog jeg en af Fleuretterne og spillede 
med den. Vips, der snappede Louison den anden. Hun forstod sig 
ikke mere paa at fægte end en Kalv, saa jeg havde Møje nok med 
at parere. Louison begyndte at le, hun faldt ud og lo, blussede …. 

Pas nu paa, en garde! raabte jeg selvfølgelig tilsidst, og i det 
samme smed jeg Fleuretten og afvæbnede Louison med de bare 
Næver, overmandede hende. Som sig burde. Saaledes kom Freden 
tilbage. 


MED OMNIBUS 


De var noget over Middag, da Louison og jeg entrede op oven 
paa en Omnibus ved Gare du Nord. Vi var i den højeste Fest- 
stemning begge to — nu agtede vi os ud i Byen. Alle Ruder lo i det 
skære Vintersolskin. 

Og Vognen bragede afsted med sine tre mægtige Heste for. Vi 
stod lænet mod Gelænderet foran paa Vognen og kunde se ned paa 
Folk og travle Droscher. Louisons blanke Haar gnistrede i Solen, 


det var fuldkommen sort. Louisons blaa og klare Øjne ... hun stod 
og holdt sig i Gelænderet — jeg vidste, at alt var ægte og i Orden 
under Halløjkjolen, hun havde paa. 

Louison! 


Der var smaa Bukler paa hendes friske Læber af Luften. Aa jeg 
kendte det, huskede dette lille Træk. For mange Tider siden havde 
jeg lagt Mærke til en ung Piges Mund i Sommerblæst — eller i en 
Høststorm — hvor og naar? 

Vi dundrede ned ad Rue Lafayette. Hver Sidegade, der aabnede 
sig, virkede som en ny Lyst. 

Da vi svingede ned ad Rue Faubourg Poissonniére, fik Farten 
en anden Nuance. Gaden er gammeldags og skæv, Vi bevægede os 
frem i Højde med Skiltene og saa ned i Butikerne — Kaféer, Kon- 
torer, Parykforretninger — jeg saa Louisons slanke Billede fare 
over Spejle og over Ruder. Hvad var de«, hun optoges saa stærkt 
af — Damerne nede paa Fortovet, deres Toiletter. 

Vi sejlede om paa Boulevarderne, og det var som at komme klar 
af et Kap ud i det aabne Hav. Her havde jeg gaaet saa ofte før og 
set, hvorledes den meningsløse Trængsel og Tummel blandes sam- 
men, og hvorledes alt dog løses ud fra hinanden, bedst som det 
synes urede — jeg havde kørt her mangen Gang og modtaget et 
andet Lag af Indtryk — oven over Markiserne og Folks Hoveder. 
Men i Dag forekom det hele mig forandret. Jeg saa og hørte, som 

maatte det altsammen henyvejres og. blive til ingen Ting, glemt, be- 
gravet, hvis jeg ikke opfattede det nu. Træerne, der stod sorte og 
nøgne ved Plakatsøjlerne, en Mand, der bøjede sig ind ad en Dør, 
en Flok, der løste sig. Der gik fire Fabrikspiger i lange Baby- 
forklæder. En rød Kjole — Reklamebogstaver af hvide Glødelam- 
per. En Hest gled paa Brolægningen og sparkede sig fortvivlet paa 
ret Køl — inde i Porthjørnerne saa jeg Glimt af de forstenede Sjæle, 
for hvem en Dag er hundrede Aar og Livet en Dag, Tiggerne; og 
nede paa Fortovet gik de, der kun kender to Slags Mennesker — 
dem, der vil tage Sedlen, de rækker frem, og dem, der ikke vil tage 
den. Og der var de Smaahandlende, hvis sugende Øjne jeg kendte. 
Hvert Menneske, der gaar dem forbi, tænder og slukker et Lys i 
deres Blik. 

Omnibusser dumpede afsted som Hvaler, Droscher pilede frem 
i Bue, paa Kryds og tværs som Delfiner. Og Cyklerne glimtede som 
Hundestejler. En Lastkarre med Jærngods rullede langsomt afsted 
som en fremmed Skabning paa Gennemrejse. De kolossale Hjul 
glippede paa Stenene og ligesom følte sig for, Navene klunkede 
mod Akslerne — gu gu bum! — vilde man lade den komme igen- 
nem saa skulde den ikke gøre nogen noget. 

Og paa hver Side af den strømmende Vej fortsatte Livet sig ind 
gennem Dørene, grenede sig i Butikerne, filtrede sig sammen i 
Stuerne og op gennem alle seks Etager. Her endte det hele under 
Himlen i Skorstenene, Røgen forflygtigedes op i Luften. Men neden- 
under Gaden og de mange Levende strømmede Kloøakerne i deres 
murede Leje, Gas og Vand havde sine Rør, og elektriske Ledninger 
snoede sig i krogede Bundter gennem den sorte Jord. 

En Flok Mennesker stod i Halvkres om en Plakat — idet vi kørte 
forbi, vendte jeg mig og saa i et Blik den hele Boulevard — en 
blaabrun urolig Kilde. Den mumlende Støj, den mangfoldige Larm 
blev i sin Sum til Tone. 

Alle disse Mennesker! Ingen Tanke havde de, jeg ikke kunde gøre 
til min; var den aldrig saa sublim eller djævelsk! 

Vi drejede til venstre og krydsede gennem et Par snævre Stræder. 
Saa slap vi ud paa den aabne Plads foran Børsen. Bremsen sled og 
skreg mod Hjulene, vi holdt foran Gitret. 

Et Minut. 

En Hær af frakkeklædte Mænd flokkedes paa Trapperne under 
Peristylen, et Hav af funklende sorte Hatte bølgede mellem de 
svære Søjler. 

t, be- Og hør! De raaber deroppe i Vrimlen — Numrene, Kurserne 
te og — de grelle Skraal stampes i Takt af Ekko under Søjlegangens 
Dør, Stenloft, Uordenen hamres i Rytme af Interferens. 
Baby- Det lyder som et Brag af islagte Søer en Vinternat, som ynkelige 
elam- Nødraab af Mennesker, der drukner — 
t paa Hjælp Hjælp Hjælp Hjælp! 
Sjæle, Det stiger, stiger, fordi det er ens hele Tiden — 
e; og Mig Mig Mig Mig! 
EF Det svulmer og svarer — 
I tage Haa Haa Haa Haa! 
iIndte. Hør det gjalder ud fra denne Stenhals som Gøen af en stor for- 
Lysi færdelig Hund — 
Vov Hav Hav Vov! 
frem Det drøner — 
: som Rov Vov Vov! 

| Ree var vel fire, da Louison og jeg vandrede lige lukt ind 
i Grevins Panoptikon. 

Vi havde kørt med Omnibussen i Triumf over Seinen og havde 
set Floden med alt, hvad der flyder paa den, et Perspektiv af Broer 
til hver sin Side, Himlen og Eiffeltaarnet. Der gik en sval Solvind 
med Floden, Luften laa klar saa langt man kunde se. Vi havde 
krydset ovre paa den anden Side i høj Sø paa Grund af slet Bro- 
lægning og var endelig gaaet fra Borde ved St. Germain des Prés. 

Saa havde vi turet omkring, og Louison havde spist af alt, hvad 
der kom paa vor Vej, stegte Kastanjer, Snegle og Pandekager — og 
hun havde gjort Indkøb til Husholdningen. Vi var nemlig bleven 
enige om at leve sammen nogle Aar. — Vi havde ladet os opholde 
af det mekaniske Legetøj, som Gadesælgerne faar til at snurre rundt 
paa Fortovene; Louison maatte løfte Kjolen for ikke at feje dem 
omkuld. Siden havde vi vist os paa de fashionable Strøg om Operaen 
og Madelaine og var omsider naaet tilbage til Boulevarderne. Her 
saa vi Grevin i en stor Bue over Døren, Musée de Cire, og vi gik ind. 

I den første Sal var der grupperet forskellige bekendte Mænd 
rundt omkring, og i Væggene aabnede der sig Nicher med Tableauer. 
Louison skænkede Tableauerne mest Opmærksomhed. — Af de be- 
rømte Mænd kendte hun kun Rochefort. 

Nøjere? spurgte jeg pikeret. 

Ak, nej nej. Hvor kunde jeg tro! 

Louison fik Interesse for en gammel Herre, der sad med Hæn- 
derne paa sine Knæ og skelede hen i Luften. Gud, hvor han var 
tyk i Ansigtet, det var dog for galt! — Jeg tyssede paa Louison. 

Det er Renan! 

Herregud, den Stakkel ... 

Ynk ikke ham, sagde jeg, han havde ikke Faaresyge, mit Lam. 
Kom! 


be mt tet 


ar 

Vi gik videre og saa paa Esterhazy. Vi saa Pierre Loti staa for- 
klædt som Araberskøge ved en Ørkenbrønd med en Krukke paa Ho- 
vedet. Fremdeles saa vi Lucheni og Beethoven, Dérouléde, Ravachol 
og Schiller. 

Men nu kom vi til en Trappe, der førte ned i Rædselskælderen. 
Vi gik der ned uden at tøve, Der herskede Tusmørke mellem Pil- 
lerne, hist og her brændte en ussel Lygte. 

Bedst som vi stod og saa paa det væmmelige Tableau, der fore- 
stiller Marats Død, følte jeg en lidt kold Haand, der famlende søgte 
min. Vi gik fra Skrækbillede til Skrækbillede, vi kiggede sammen 
ned i en Sprække og saa en Skindød glube op fra sin halvt aabne 
Kiste. 

Louison blev først tilpas, da vi kom til Kroningsfesten i Kreml. 
Uniformerne optog hende stærkt. 


Jeg tror, du gaber! sagde Louison. Morer det dig ikke — du, der 
er Russer? Har du da ingen Fædrelandsfølelse? 
Nejl 


Det kunde Louison ikke fatte. Et Menneske, der ikke vilde raabe 
Vive la Patrie! 

Imidlertid fandt jeg et Skab tæt ved, der beskæftigede mig. Der 
var udstillet nogle ægte Dokumenter fra Revolutionstiden. Blandt 
andet var der en lille gulnet Seddel, en Blanket. Der var Plads til 
Dato, Navn o.s. v. Dømt til ... mort stod der. Men medens Navnet 
og det andet var skrevet med rask Haand, saa jeg at dette lille Ord 
var skrevet med Skønskrift, Bogstav for Bogstav. Det kendte jeg — 
naar det gælder at skrive, saa trues man af Agrafi. Der stak den 
store Revolution. 

I et Skab ved Siden af hang der Dødsmasker i Voks af Ro- 
bespierre, Marat og Mirabeau. De to sidste havde det almindelige 
Ligudtryk, et sødligt fjottet Smil. Men Robespierre ... 

Jeg blinkede til ham. 

Louison stod henne ved Kroningsfesten, jeg hørte hende skifte 
Fod paa Stengulvet. Jeg blinkede igen til Robespierre. Og det var, 
som stod der en Hvisken mellem dette Hoved og mig. 

Husker du Goethes Digt — det om Lærlingen, der ikke kunde 
besværge Vandene, han havde rejst? 

Robespierre huskede vist ikke Digtet. Men han huskede Vandene. 

Jeg bøjede mig tæt ind til Glasset og hviskede: Nu kan vi Ordet. 
Vil du høre det — jeg ved det. 

Robespierres Øjenlaag blev liggende, som havde han for evigt 
slaaet sine Øjne ned. Skabet var fuldt af Tusmørke. Marat gabede 
som en gammel Kælling, der sover og drømmer om Kaffe. Stille! 

Da hviskede jeg Ordet. Robespierre aabnede Øjnene, han saa 
et Sekund paa mig gennem Halvmørket. Saa lukkede han Øj- 
nene igen ... 

Kasimir! 

Naa! Hvad vil du, Louison? 

Kom og forklar mig noget. 

Jeg kom og forklarede. 

Da vi gik, kom vi forbi Napoleons Feltseng. Den er af blaastribet 
Sejldug med Messingstel og med en lille Himmel over. Som vi stod 
der og saa paa det tomme Leje, faldt der mig en Tanke ind. Jeg 


saa til Louison ... men i det samme kom Opsynsmanden om et 
Hjørne, Da brast jeg i høj Latter. Louison forstod ikke, hvorfor 
jeg lo — jeg greb hende ved Haanden, saa lo ogsaa hun — og vi 


dansede gennem Salen forbi de berømte Mænd og ud paa Gaden. 

— Det var vor Mening, at vi vilde været i Boulogneskoven og 
i den zoologiske Have der. Men Tiden gik fra os, saa vi maatte slaa 
det af Hovedet. 

Vi begav os tilbage til Montmartre og spiste til Middag, gav os 
god Tid. Louison, der havde spist saa meget ureelt Smaatteri i 
Dagens Løb, trængte til et gedigent Maaltid. 

Vi sad artigt ligeoverfor hinanden med Servietterne under Hagen. 
Hvor Louison forstod sig paa at blande Salat, og hvor hendes liflige 
Tænder sønderdelte de skøre Blade! Da vi havde endt Andagten, 
gik vi hjem for at drikke Kaffe. 

Men derefter lænede Louison sig mod min Skulder. Hun var 
træt. 

Jeg tænkte mig om. 

Træt. Naar man er træt ... saa skulde du lægge dig lidt, søde 
Louison. 

Ja jeg tror det, sagde hun svagt. 

Men det tager en frygtelig Tid for Damer. Jeg vil paatage mig at 
klæde mig af og paa fire Gange i samme Tid. 

Louison stod høj og smal i Chemisen midt paa Gulvet. Øng, 
dø, droa — Hopla! Hun satte med et Spring op i Sengen lige i 
mine Arme. 

. Hør! Tys! Jeg lagde mit Øre over Louises Hjærte. Hør, hvor 

det bankede levende, hvor det pulserede skyndsomt. Det var Paris' 
Hjærte, jeg hørte ... Louison! 

Nu falder Mørket paa derude. Vor Stue blunder hen, det skumrer, 
her er fuldt af stille Skygge. Mørket stryger over dine Arme som 
Vandet langs dæmrende hvide Plantestammer paa Aaens Bund. Der 
slumrer en Sjæl i dine dunkle Øjne, en Drøm om noget endnu usket. 

Jeg elsker dig. 

Du er smidig, føjelig som en Kurv af Siv fyldt med grønt Græs — 
dine Ribben ligger vidunderlig blødt under Huden. Din Ryg er blid 
som en ungt Piletræ. 

Jeg vil købe et Guldsmykke til Dig — en tung Barre af raat gult 
Guld, der skal tvinde sig om din Hals og i to Horn ned under din 
svale Barm. 

Jeg elsker dig. 


SACRÉ-CÆUR 


OUISON og jeg steg pustende op ad en Trappegade, der fører til 
Toppen af Montmartre. 

Vi havde spaseret en lille Tur og havde været påa Mont-de-Piété 
for at indløse Uret, Derefter havde vi været inde og ætset vort Hjærte 
med en Absint, og nu var det faldet Louison ind, at vi absolut burde 
se Kirken deroppe, Sacré-Cæur. 

Vi naaede Toppen og modtoges af et stridt, koldt Vindtryk — 
ingen Lygter heroppe — Louison førte an gennem en Smøge, der 
var lige saa kroget og knortet som et Væderhorn — og saa var vi 
inde under Kirkens mørke Mur. 

Vi fandt Indgangen og gik gennem en lydløs Klapdør; det trak 
isnende fra Rummet. Vi stod i højt og køligt Tusmørke, Der brændte 
kun faa Lys. Piller og Buer fortonede sig, saa at man kunde se, 
hvor langt Lyskransen fra hver Flamme herskede. Loftet unddrog 
sig alt Lys. 

Louison dyppede sin Finger i Vievandet og korsede sig. Saa tog 
hun min Arm, og vi listede forsigtigt rundt. Louison hviskede ivrigt 


og pegede paa Billederne — hun holdt Armen med den pegende 
Finger trykket ind til Brystet, som gik det aldeles ikke an at ud- 
folde sig her og regere med Lemmerne. — Vi stod stille foran Jule- 


altret, hvor Jesusbarnet laa i et lille Halmneg, omgivet af Hornkvæg 
og Lys. Flere tilslørede Damer laa paa Knæ og bad. En vendte sig 
om, og jeg saa et blegt, skæmmet Moderansigt. Hun havde mistet 
et Barn, kunde jeg se. Da hun opdagede os to — den forpjuskede, 
spillevende Louison og mig — størknede hendes Ansigt, hun vendte 
sig fra os. 

Foran Højaltret kniksede Louison, og vi gik tilbage langs det 
andet Sideskib forbi Kapellerne og de ensomt Knælende, Louison 
hviskede, maabede, beundrede ustanseligt, hun gik ganske sam- 

mentrykt af Ærefrygt og maatte befri sig ved tyste Udbrud. Hun 
nikkede med sit Smule Hoved, hendes store, dejlige Haar var ind- 
drukket med Kirkemørke, sort som Nat … 

Idet vi smøg os ud gennem Klædesdøren, trak det koldt efter os, 
som blev vi pustet ud. — Louison kvidrede, og vi dundrede ned 
ad Trinene. 

Kom her! Louison sluttede sig tæt til min Arm, vi marscherede 
afsted. Blæsten svøbte Hvirvler om os. 

Da slap Husene, Murene pludselig bort til højre, og idet vi gik 
hurtigt frem paa fri Plads, drejede hele Paris, den vældige By der 
dybt nede, ind i Synskresen. En milebred Mark af Lys. 

Vi stod stille. Det var, som om en lille sort og trang Kugle havde 
aabnet sig og spredt Gnister ud over det velsignet rigelige Rum. 

Louison spejdede omkring. Hun opdagede en skummel Krinkel- 
krog nede ved Foden af Kirkemuren — trykkede min Arm let: Vent 
lidt! og forsvandt. 

Straks hun var borte, slog Ensomheden sammen over mit Hoved, 
ligesom Vandet styrter sig om Hullet efter en Sten. 

Dette Land af en By dernede! Lysene glimtede, glippede — hist 
og her skelnedes Dobbeltrækker, Gader — hvide Punkter svøm- 
mede i Lysdampen, røde Gran ulmede i Mørke. Byen laa der som 
en forkullet Tomt under Skyer af Aske, Alle Lysene var døende 
Emmer, Rester af Lyset og Dagens Brand. 

Men jeg saa ned gennem Natten, tværs gennem Mure og Mørke. 
Ind i de svedende Værksteder, hvor Oljen oser, hvor Skygger fra 
sodsorte Stolper flakker forvokset op over Loft og Vægge. Dér 
vandrer en stor, hovedløs Polypod. Hjul hjælper Hjul, Vinkelstæn- 
ger klipper afmaalt, søvnigt, som de maa, Krumtappe stamper ly- 
digt, Svinghjul roterer urokkeligt med usynligt spillende Eger. Dam- 
pen ruger i Rørene som et Væsen, der spænder Albuer og Knæ og 
Hæle imod og knuger sig igennem. 

Maskinerne vandrer paa brede Staalfødder som mægtige Larver, 
der bølger ad Ryggen og flytter Skivefødderne to og to ... tunge 
Stempler hæfter op og ned over Valser, spaserer støt og betrygget 
— og Valserne gaar væk underneden. 

Vi bearbejder Jærn, vi træder det i Former, vi sønderdeler Stoffer 
og samler dem igen, som vi vil have dem. Vi virker Relieffer, Tavler 
af vore Bedrifter som Billederne paa Hamlets Skjold. 
Hør den tunge Tone dernede fra, det mørke Havbrus! 

Alverden er som en Hjærne, der er bleven varm helt ind i de 
inderste Kamre. 

Det synger over hele Jorden af Hammerslag paa hedt Metal 
— der spruder Naftabaal, det ryger ... Menneskeflokke tumler i 
trange Gader. Blæsten piber i Telefontraade ... Panserskibe føler 
med Reflektorlys indover sovende Byer. Der brænder øde Lampe- 
blus i Grenene af dybe Gruber. 

Denne Jord, hvis Overflade er mere porøs og gennemhullet end 
nogen mærkelig Forekomst i den viljeløse Natur — den er min. 

Alverden er min, siden jeg har friet til den, og Alverden ejer mig 
aldeles, fordi jeg har faaet ja! 


MONTMARTRE 


A vi kom til Trappen og jeg mente, vi skulde ned ad den, holdt 
Louison igen og vilde have mig en anden Vej. 

Skal vi saa ikke i Teatret? spurgte jeg. 

Vist skulde vi det. Men denne Vej. Vi gik bag om Kirken og kom 
ind i nogle meget fordægtige Gyder. Louison førte sikkert an, men 
hun blev saa underfundig stille, syntes jeg. 

Vi gik gennem en Port og smuttede ind i nogle mørke Render, saa 
til højre, saa til venstre — det var ikke andet end Spalter mellem 
Husene — jeg følte med Fødderne, at Stenene var hulslidte. Under- 
tiden hang der Loft lige over Hovedet, saa gik vi med Rum over 
os igen. Luften laa tung og mættet af gammel Tømmerfugt. Tilsidst 
kom vi til en smal Gang, hvor der skinnede Lys ud fra. 

Kom kun! hviskede Louison og greb mig resolut ved Haanden. 
Ligesom vi kom ind, gik en Dør op, og en gammel, mager Kvinde 
med Kappe om Ansigtet mødte os. Louison for til og hviskede til 
hende, den gamle løftede Brynene og saa paa mig. 

Det var Louisons Moder. — Snedigt! tænkte jeg. Først Kirken, 
saa Familjen. Det skal du faa betalt. 

Louison busede ind ad en Sidedør med mig, og — min Monocle 
duggede — vi befandt os i et badstuevarmt Sovekammer. En ung 
Pige rejste sig forlegen med et Barn paa Armen. 

Det er min Søster! Og Louison kastede sig som en hungrig Men- 
neskeæder over Barnet og kyssede det lille Hoved skævt fra den 
ene Side til den anden. Søsteren saa fortabt paa mig. Jeg pudsede 
mit Glas og opdagede en Gibsbuste af Zaren paa en Hylde. 

Ah! 

Louison talte løs som en Kværn, og Søsteren begyndte at smile 
venligt orienteret. 

Værelset var ganske lille og lavt. Sengen fyldte en Tredjedel. 
Tværsover hang Bleer til Tørre paa en Snor. Ovnen hedede fælt, og 
Luften stank af Gaslugt og Damp af vaadt Tøj. 

Det er hendes Dreng! forklarede Louison henrykt, han hedder 
Jerome, og se der — Louison klappede sin Søster varligt paa Maven 
— hun skal snart have en til. 

Søsteren smilede med et stille Lys i Øjnene, og først nu stod hun 
helt ret op. 

I det samme dukkede en tyveaarig Knøs ind ad Døren — Louison 
præsenterede ham som sin Svoger Michel. Michel gav Haandslag, 
gjorde et Kast, smilede fiffigt forekommende og purrede i Haaret — 
saadan som en Arbejder gør, naar han ikke ved, hvad han skal 
gøre. Saa fik han sin Søn og blev med et naturlig. 

Louison rumsterede, En to tre, Søsteren afsted efter gode Ting … 
Jerome, Jerome, Hu hej! 

Søsteren kom igen med Absint og Kognak, og vi drak hinanden 
til. Michel og jeg tændte Cigaret. 

Hvad skulde den lille, magtesløse Jerome stille op — han blev 
hvistet og vendt med Benene i Vejret, Se han havde Lomme, en 
rigtig Lomme i Blusen! Jo jo, Jerome vidste nok det, han arbejdede 
sin spæde Haand ned i den og skuede ud med forstandige Øjne. 
Louison krystede ham. Nu hørte jeg det — javel — der var disse 
larmfulde Kys! Louison plantede det ene Knald efter det andet paa 
lille Jeromes Silkekinder. 

Der var ikke Mage til Jerome. 

Kan han raabe Vive la Patrie? spurgte jeg. 

Ikke endnu. Men han kan spytte. Spyt, Jerome! Brillant! 

Om han kunde gaa — rigtignok! Louison satte ham paa Gulvet 
— akkurat ligesom Legetøjssælgerne paa Fortovene — og Jerome 
stammede mellem vore fægtende Arme fra det ene Par Knæ til det 
andet. Det lille Maaneansigt lyste usikkert op, stivnede ængsteligt 
— men han holdt sig stejl. Efter denne hæderfulde Præstation gik 
han fra Favn til Favn, blød som Brusk og fugtig som han var. 

Heden steg, vi gjorde en Tummel i det lave Kammer. — Men 
Død og Pine. Klokken er mange, vi kom for sent til Teatret! I Huj 
og Hast tog vi Afsked — Michel skrabede ud, haabede … skulde 
det være en anden Gang … 

Louison stormede ud i Køkkenet til Moderen og ind igen — frem 
for Spejlet — og saa kom vi afsted. 

Teatret laa nedenfor selve det stejle Montmartre, vi spurtede ned 
ad Trapperne og naaede at komme ind midt i første Akt. 

Al vor Iver opslugtes straks af Stykket, Det var et langt, saligt 

Drama, endeløst hjærtesvømmende, Les deux gosses hed det. Men 
Louison og jeg var i en saa udvidet Stemning, at vi saa Komedien 
som den eneste eksisterende i Verden, ja som selve Tilværelsen og 
Historien — vi blev stærkt grebne. 

I hver hyppig Mellemakt søgte vi over i en Kafé paa den anden 
Side Gaden og nød Forfriskninger. 

Saa tilbage til Komedien, og ... ja her var ikke andet at gøre 
end at lade staa til. Akcepteret i Djævelens Navn! Leve det revnende 
Hjærte! Forsaavidt som dette Stykke var en IKendsgærning, blev 
det spillet godt — All right, I skæbnesvangre Kvinder! Og I taare- 
vaade Karlfolk ... go ahead! Føl Jer ud! Ret saa, flyd som en Dej 
ud over Rampen! Om lidt springer vi ved de evige Guder paa 
Hovedet ned i Parkettet og klinker de skallede Æg dernede! 

Frem og tilbage mellem Kaféen og Løjerne. Det var, som havde 
vi hele vort Liv sværmet mellem Opstrammerne og Skuespillet. — 
Nu had den syge, lille Dreng for sin slemme Fader. Han bad en 
evig Tid. Hele Teatret snøftede. Jeg skelede til Louison, hun græd 
bitterligt. Da var ogsaa jeg leveret, jeg græd og snappede med Kæ- 
berne som en Krokodil. 

Ovre i Kaféen havde vi vor Stamplads. Nogle Trappetrin ovenfor 
var der Billardstue, og der gik en tre fire Haner og spillede. Hver 
Gang vi kom, var der en høj Fyr, der brystede sig over Billardet og 
saa paa os. Det var en Indfødt med langt Haar ned ad Skuldrene 
og i Fløjls Tøj. 

En Gang kom han springende for at byde Louison Cigaretter. 

Nej Tak, vi havde! 

Han standsede meget kort — jeg stod op fra Stolen og gjorde 
et Skridt. Vi stod Øje i Øje et Sekund, han rejste Børster og krusede 
Overlæben fra Tænderne. 

Louison halede mig i Ærmet — vi skulde derover. Stykket skred 
frem, det haglede med Spark over den syge, lille Dreng. 

Længe havde jeg været plaget af en Trang til at erindre — det 
forekom mig, at jeg havde kendt alt dette før. Nu kom jeg paa det, 
henimod sidste Akt. Det var i Kristiania, jeg havde set Stykket, 
der hed det De smaa Landstrygere. Ogsaa der græd man, huskede 
jeg. Livet er ens hele Verden over, lutter Ulykke. 

Jeg havde været en Svip tilside, og da jeg kom ind i Kaféen, tror 
jeg nok, den langhaarede Kunstner stod og talte med Louison. 

Vi turede videre frem. 

Men en Gang slog det mig, at Louison havde været tavs længe. 

Oppe i Billardstuen skrævede Køerne i Tobaksrøgen ligesom 
Stylter under Akrobater, der selv var usynlige. 

.…… Formodentlig var der gaaet meget for sig, som jeg ikke havde 
lagt Mærke til. Med et sad jeg alene, og Louison stod oppe hos 
Kunstneren. Men jeg maatte have fulgt med ubevidst, for det over- 
raskede mig ikke. 

Louison! kaldte jeg. 

Hun vendte Ansigtet ned mod mig, det var koldt, glemsomt — 

Non Monsieur! 

Idet hun udtalte Ordene, saa jeg, hvor blussende fulde hendes 
Læber var. Kunstneren stod og talte tæt ind imod hende med sin 
lakrøde Mund og sin Kulmoustache, — Om lidt vilde hun løsne 
sine Kys paa ham! — Gud ved, hvad han vilde sige til at blive 
pofTet i Ansigtet med en Hyldebøsse? Jeg saa ham rede Haaret 
med Haanden og samle Skyer paa Panden ... er det denne Russer, 
der har lært dig Barbari? — du skulde ikke flyde om med enhver 
Udlænding heller. — 

O du Samson! Hun vil klippe dit Haar af dig og sælge det til 
en Parykmager! Du vil faa en rød Fez paa! Men nu skal vi nappes 
om hende — 

Louison! 

Jeg rettede mig og mærkede, at Tankerne ligesom skød sig i 
træge Kurver. Et Parti af min Hjærne var bedøvet, men jeg tænkte 
aldeles klart. Min Bevidsthed var som en Rude, der er matsleben 
paa den ene Halvdel. 

Louison, sagde jeg og rejste mig op. Kom, jeg vil love dig noget. 

Hvad er det? 

Ja kom, saa skal du høre, 

Louison nærmede sig tøvende. Kunstneren vendte sig fløjtende 
mod Billardet. 

Følges vi ikke ad? 

Nej, Louison kunde ikke. Denne Herre kendte hun fra før, det 
var hendes Ven. (Her talte Louison ikke sandt.) 

Vil du da ikke. tage med mig i Boulogneskoven i Morgen? Der 
skulde vi jo. Vil du ikke? 

Hun tænkte sig om, gjorde et Overslag. Jo, sagde hun saa. Men 
jeg kunde se, at hun ikke vilde komme. Da bøjede jeg mig over 
hende: 

Ringen! hviskede jeg. — Vi havde set paa en Ring i et Vindu 
om Formiddagen. Du skal faa den. Vil du saa møde mig i Morgen? 

Hun nikkede hastigt. 

Paa Hjørnet af Boulevard de Magenta? 

Ja. Hun nikkede med Øjnene. Nu vidste jeg, at hun vilde komme. 
Og i det samme blev jeg ædru — jeg blev nøgtern ved den Tanke, 
at jeg selv ikke vilde møde. Nej akkurat. Se Louison spasere og 
spejde, gaa frem og tilbage og vente! Folk inde i Hjørnekaféen vil 
more sig over hende. Sporvogne vil køre forbi, den ene efter den 
anden. Louison gaar endnu og venter ... 

Jeg trykkede hastigt Louison i Haanden, satte Hatten paa og gik. 

Da jeg steg op ad Trapperne i mit Hotel, forekom det mig mærke- 
ligt, at jeg kun havde været godt og vel et Døgn borte derfra. 

ne om Morgenen og til om Aftenen hele næste Dag tog jeg mig 
ikke andet for end at køre Byen rundt paa Kryds og tværs, fra 
en Omnibus og over paa en anden. Det var min Agt at rejse om 
Aftenen. 

Som Solen var ved at gaa ned, befandt jeg mig i Nærheden af 
Pére-Lachaise — jeg gik derind. 

Det er en uoverskuelig Slags By af smaa omhyggelige Gravkamre 
i romersk Stil, et andet Afbillede af Paris i formindsket Maalestok. 
Saa smaa bliver Boligerne for det Folk, der elsker Gaden, Friluften 
og de brede Senge ... 

Og bedst som jeg nu gik mellem Gravene og havde fortabt mig 
mellem dem, kom jeg tilfældigt til at se i Vejret. Lige der, hvor mit 
Blik traf Himlen, gled en stor Ballon lydløst — og i det samme 
sprang Himlen ud som et bundløst Blaa! 

Inde over Byen gulnede Dybet, Solen var nede. Men den aande- 
agtigt tynde Blære deroppe hang gennemskinnet af et brungyldent 
Lys. Hastigt trak den forbi, undertiden øgede den Fart med et Sæt 
som et Dun. Endskønt ingen Lyd naaede ned fra den, gik den som 
et bredt Trækfuglesus gennem Rummet. 

Da jeg ikke længere kunde øjne den flyvende Boble og saa ned, 
var Mørket groet op mellem Gravstederne som Slør af graa Mug. 
Der var ganske stille rundt om, pinligt stille. 

— Hen paa Natten holdt Toget i Amiens. Vi tog Kul. Den lange 
atletiske Ekspresmaskine sydede skingert. Hvilken ufattelig Spæn- 
ding der! Hvilken Mave! 

Og vi kørte igen. 

Det gik frem med skærende Energi. Hjulenes Hakhak over Skin- 
nerne fortættedes til et hurtigt, endeløst Versemaal, Over Stok og 
Sten, over Stok og Sten, Fremad med blind Vilje — og vi havde 
en Storm imod os. 

Et Tog rev forbi den modsatte Vej, jeg hørte et Lydsprøjt, der 
sløjfedes — som en Stræng slappes — vi gik hurtigere end Lyden. 
Jeg anede Hoveder i de oplyste Kupéer. Pust forbi! 

Vi tordnede over en Bro, vi gik som en svidende Pisk gennem 
Skov, og Træerne valsede i Maaneskinnet. 

Vi kom over aabent Land, hvor Toget rullede knapt og lækkert 
uden mindste Genlyd. Smaa Huse kiggede op over Bakkehældene 
med lysforladte Ruder og dukkede sig igen. Landsbyer drejede 
sig ... som Hunde, der vaagner op og gaar en Gang rundt om sig 
selv, inden de lægger sig igen. 

.…. Alle disse snævre Steder, hvor Skæbnerne bliver til ingenting, 
hvor Livet rinkes op som gamle Strømper til Stoppegarn for de nye. 

Ud paa Morgenen lagde jeg mig ned paa Bænken. Og ligesom 
man kan se en Kahytsvæg hælde i Søgang, saaledes saa jeg Ryg- 
stødet ligeoverfor jage fremad, sprænge ind i Rummet. Med denne 
Følelse af fortærende Distancegraadighed faldt jeg i Søvn. 

Toget sagtnede Fart, jeg vaagnede derved. Vi var i Calais. 

. Saaledes kører Togene hver Nat og hver Dag. Jeg stiger ud 
og er i Calais eller Cadiz, i Chicago eller Melbourne. Lokomotivet 
svulmer ind under Hallerne og hyler — Afstandene var kun et 
Timespørgsmaal. 

Zr Rummet ikke mit, er Alverden ikke lige nærværende. 

Syng Sange, lid af Længsel, I Boende! Flyv gennem dybe og 
usigelige Drømme, I, der ikke kan komme længere! 

Behold Stederne, I Længselsfulde, og giv mig Rummet derimel- 
lem. Mit Hjærte er let, fordi jeg ikke har Sted. Adieu! 

Der ligger en lille Ø i Ostindien ved Navn Misol, den kan jeg 
ligesaa godt rejse til som en anden Ø. — Kum hedder en By i 
Persien, den vil jeg kanske besøge. Hvad venter der mig paa Ceylon? 

— Blinkfyret i Calais' Havn drejede sine Lysvinger op over 
Himlen som en Vejrmølle. Vi gik over Kanalen i Ruskregn og 
barsk Sø. 

En Damper tudede. 

Kapstaden! Singapore! 

Jokohama! New-Orleans! 


SKOVENE 


BIRUBUNGA 


BB er et af de smaa malajiske Fyrstendømmer i Bag- 
indien, der endnu ikke er naaet af den moderne Damptromle. 
Tid og Rum kendes ikke der, Landet har ingen Historie og er ikke 
et opmaalt Areal men en Evighed, en Skov der er dyb og barbarisk 
dejlig som det gamle Testamente. 

Dette Rige ejes af en ung Sultan. Landet bestaar praktisk talt 
af en Flod, langs hvis Bredder fra Havet og op til de ufremkomme- 
lige Bjærge der bor en halv Snes Tusinde Malajer. Landet har ingen 
virkelige Grænser, det gaar paa alle Sider over i ubeboet tropisk 
Urskov. Rigets Indbyggere fortsætter sig med en gradvis Overgang 
i Aben, Elefanten, Næsehornet og Tigren, som taber sig i de tykke 
Skove. Her er alt hvad Myten begærer, Tid nok og den indre Uende- 
lighed. 

Sultanen er uafhængig. Han sender hvert Aar høfligt et Guldtræ 
og en skøn Kvinde til Kongen i Siam, men iøvrigt sidder han ene- 
vældig i sit Rige, som han har arvet. Franskmændene i Cambodja 
har endnu ikke tilladt Englænderne i Straits Settlements at gøre 
Birubunga til en kvadreret Tinmine, og Englænderne formener paa 
deres Side de Franske Adgang til at asfaltere Gebetet. Medens den 
ene Apostel for Civilisationen saaledes i Skinsyge forbyder den 
anden at tage Affære, nyder Birubunga endnu sin obskure Urskovs- 
tilværelse. Væverfuglens Reder titter endnu i Skovbrynet, er til Dato 
ikke bleven afløst af Telegrafklokker. 

Er det godt, eller er det en sørgelig Tingenes Tilstand? Vise Køb- 
mænd i Singapore fortalte mig stammende af Indignation, at der 
gik uhyre Værdier tabt i Birubunga, fordi Sultanen foretrak at 
drømme i sit Harem i Stedet for at staa tidligt op om Morgenen 
og give dem Koncessioner paa alt det meget Tin, der var i Landet. 
Jeg gav dem Ret, Købmændene, naar jeg talte med dem. Men det 
var ikke frit for at jeg i mit stille Sind omfattede dem med rigelig 

Foragt. Denne hellige og topmaalte Evropæer, der bevæbnet med 
en Nonius lever af at gøre Alting lige langt, af at etablere den stok- 
tørre Lighed, hvor han saa færdes, lad ham blive hjemme ved 
Themsens Bredder, og lad os faa Lov til at boltre os i vor Nytte- 
løshed her i de blaa Skove! Eller lad der gro noget paa ham, lad 
ham engang blomstre og give noget ogsaa han, saa skal vi ophøre 
at le af hans lamme Terrorisme og forære ham Koncessionen paa 
en lille Mine, for at han kan holde sin Mund. 

Sultanen i Birubunga stiller sig heldigvis afvisende til Kulturens 
Indtrængen i Riget. I fornødent Fald vil han modsætte sig den med 
væbnet Magt. Han holder en staaende Hær, som til Stadighed er 
mobiliseret; den bestaar af otte Mand, udrustet med gamle Forlade- 
rifler, som hver Maaned bliver skuret indvendig og udvendig med 
Sand. Klimaet i Birubunga er saa hedt og fugtigt, at alt Jærn gror 
til med et Mos af Rust i mindre end otte Dage; og da nu Tropper- 
nes Geværer saaledes afvekslende ruster til og renses ud igen med 
Sand, er de saa rundslebne og glatte, at det er en ren Øjenslyst. 
De skyder paa en egen Maade, takket være det at de bliver saa om- 
hyggeligt holdt, ligesom i Spiraler eller Hvirvelvinde, saa at de er 
meget virksomme paa selv kæmpestore Skiver. Man skal gaa meget 
nær til med dem for ikke at faa Kuglen hvirvlet flere Favne ud til 
en af Siderne; det er derfor overordentlig morderiske Vaaben. Ma- 
lajerne, der ejede dem, omtalte dem som Bøsser, hvis Virkning 
grænsede nær til Trolddom. 

Foruden Hæren beskytter Sultanen sin Residens med en Befæst- 
ning. Oppe paa en Høj bag ved hans Pauluner ligger der et halvt 
Dusin hollandske Kartover fra Middelalderen, som er af Bronce 
og næsten irrede op, og det er et meget ondartet Skyts. For nogle 
Aar siden prøvede man en af dem, og det kostede enogtyve Menne- 
sker Livet; Brudstykkerne af Kanonen laa endnu spredte omkring 
i Græsset. Der var seks uprøvede tilbage for det Tilfælde, at der 
skulde blive Krig. 

Sultanens Flaade er af større Betydning, i alt Fald malerisk, end 
Armeen, Den bestaar af fire store udskaarne og rigt malede Hus- 
baade eller Galejer, hver roet af fyrretyve nøgne Karle. Med denne 
Armada gør Sultanen nu og da et Togt opad Floden. I den forreste 
og prægtigste sidder han selv ganske ene under Silketeltet, i de tre 
andre bag ved følger hans Harem. Sultanen er en ung Mand af 
ren malajisk Type, med uudforskelige Træk og med et Blik, som 

var al Jorden ham fremmed og fjærn. Han sidder ene som en Fange 
i sm Baad, indesluttet og ene. Paa Teltstangen ved hans Side hæn- 
ger en Dobbeltkikkert, som er kommen til ham fra dette platte og 
svovlede London. En Gang imellem lokker Solen, der staar i Zenith, 
eller den stikkende Refleks fra Bølgerne paa Floden et grønt Lys 
fra hans højre Haand, paa hvis Pegefinger han bærer en stor raa 
Smaragd. Bag ved skrider de tre andre Galejer med tæt tiltrukne 
Tæpper. Der høres Latter og Kvidder, Tøsestemmer, bag Forhæn- 
gene, mens de teglrøde Rorkarle skovler Vandet til Skum langs 
Baadenes Sider med deres hjærteformede Aarer. Disse lattermilde 
Usynlige er Fyrstens Garde, og aldrig var nogen Flaade bemandet 
med en uovervindeligere Skare af Letbevæbnede. Malajinden pansrer 
sig ikke i Striden, for det er altfor varmt, hun slaas i Særken, og 
hun gaar paa, hun er disciplineret til Døden, Ingen staar for hende! 
I passende Afstand fra de armerede Baade følger en lang Række 
almindelige Prauer med Flaadens faste Stok af Tjenere, Kokke og 
Mundskænke. Fra slige Togter, der gærne varer en fire-fem Dage, 
vender Sultanen altid tilbage bedækket med Sejr, Han har gjort 
Indfald i Urskoven et Stykke oppe i Landet, har indtaget en Række 
tilsyneladende uovervindelige Maaltider og har slaaet Kedsomhedens 
frygtelige Drage ihjel. 

Folket betragter disse Urskovsture med største Ærefrygt; enhver 
loyal Malaj padler sin Kano saa nær ind til Bredden som mu- 
ligt, naar Sultanen langsomt staar Floden op midtstrøms med sin 
Zskadre. Ingen har nogensinde set et Glimt af Fyrstens Kvinder, 
for dels maa det bedøvende Syn af deres blotte Ydre ikke svækkes 
ved at man vænner sig dertil, og dels er det en hemmelig og ukræn- 
kelig Statsakt, naar Sultanen tager i Urskoven og holder Raad med 
sine Yngste. De er jo ikke alene hans Livgarde i Felten nemlig, men 
Galejerne er Rigets skønne Parlament i tre Kamre, som Fyrsten 
fører med sig ud i det Frie. Han ønsker at regere under vilde Pal- 
mer. Han finder det formaalstjenligt for Riget at isolere sine fyrige 
Fjortenaarige, at Ingen skal forvende deres Sind, og at de ikke skal 
blive Genstand for Valgtryk. Han har jo Ret. For han er Muhame- 
daner. Han tænker som uskyldig Malaj kun paa Elskov og foregaar 
sit Folk med et Eksempel i det Store. Han har ikke lært Undseelse, 
han har ingen usund Sans for det Komiske, Han naar Lykken ad 
den korteste Vej, han er i født Ligevægt. Han er ikke i Tvivl om 
Tilværelsen, han bøjer sig ydmygt og fyrsteligt for dens Begræns- 

ning, hvorved han forstaar den uafvendelige Skæbne. Denne Skæbne 
har fra Evighed bestemt ham for Elskov og for at dø. 

For at Lykken nu kan have Varighed og ikke blive til Vane, er 
der sørget for en daglig Ufrihed i Sultanens saavelsom hans Under- 
saatters Liv. Malajen, som er født fri i den rummelige Skoy, vaag- 
ner til Bevidsthed i et System af strænge Paragrafer og Paabud, der 
vokser med ham; han maa for sin Guds Skyld tvætte sig fem Gange 
i Døgnet i Birubungas suppevarme Strøm (det er godt for Huden!), 
ja hvis han paa Bedetimen ikke er i Nærheden af Vand, har han at 
bade sin Krop med hedt Støv eller Sand (Ah!). Vaske sig skal han, 
ønsker Muhamed, og det ligger naturligvis som et tungt Aag paa 
mange Folk. Malajen maa ikke spise Flæsk (Svinet raadner saa 
hurtigt i Troperne); der er jo Fisk nok i Floden og udenfor Sand- 
revlen i Oceanet, men det er jo kedeligt, at der er noget man ikke 
maa! Den unge Sultan er til daglig en Slave af sin forfærdelige Vær- 
dighed, og hvor han lider, fordi han skal læse i Koranen, ovenikøbet 
paa Arabisk, som han slet ikke forstaar ... den unge Sultan, der i 
Virkeligheden er fuld lige til Tænderne af Spilopper og Lyst til Sjov! 
Saa er det jo, at Profeten i sin Visdom tillader eller vel endogsaa 
strængelig paabyder Urskovsture en Gang imellem. Det er naturlig- 
vis et Skriftsted i Koranen, der dunkelt men med Fynd henstiller til 
dig, at du skal gaa til Skovene, naar du vil komme dig selv ihu som 
Menneske, og at du skal tage dine Veninder med for at lade dem 
se Gud. 

Den unge alvorsfulde Sultan, der synes saa gnavet af Regerin- 
gens Aag og saa indvendigt fortæret af uhelbredelig Afstandsfølelse, 
ene som han ved slige Lejligheder sidder i sin Husbaad under Silke- 
teltet, han er den muntreste Mand i Riget. Naar han først er kom- 
men vel op i Skovene med sit Følge, bortlægger han saa meget som 
muligt af sin Værdighed, det vil sige sine Klæder. Men ve den, der 
formaster sig til at belure Fyrsten, naar han er i sin Naturlighed! 
Profeten sætter Dødsstraf derfor. Fyrstens Kvinder maa se ham i 
Skovene. De høje Herskaber forlyster sig paa Guders skyldfri og 
lette Vis, de slaar Telte op i Skyggen af Palmer, spiser, leger og 
muntrer sig den udslagne Dag. Undertiden sejler de langt op ad 
Floden til et Sted nær Bjærgene, hvor Vandet har Fald, og her 
morer de sig allesammen storartet ved at kane ned ad Vandfaldet 
og svømme i Hvirvlerne. De har en Svaghed for Vandlege ligesom 
deres Stammefrænder tusinde Mile borte paa Sydhavsøerne, der el- 

2 Skæbne sker at ligge med et Bræt under Ryggen i Oceanbrændingens lange 
grønne Braadsøer. Eller ogsaa forlyster Sultanen og hans Følge sig 
Vane, er med at ride paa tamme Elefanter og arrangerer store Skinmanøvrer 
is Under- i Skoven, hvorunder de beskyder hinanden med Frugter og ind- 
by, vaag- fanger hinanden med Slynger af blomstrende Orkideer. Den loyale 
tbud, der Malaj, der padler forbi med Øjnene rettet mod Bunden af sin Kano 
m Gange for ikke at komme til at se noget, hører den glade Tummel og tror, 
Huden!), at Rigets Raad nu er paa et kritisk Punkt af Forhandlingerne, men 
ir han at at alt vil gaa godt og blive til Landets Bedste. 
ikal han, Af større Vigtighed for Sultanens Regering er Musiken. De natio- 
Aag paa nale Instrumenter er Stortrommen og den menneskelige Strube,. Der 
dner saa gives kun ét Numer, en og samme Variation, det vil sige, der dun- 
ør Sand- dres uafladeligt paa den store djævelske Malmtromme, hvis morde- 
nan ikke riske Stormløb paa Luften og Himlene er sød Klang i enhver Ma- 
Vær- lajs Øre, og dertil synges der i timevis af de yngste og mest ud- 
'enikøbet holdende Karle. Synges — der skriges om Hjælp, der hujes fortis- 
an, der i sime; de muskuløse Sangere ligger allerhøjst oppe paa Stemmen i 
til Sjov! en endeløs Serie af sværmeriske Nødraab! Hver Nat høres denne 
indogsaa Jættemusik i Birubunga, hvor den er den eneste folkelige Forly- 
naturlig- stelse. Saa ofte en eller anden glad Malaj giver en Fest i sin Palme- 
stiller til hytte, en makan besar, hvilket er udlagt: stort Maaltid, eller hver 
ihu som Gang en Tyfonsky truer i det Fjærne, hænger de i med at tærske 
ade dem paa Tromme fire-fem Timer i Træk, svære Slag af en Mands fulde 
Kraft, saa at det lyder som en taktfast Række af Klippesprængnin- 
Regerin- ger, og samtidig synger Koret. Der er en Art bestialsk Musik i deres 
Isfølelse, Spillen paa Strube. Malajerne kan ikke kaldes Vilde, uden naar de 
er Silke- synger, saa bliver de svimle af Hjærtelighed, af et følsomt Raseri 
er kom- og giver sig hen i hylende Fryd. Mens de skriger ud af Halsen, er 
zget som det som om de skiftede med Fingrene paa to Huller i Struben, saa 
den, der at Stemmen gaar et Par Toner op eller ned, og naar de i nogle 
irlighed! Timer har ligget saaledes oppe i Tonestigens mest svimlende Trin, 
e ham i og Natten er sort og skoldende hed, og en Tyfon staar som en Naale- 
ildfri og pude af Lyn i det Fjærne, saa er det, at Siemningen af Smærte og 
leger og Livsfare rinder sammen og bliver til et med Følelsen af den højeste 
t op ad Fryd! Tekst: Jeg er som Gud, jeg dør! 
og her Nætterne i Birubunga er sorte og hede, kogende fulde af Cikader, 
ndfaldet hvis tusindstemmige Gniden og Filen med Mellemrum kan samle 
ligesom sig som paa et Signal og stige til et hvinende Skrig, som blev et 

Der er et vist Insekt i Troperne, som man aldrig ser, men som 
høres om Natten, det giver en Gang imellem en lang knivskarp Lyd 
fra sig, der er saa gruelig, at man tror at høre en Myrdet hive sit 
sidste Aandedrag gennem sin overskaarne Strube, 

Dette Dødsinsekt skriger, just som Cikaderne med et skærende 
Fødselshvin bringer Livet i Erindring! 

Og hør saa nogle Huse borte i den dampende Nat, hør denne 
Bersærkergang af en Stortromme, der er som selve Nattens dun- 
kende Feberpuls, og hør Sangskriget, der lyder som vild Klage, men 
er Udtrykket for Appetit og Fryd ... det er den tropiske Nat! 

DE er kun een By i Birubunga, af samme Navn, den ligger lige 
indenfor Flodmundingen, i Læ for de lange, langsomme Bræn- 
dinger, som Oceanet folder ind paa Sandkysten. De fleste af Husene 
er bygget af Bambus og flettede Maatter og staar paa Palmestam- 
mer ude i Floden. Nogle af Husene beboes af Kinesere, af hvilke 
der er mange i Birubunga som overalt paa den bagindiske Halvø. 
De vil om saa og saa lang Tid fortrænge Malajerne fra deres Jord, 
fordi Kineseren egner sig for en sjoflere Levevis; men den Tid om 
dét. I et af de største kinesiske Huse boede den eneste hvide Mand 
paa Pladsen, en Dansker ved Navn Boye. Kineserne, han havde lejet 
Huset af, kom hver Dag ind og satte Røgpinde paa Husaltret. Han 
gav dem Lov til det, skønt han jo kunde forbudt det, for han var 
en opdragen dansk Mand, og de Gule krøb saa fattigt for ham og 
saa saa venneløse ud. Ad den Vej er det de efterhaanden bliver de 
Mange paa en Plads. Og saa vil de en Dag trække glødende Staal- 
traad gennem Øjenstenene paa Hr. Boye for at more sig over, at 
det ryger, og at han beder saa bønligt for sig. 

Jeg boede hos Hr. Boye, og hver Nat vuggede Huset saa blideligt 
paa sine Pæle, som Vandet kyssede, og hver Nat raabte Gekkoerne 
Dvak. Dvak! til hinanden under Palmebladtaget, naar de havde 
snappet et eller andet flyvende Insekt og følte sig stolte over det. 

Hvad mig angaar, saa gik jeg i den bedste Stemning og skød 
Duer, Isfugle og Leguaner i Omegnens Jungle. Der var mange vilde 
Turtelduer, som kurrede da saa frydeligt i de varme Lunde. De 
havde en stiv lige Flugt, og naar jeg skød dem, brækkede denne 
Flugt ligesom midt over, og de styrtede som Stene til Jorden. Is- 
fuglene fløj ogsaa meget hurtigt, og naar jeg ramte dem, kunde de 
tænde i Luften som et Pjask af Blaat og Rødt, idet Skuddet stan- 
sede dem. Leguanerne var fredelige, græsædende Dyr af et drage- 
agtigt Udseende; jeg skød aldrig paa dem uden naar de løb, saa 

jeg ikke kunde se, hvad det var. Her var god Sport for Doublet og 
Hagl Nr, 7 og 3. Men saa hændte der mig en Dag noget, der fik 
mig til at huske, hvad jeg var kommet til Birubunga for. 

Det var en Eftermiddag en halv Time før Solnedgang, da Lyset 
var uden Kraft, at jeg gik inde i et sumpet Mangrovekrat. Jeg ser 
noget bene som en Streg over en Lysning i Krattet og skyder i 
samme Nu, skønt jeg egentlig tænkte det var en Leguan. Men det 
var et meget kortere Dyr, saa jeg, idet det stoppede op ramt og 
vred sig bagover, ganske som om det i sin vilde Fart pludselig var 
kommet i Tanker om noget yderst vigtigt, det havde glemt. 

Det viste sig at være en Dværghjort, da jeg kom derhen, og den 
var ikke helt død endnu. Den saa paa mig med sine smaa sorte ud- 
væltende Øjne og krympede de tændstikfine Ben i Dødens Afmagt. 
Hele den lille Drøvtygger var ikke større end en Høne. 

Mørket faldt paa, og jeg stod og tabte mig i en underlig Bevæ- 
gelse, en Følelse af endelig en Gang at have stanset det Mystiske paa 
sin Flugt! Var der ikke noget af Naturens inderste Sjæl i dette lille 
Fabeldyr, der rettede sine Øjne paa mig gennem Tusmørket? Jeg 
mindedes Forsteninger i New Yorks Museum af Urhesten, der ud- 
døde i en fjærn Jordperiode og ikke var meget større end denne 
Dværghjort. Jeg sporede med Begærlighed og halv Skræk en sær 
ram Lugt, ikke udefra men i min inderste Erindring, som oplevede 
jeg en Stemning af Jorden fra de evigt mistede Urtider … 

Men da ser jeg, at Dværghjorten med stor Møje og i den sidste 
Krampe løfter et af sine aandeagtigt fine Ben og ligesom gør Tegn 
til mig. Og samtidig forstaar jeg Udtrykket i dens døende Øjne. Den 
har et Ærinde til mig, det gør den ondt, men den ligger her i en 
Mission fra selve Naturens Side, en grov Spøg maaske, men jeg maa 
endelig forstaa den, inden den dør. Den vil bare spørge mig, om det 
er Dværghjorte jeg er kommen til Birubunga for at skyde, om det 
er saadan en usselig lille Udgave af Skovens ædleste Vildt, jeg er 
rejst tusind Mile for at nedlægge? Jeg blev hed af Skam, jeg gik 
bort fra det lille Fabeldyr i Vildelse, beskæmmet helt ind i de mest 
palæontiske Dybder i mit Hjærte, 

Den havde Ret. Jeg var jo ikke kommen til Birubunga for at 
skyde Turtelduer eller Klovdyr i mindst mulige Maalestok. Og nu 
saa jeg pludselig, hvilke Tanker det var jeg havde gaaet og lullet 
mig ind i her i denne ,,Jungle” — Uha, uha! — hvor den personlige 
Sikkerhed var lige saa stor som i Busketterne paa Kongens Nytorv 

let og i Kjøbenhavn. Jeg havde gaaet og sagt til mig selv, at der bliver 
er fik skudt saa mange levende Tigre mellem Aar og Dag af dødelige Men- 

nesker, at der ikke skete stor Skade, om jeg levede her i Stilhed 
Lyset nogen Tid og siden rejste hjem og sagde, at jeg havde skudt en! 
peger Nu var jeg bleven paamindet. Det, som jeg maaske kunde gjort 
pder i før, saalænge det var ubevidst, det var nu umuligt. Jeg kunde ikke 
m det længere skuffe mig selv, og hvem kan man saa skuffe? Godt, saa 
nt og var der ikke andet for end at gøre Alvor af det, hvorfor jeg dog var 
ig var kommen til Birubunga: at opsøge og dræbe Tigren. 

ET var ikke alene for at gaa paa Tigerjagt jeg var rejst op til 
Birubunga. Sportsfolk i Singapore havde fortalt mig om et 
mærkeligt Bjærg oppe i Landet, hvis Fod gik ned til Birubunga- 
floden og som med sin Top næsten naaede den evige Snes Grænse. 
Det var aldrig bleven besteget af nogen Evropæer, fordi det havde 
sine store Vanskeligheder at trænge gennem Urskoven, der dækkede 
dets nedre Skraaninger. Der myldrede af stort Vildt her. Bjærget 
blev af de Indfødte kaldt Bukit alam, hvilket betyder Verdensbjær- 
get. Det staar med sin Fod i de tropiske Sumpe, hvor Nepenies, 
Kandebæreren gror, den Malajerne kalder Abens Bæger, og det hæ- 
ver sig gennem alle Zoner og Vegetationsbælter til de tynde og kolde 
Luftlag, hvor alt Liv ophører. Jeg anmeldte i Singapores Afdeling 
af det engelske geografiske Selskab, at jeg agtede at udforske og 
bestige Bukit alam, skydende Tigre til højre og venstre undervejs. 
Derpaa rejste jeg til Birubunga. Men havde det ikke været for dette 
Mødes Skyld med Dværghjorten, kunde jeg muligvis helt have glemt 
mit egentlige Ærinde og i Stedet sat Rekord som Turtelduejæger. 
Jeg gik lige hjem og lukkede mig selv i Baglaas ved at meddele 
Hr. Boye, at jeg agtede mig længere op i Landet paa Jagt efter stort 
Vildt og for at bestige Bukit alam. Naar jeg sagde det, saa mente 
jeg det vel. Hr. Boye underhandlede koldblodigt paa mine Vegne 
med forskellige formaaende Malajer om Sagen. Jeg forstod endnu 
ikke videre Malajisk, men jeg hørte Hr. Boye atter og atter tale 
om rimau, hvilket betyder Tiger og rimau, rimau sagde Malajerne, 
mens jeg saa, hvor det gussede i dem, hvor de uvilkaarlige Frys- 
ninger løb ned gennem deres nøgne Krop, efterlod Knæene svæk- 
kede og fik Tæerne til at kravle. Det blotte Navn af rimau affarvede 
dem paa hele Kroppen, saa at deres blanke Kobberskind falmede, 
og de fik Blypletter i Ansigtet. De omtalte ikke desto mindre rimau 

med stor Kæphøjhed paa Hr. Boyes Veranda, skønt Ingen ønskede 
at tjene mine Dollars som Fører op i Skovene. 

Nuvel, Malajen er jo ikke bange. Men han har Nerver. Jeg havde 
en Dag to unge Knøse med paa en Jagttur i den fredelige Jungle 
omkring Birubunga By. Og en Gang da vi staar i et tæt Krat, ser 
jeg den ene af de unge Mænd rette sine Øjne et Sted hen og i samme 
Nu begynde at dø! Ja han synker ned i sine Knæ, hvorfra al Kraft 
svinder, han stivner i Ryg og Nakke og skifter Farve over hele den 
nøgne Krop, bliver gulliggraa i Stedet for varmt kobberrød, han 
drukner ligesom, Øjnene synker ind, og Munden staar lam om Tæn- 
derne, det er kun med en stor Anstrængelse han bevæger de kolde 
Læber og stammer et Ord frem: 

Sladang! 

Og da den anden hører Ordet og ser paa sin Kammerat, lægger han 
sig ned uden en Lyd, lammet i Ansigtet og allerede med kolde Lem- 
mer. Han er den Yngste af de to. 

.… Orang punja! siger saa den Første og aander ud i en usigelig 
Lettelse, kommer i et Nu til Live igen, puster stærkt og brister i 
Sved og maa le. Den anden rejser sig, hulker et Par Gange, dirrer 
sig i Ro og ler, ler med forelskede, endnu syge Øjne ... 

Sladang er Navnet paa den vilde Okse. Den er det eneste Dyr, 
der overfalder Mennesket uden først at være angrebet; hvilket man 
jo maa vente sig af en Okse. Det var den Malajen havde troet se. 
(Det kan hænde, at vilde Bøfler strejfer helt ned til Byen.) Men i 
samme Aandedræt opdager han, at Oksen han har set er orang 
punja, en Mands, det vil sige tam. Det hele varer mindre end et 
Sekund, og i den Tid har de to unge Vildes Nerver reageret netop 
saa voldsomt, som jeg har skildret. Det maa antages, at næsten alle 
de Malajer, der bliver ædt af Tigren, er stendøde inden den rører 
dem med Kloen. 

Derfor kan Malajen jo godt ytre sig med største Fry 
den store Kat. 

Imidlertid fik vi fat i en Mand, der ikke skjulte sin Angst for 
Tigren; og netop han erklærede sig villig til at føre mig op i Sko- 
vene, hvor den gik! Jeg tror nok han var den eneste Mand i hele 
Birubunga der var bange for Tigren, saa det var jo et rent Held, at 
jeg overhovedet fik nogen Fører. 

Ali hed denne Mand. Han boede en god Dagsrejse oppe ad Flo- 
den, hvor han ejede en Lund med flere Hundrede Kokuspalmer. 

Han kom undertiden ned til Byen for at levere Hr. Boye sin Copra 
og Peber, og ved saadan en Lejlighed var det at vi indledede Under- 
handlinger med ham og fik en Kontrakt i Stand. Han gik ind paa 
at føre mig opad Floden og ind i Skovene ved Bukit alams Fod. 
Naar vi var saa vidt, skulde en anden Mand, som han kendte, ved 
Navn Matti, overtage Førerskabet til Toppen af Bjærget, og selv 
skulde han sørge for Bærere og Forplejning. Denne Matti havde Hr. 
Boye godt hørt Tale om, han var en Omstrejfer og Jæger, der holdt 
til oppe i de vejløse Skove; han havde været Soldat i Penang og 
talte Engelsk. Ham var det jo, jeg maatte i Forbindelse med. 

Ali var en gammel tør Malaj med sure Øjne og ikke for to Øre 
Kild i Kroppen. Hans graa Bryst lignede en gammel udbrændt Kul- 
rist med Aske mellem Stængerne, og hans Mave var saa indtørket 
som en Gummibold. Nervøs var den Mand absolut ikke, og bange 
for Tigren havde han virkelig ingen Grund til at være; der var 
ingen lækre Steder paa ham. løvrigt var han haji, det vil sige han 
havde gjort Pilgrimsrejsen til Mekka og bar den hellige Turkisring 
paa Fingren. Han satte Rekord paa sin Pilgrimsrejse, idet han 
gjorde den lange Tur billigere end det nogensinde før var gjort af 
nogen Malaj. Det var jo en god Anbefaling. Og den Kontrakt vi 
sluttede med ham var ogsaa meget gunstig for mig: han skulde 
have en latterlig ringe Sum om Dagen for at levere mig Bærere og 
hvad jeg ellers skulde bruge paa Ekspeditionen. Ali var en ÅAlvors- 
mand, han var god for mig at have med. De Gange vi saa ham, 
mens vi underhandlede, havde han en smuk Turban paa Hovedet 
og en gammel kostbar Khris i sit Skærf, men den Dag han kom sej- 
lende efter mig, havde han en elendig Las paa Hovedet og ingen 
Stadsvaaben; det gjorde ogsaa et godt Indtryk paa mig. Her var en 
sparsommelig Mand, som desaarsag var rig, en af den Slags der be- 
gynder med at finde en Knappenaal paa Gaden og aagre med den; 
han vilde sikkert vise sig at være den rette Mand for mig 

Der var tre lange Malajer i Baaden, Folk som Ali havde lejet til 
Ekspeditionens Bærere og Rorkarle, de var hans Sønner alle tre; 
Saa meget des bedre, Ali haji! Endelig ingen Undseelse! 

Vi fik nu mine Bøsser og Sager stuvet i Baaden. Jeg medførte en 
Madrats med Tæpper og Moskittonet, en Kaffekande og et Fyrtøj 
for det Tilfælde mine Tændstikker skulde blive vaade (det kunde 
jeg sparet mig, for de Orang Utanger jeg siden traf paa Ekspedi- 
tionen brugte Jånkåping Tændstikker). Jeg havde lidt Konserves, 

men ikke meget, da jeg jo kunde skyde til Føden, en Daase Kaffe, 
Salt i en Flaske, for at det ikke skulde flyde hen af Fugtighed, og 
saa naturligvis nogle Pund hermetisk beskyttet Tobak. Af Whisky 
havde jeg tolv Flasker, ikke mere. Det er saa skadeligt i Troperne. 
Det var Royal Whisky fra William Sanderson & Son i Leith, og kan 
jeg paa det varmeste anbefale denne Whisky som ypperlig egnet for 
Opdagelsesrejsende. 


I BAADEN 


JE kunde desværre ikke blive fotograferet ved Afrejsen, fuldt ud- 
rustet som jeg stod med min khaki Dragt lige fra Skræderen i 
Singapore og uden en Fold, min Patent Korkhjælm og mine Patron- 
bælter korsvis over Brystet. Men jeg lovede mig selv at lade Haar 
og Skæg staa oppe i Skovene til Fordel for Interviewerne, naar jeg 
kom tilbage med Tigerskindet og Rekorden fra Bukit alam. 

Det var tidligt paa Formiddagen, da vi tog afsted. Ali var til at 
begynde med snaksom, men da jeg ikke forstod mange Ord af hvad 
han sagde og selv kun kendte faa malajiske Gloser, tav han snart 
stille. Jeg havde en lille engelsk Ledetraad i Malajisk, som jeg gav 
mig til at studere i. Foruden den havde jeg af Lekture et Numer af 
Straits Times med flere højst interessante Artikler og en Mængde 
fængslende Annoncer. Denne Avis holdt mig aandelig oppe under 
hele Ekspeditionen. Jeg læste Annoncerne som Vers, skanderede 
dem højt og nød dem, som kunde det være fornem Poesi, jeg vil 
ikke sige af hvem. 

Varmen blev snart haard, og Reflekset fra det nære Vand plagede 
Hovedet. Ali sad paa sine Laar og havde drejet den tykkeste Del af 
Turbanen mod Solen, han indrettede sig paa at vente, sløvede væk. 
Hans Sønner, der aldrig talte, for malajiske Børn tier i deres Faders 
Nærværelse, selv om de er voksne Folk, sad paa Knæene og roede, 
to i Forstavnen og en bag i Baaden. I Midten af det smalle Fartøj 
sad jeg med min sammenrullede Seng bag mig og med en kinesisk 
Solskærm over Hovedet. Det ferniserede Papir blev hedt i Solen og 
stank som kogende Lim. 

De første Par Mil var Landskabet paa begge Sider af Floden uden 
Afveksling, det var endnu stadig Kokospalmer og atter Kokospal- 
mer, da der boede mange Folk her. Varmen tiltog, Solen kløv højere 
og højere og var ikke langt fra Zenith; der blev saa bagende hedt å 

Baaden, at man næsten ikke kunde røre ved Træet. Solen stak lod- 
ret ned, jeg led i-mine Fødder, fordi jeg havde sorte Skaftestøvler 
paa. Ali sov med Hovedet mellem Knæene. Men de tre Knøse roede 
ufortrødent, blev ustanseligt ved at grave ned i Floden med den 
korte Spade af en Aare; de havde forlængst lagt alt Tøj paa nær 
Lændeklædet; deres lysebrune Kroppe spejlede af Sved i det intense 
Lys. Pludselig holder den ene op at ro, snapper Øsekarret, et sam- 
menfoldet Palmeblad og rækker ud i Floden efter en Drik. Flod- 
vandet var graat og varmt, men Fyrens Ribben bugnede af Graadig- 
hed, mens han drak. Jeg kunde ikke have rørt dette Flodvand, for 
jeg havde jo baade Whisky og Kaffe hos mig. Siden lærte jeg at 
drikke fulere Vand end det i Birubungafloden. 

Skønt vi roede mod Strømmen, gjorde vi en betydelig Fart, Baa- 
den var let, og de tre Malajer ved Aarerne lod til at blive jo læn- 
gere jo hidsigere. De var i en Slags Rus, havde glemt alt om sig, de 
roede som i en Besættelse, 

Malajen har en Tilbøjelighed til at gaa amok i alle Ting, og her 
gik de amok ved Aarerne. Det er jo en Art Bersærkergang, et Af- 
sind, hvorunder de næppe ved af sig selv og ikke holder op før de 
styrter. At Malajens Form for Selvmord er at gaa amok mellem 
Venner og Bekendte med Khrisen, indtil man faar Livet af ham, er 
bekendt; men jeg iagttog, at Malajen overhovedet ved alle Lejlig- 
heder hidser sig ud over sig selv, som nu her, hvor de roede som 
vanvittige Mennesker. Jeg tror, denne Tilbøjelighed til at gaa amok 
skyldes en Ophidselse af Musklerne, det er en Art Kødrus, en Over- 
ophedning af Muskulaturen. Malajerne er de kødfuldeste Folk i Ver- 
den, de er faste som Buldogge, Kødet trænger sig paa deres Krop. 
Deres Livsfølelse er derfor nærmest bestemt af det Kraftindtryk, de 
faar af sig selv; deres Muskler er i Stand til at tage Magten fra dem. 
Derfor springer det i deres Sind som Staalbuer, og de er i et Nu util- 
regnelige. 

Det skummede for Boven af den skarpe Baad! Og idet jeg nu sad 
der med hele mit krigeriske Apparat om mig i Baaden, Doublet, 
Riffel og Revolver, saa hvor hurtig vi kom afsted takket være de tre 
fuldstændig rasende Vilde ved Aarerne, fik ogsaa jeg et let Tilfælde 
af Svimmelhed. Heden var bedøvende, mit Blod rejste sig i en Bølge, 
saa at det sortnede mig for Øjnene. Tiger, Tiger! Jeg rakte ind mel- 
lem mine sammenrullede Tæpper efter Whiskyflasken. 

Ahl Hvor saa denne Flaske allerede kunstig ud! Det var en hvid 
Flaske af bedste Fabrikat, vel blæst, uden mange Blærer. Etiketten 
var nydelig trykt i tre Farver, et helt lille Kunstværk. Jeg vil glæde 
mig ved det i Skovene! Evropa laa langt borte nu. Skaal! Jeg er 
paa Vej til Bukit alam, Verdensbjærget, hvor det store Vildt fordeler 
sig i Zonerne ... Tiger, Tiger! 


TIGERSAGN 


Ek Slurk Whisky gør rolig. Mens vi sejlede videre, begyndte jeg 
meget fattet at tænke paa de forskellige Tigerhistorier, jeg 
havde hørt af Jægere i Singapore, Historier, ud af hvilke Tigrens 
Billede sprang saa levende, at jeg maatte tage en Slurk til af Fla- 
sken for at blive nøgtern. 

Tigren, sagde jeg til mig selv, er en kæmpestor Kat, det fuld- 
komneste Rovdyr i Skoven. Typen er saa fuldendt, at Naturen ikke 
har kunnet variere den. Katten, felis tigris, er det selvsamme Dyr, 
hvad enten den ligger spindende i en lille Piges Skød, eller den sli- 
der Arterierne op paa Hjortens Hals og drikker af Blodstraalen. 
Tigren bærer sig i alle Ting ad som en Kat, kun i kolossal Maale- 
stok, Den er et System af Staalvirer og Krudt, dens Kød spiller i 
Regnbuens Farver af Elektricitet, den har syv Liv ... 

Der sidder fire Herrer og spiller Kort paa en Veranda et Sted paa 
en Plantage inde i Sumatra, de har en Lampe paa Bordet, og et 
Par Skridt fra dem sover en kæmpestor tysk Dogge paa Gulvet. De 
hører et voldsomt Rusk nede i Haven, mærker et Lufttryk og ser 
en Tiger sætte i et Spring op paa Verandaen til dem, gribe Doggen 
og springe ned igen med den i Flaben. Just saadan vil en Kat springe 
op paa Køkkenbordet, tage et lille Stykke Kød og springe ned igen. 
Saa vil den skyde sig baglængs ind i en Krog og knurre over sin 
Mundfuld, De fire Whistspillere blev Vidne til et Tyveri af en stor 
Missekat, de hørte den humme sig ud gennem Haven og knurre, 
fylde Luften med Vibrationer, bedøvende som et Hammerværk! Ve- 
randaen sank under den vældige Kats springende Vægt og fjedrede 
op igen, da den lettede ud i Luften med Doggen, som en enkelt Gang 
raabte paa sin Herre og Ven i et smærteligt Hyl. Det hele varer et 
Sekund, og det hele er som et hæsligt Mareridt, som en eneste Lue 
af Rædsel, der svider alting af og efterlader Aske. Det er ved saa- 

danne Lejligheder man bliver saa kold i Hovedhuden, at Haaret 
ikke siden farves. Der kan gaa andre Ting i Stykker. 

Hr. Baum, en tysk Herre, med hvem jeg gik paa Vildsvinejagt i 
Singapore, fortalte mig, hvordan det var gaaet Hr. Lessinger, en 
anden Tysker, der var hans Ven og Jagtfælle, De gik meget paa 
Vildsvinejagt sammen; Hr. Lessinger var en god Skytte. En Søndag 
havde de som saa ofte før sammen med fire andre Kamerater ar- 
rangeret Klapjagt og havde taget Stand i en lang Kæde foran Jung- 
len. Der var et Dusin Kling-Mænd, Hinduer, ude i Krattet tillige- 
med Hundene for at jage Svinene op. Og Kling-Mændenes Hyl og 
Hundenes Glam nærmede sig, der begyndte at falde Skud i Kæden 
— saa hopper ikke et Vildsvin men en kæmpestor Tiger ud af Breg- 
nerne, ti Skridt fra Lessinger. 

Nu maa man vide, at der ikke er Tigre paa Singaporeøen længere, 
de er blevet udryddet for en Snes Aar siden. Men det hænder nu og 
da, at en Tiger svømmer over det smalle Stræde fra Johore, og det 
er gærne gamle og dristige Dyr. Det var saadan en Omstrejfer, der 
springer ud af Junglen faa Skridt fra den intetanende Lessinger. 

Han var i det Held at staa med en seks Skuds Magasinriffel, ellers 
jager man i Almindelighed Vildsvin med store Hagl. Da han ser 
Tigren, fyrer han og saarer den, og Tigren gør øjeblikkelig Front 
imod ham. Han fyrer igen, mens Tigren nysende kravler nærmere. 
Saa springer den med et umaadeligt Brøl, men Lessinger kniber sig 
til Side og undgaar Poten, han fyrer paa to Skridts Afstand mod 
Tigrens Hoved og løber saa nogle Skridt tilbage, mens Tigren sunder 
sig, og skyder paa den for fjerde og femte Gang. Nu har han kun 
en Kugle tilbage. Tigren bløder og vakler, men den hviner af Raseri 
som en Dampkeddel, der er læk, og samler sig til et sidste Spring. 
Den har Dødskrampe i sine Lemmer, da den med et forfærdeligt 
Brøl rejser frem i Luften; og i det samme fyrer Lessinger sit sid- 
ste Skud ind over dens Tunge. Tigren faldt saa at sige død ned fra 
Luften, plumpede sammen i en Hob to Skridt foran Lessingers Fød- 
der, stendød. Lessinger segnede forover oven paa den. Da hans Kam- 
merater et Øjeblik efter kom til, fandt de ham bevidstløs. De hældte 
The i ham og fik ham stablet paa Benene, han brækkede sig, græd 
bitterligt, og hele hans Krop gik i Skælvinger, saa han ikke kunde 
staa alene. Da han omsider faldt i Ro, og de fik ham bragt hjem, 
var han saa træt, at han lagde sig og blev liggende i otte Dage. Ven- 
nerne troede, han vilde dø, han lignede en Død; og han kom sig 

heller aldrig mere. Lessinger var en svær, bredskuldret Karl, ret en 
atletisk Teuton, Øldrikker og et Jærn i sin Forretning før den Duel. 
Han levede halvandet Aar efter uden at kunne hænge rigtig sam- 
men, han rejste hjem og brugte sine Penge til Nervelæger, laa paa 
Sanatorier i Schweiz, men nedbrudt var og blev han, sprængt et 
eller andet Sted i sit Inderste. Han skød sig. 

Tigren han nedlagde var saa stor som en Ko. Da de skindede den, 
fandt de nogle og tredive Projektiler indkapslede eller overedrede i 
dens Skrog. Der var tunge fladtrykte Blykugler fra en eller anden 
Malajs Forladebøsse, der var nikkelbeklædte Spidskugler fra mo- 
derne Repetergeværer, Winchesterkugler af diverse, Kalibre, der var 
Søm og Jærnstumper i den fra en Bøssefælde, den en Gang var gaaet 
i. Paa den ene Bov havde den et gammelt edret og forraadnet Saar, 
som vilde have slaaet et hvilketsomhelst andet Pattedyr ihjel, men 
det synes ikke at have generet den videre, den var godt ernæret. Det 
var en Hun. 

Tigren er sejglivet. Der brød en Tiger ud fra et Bur i Singapore 
og blev skudt under Billardstuen paa Raffles Hotel. Jeg var i Byen 
den Gang og saa, hvordan den døde. Det var ikke noget særlig stort 
eller glubsk Eksemplar; men hvilket Postyr der var i Singapore fra 
den brød ud og til den blev fundet! Jægere gennemstrejfede Øen 
paa alle Kanter, og der blev gravet Faldgruber for den allevegne i 
Skovene paa Øen. Jeg skulde selv have været ude paa Cykle og lede 
efter den men havde det smærtelige Uheld at punktere! Det var jeg 
imidlertid siden glad over, for jeg vilde kun spildt min Tid ved at 
søge omkring udenfor Byen, saasom Tigren hele Tiden havde ligget 
under Billardstuen paa Raffles Hotel. En Markør opdagede den der 
og raadede de Spillende til at vente lidt, mens Tigren blev fjærnet; de 
kunde nok huske hvor de laa saa længe. De indvilligede allesammen 
i at gaa en lille Tur. Nu tonede Alverden frem med Bøsser, her var en 
rar Jagt, Tigren laa under Billardstuen og var vist kommen i Klemme 
derinde. Men de havde saamænd Mas nok med at faa den dræbt. 
Efter at være bleven ramt af en eksploderende Kugle mellem Øjnene 
var den endnu længe levende og udfordrede sine Modstandere med 
Brøl, der rystede hele Hotellet. Først da hele Hjærnen blev bort- 
skudt, tav den og døde. Men endda lod man den ligge derinde en 
halv Times Tid; for de Refleksbevægelser, der kan udløses i dens 
Lemmer, er stærke nok til at sønderrive et Menneske. 

Hvor det var haardt, hvor enhver Tanke om Naade var fjærn 

paa begge Sider, da den Tiger blev dræbt! Den var jo ikke i sig selv 
ond, for den havde ligget stille en hel Dag der under Billardstuen, 
rimeligvis nærmest skræmt og raadvild. Men da de skød ind paa 
den, gjorde den Front imod dem i et majestætisk Raseri. Den vilde 
ikke ud fra det mørke Sted, ud til dem i det blændende hvide Sol- 
skin, men den gav dem Lyn paa Lyn fra sine gule Øjne, som aldrig 
veg, den blottede sine Tænder og reducerede dem til Mad, Mad, som 
plagede den, som stak den; der fandtes ikke det i det smidigste af 
alle Dyr paa Jorden, som lod sig bøje eller tæmme. Nej. Hvor det 
var bittert at se Tigren slæbe sig om derinde ved Forbenene alene, 
efter at Bagparten var bleven lammet ved et Skud i Ryggen. Og 
hvor den grinte ukendelig og truende med sit knuste Ansigt, da den 
endelig blev halet ud, uskadelig og død! 

En anden Historie om en Hollænder og en Tiger. Et Selskab af 
Tyskere og Hollændere var ude og sejle en Søndag i en steamlaunch 
og mødte en malajisk Prau, hvis Skipper raabte dem an og spurgte, 
om de vilde købe en Tiger. De gik hen til Prauen og saa, at der i 
Bunden af den laa et langt smalt Bambusbur, ikke meget større end 
det vilde Bæst, der stak i det. Malajen havde taget Rovdyret i en 
Faldgrube og prikket det med et Spyd, til det kravlede ind i Hylstret. 
Saa hejsede han Hylster og Tiger op og sejlede ad Singapore til 
for at sælge den. Nuvel, vore Evropæere saa paa Dyret. De overbe- 
viste sig om, at Bambusburet var saa smalt og saa vel omvundet 
med Ratan og andre sejge Fibre, at Tigren ikke kunde bryde ud, 
simpelthen fordi den ikke kunde komme til at bruge sine Kræfter 
paa den snævre Plads. En af Evropæerne, en Hollænder, købte Tig- 
ren og bragte den med største Forsigtighed hjem til sim Bungalow i 
Singapore. Der dræbte han Tigren gennem Aabningerne i Hylstret, 
hvorpaa han lod sig fotografere med Riffel, Feltflaske, Daggert og 
det hele og med sin ene Fod hvilende paa Krydset af den døde Tiger! 

Han var jo en Begynder. Siden faar man Øvelsen. Man viste mig 
i Singapore en gammel Englænder og hviskede respektfuld, at det 
var Indiens Champion blandt Tigerjægere. Det var en høj spøgelse- 
tynd Mand med hvidt Fuldskæg, næsten en Olding; han saa ud som 
en Tuberkelpatient paa det sidste Stadium og var brun som Tjære 
af Tropesolen. Men han havde unge blaa Øjne, den Slags smaa flade 
Øjenstene, man træffer hos Lodser og Præmieskytter. Hvordan jager 
han nu Tigren? 

Til at begynde med har han ikke andet at bestille og er rig. Han 

rejser med femogtyve Kufferter. Han kommer til Rajahen eller Sul- 
tanen der hvor han vil jage og gør ham en fyrstelig Foræring, lejer 
en Flok Elefanter og nogle Skokke Indfødte og sætter afsted ind i 
Junglen. Tigren omringes og gennes ud, og den Gamle, der egentlig 
kun er en Art Filatelist i Tigerhuder, skyder til Maals efter Rov- 
dyret fra Toppen af sin Elefant. To å tre Indfødte faar et Lem eller 
Hovedet afrevet; maaske vanker der en ekstra Sindsbevægelse, idet 
Tigren angriber Elefanten og bliver traadt ihjel af den. Saa noterer 
den Gamle Jagten i sin Rekordbog og tager ned til Singapore for at 
gaa og dingle med sine Skeletarme i Hotellets Vestibule og høre Al- 
verdens næsegruse Hvisken omkring sig ved Table d'håte. 

Oh, mine Snobber og Monomane, tænkte jeg, mens jeg sad i Alis 
Baad, og Middagsheden og Rejsens Feber og Fart havde gjort mit 
Hoved stort. Oh ho, I smaa Sjæle, her kommer en anden Slags 
Tigerjæger! Ikke kan det gaa mig som Lessinger, det Trampeldyr, 
hvis Nerver svigtede, fordi han aldrig havde bævet før i sine Dage. 
Jeg kommer her frisk fra Overkulturen i Evropa, nervøs og dir- 
rende som en Delirist — ikke af Drik, for Spiritus beroliger, Skaal! 
— men fordi jeg er mig bevidst lige ud i de yderste Forgreninger af 
mine Nerver, samtidigt med at jeg er et blændende Straalebundt af 
en hed Indbildningskraft, og jeg vil se mig selv kold og fuldkom- 
men rolig foran Tigrens Ansigt! Jeg rider ikke herlig ud paa Ele- 
fant for at samle paa Tigre, jeg er her for at give den en Chance 
og fægte med den. Jeg vil være paa Højde med Jordens vildeste 
Skabning i Hurtighed og Benyttelse af Nuet! Jeg vil glemme at tøve 
eller dø! Tigren er en Fortætning af den store Natur, den er Skove- 
nes Sjæl, den er Inkarnationen af det Kvindelige, jeg vil maale mig 
med den! Den er en Fjende, man kan være bekendt, jeg vil lære det 
rene Selvforsvar af den! 

Der kom en mægtig Ørn sejlende lige imod Baaden, højt, meget 
højt oppe. Jeg greb Doubletten, hvis Løb var brændende hede af 
Solen, stak en Patron i og skød. Ali for op af Søvne og saa for- 
vildet paa mig. Men den tunge Fugl susede ned og faldt med et 
svært Plask i Vandet et Par Alen fra Baaden. Hverken Ali eller 
hans Drenge vilde røre ved den, da Ørnen er uren for Muhameda- 
nerne. 

Derimod sikrede den yngste af Alis Sønner sig med Aviditet det 
tomme Patronhylster, og fra det Øjeblik havde jeg ham trofast i 
Hælene, han var og blev fra den Stund Samler. Om nogle.Aar vil 

han eje den bedste Kollektion af brugte Patronhylstre paa hele Ma- 
lakkahalvøen ... 

Da ingen vilde røre ved mit Bytte, fiskede jeg selv Ørnen op og 
saa, at et Hagl, det eneste der havde ramt, var gaaet gennem det ene 
Øje og skraat ud af Hovedet; den maatte have kigget ned paa mig, 
idet Skuddet faldt. Hm, tænkte jeg. Normalt skulde jeg ikke have 
skudt paa den Ørn, den var langt udenfor rimelig Skudvidde. Man 
skal kunne skelne Øjet paa en Ørn for at have nogen Udsigt til at 
dræbe den med Hagl, og her havde jeg skudt paa en Distance, hvor 
jeg ikke en Gang kunde skelne Hovedet. Men skød jeg ikke uden at 
tøve? Jo, og jeg mindedes en anden Dag, da jeg — efter at have be- 
tænkt mig lidt — fyrede paa en Ørn, der sad rolig i et Træ og var 
saa nær, at jeg kunde se den blinke forlystet med sit gule Øje, idet 
den uskadt lettede og fløj sin Vej! Jeg kvad en Vise: 


Ørnen, hvis Øje du skelner, 
skyder du skammeligt Bum paa; 
mens du paa ravgal Distance 
rammer en Ørn i Øjet! 


Siden roede vi videre. Det var over Middag, og Heden var over- 
maade tyngende. Selv Ali, der var saa tør og taalmodig, pintes. De 
tre Sønner stirrede, mens de roede, blodskudt ud efter et bestemt 
Punkt paa Flodbredden, hvor der var lovet dem Hvile, den ældste 
havde Fraade for Munden. Jeg faldt i Søvn. 

at 
or Bær laa stille ved Bredden, og jeg var alene i den, da jeg vaag- 
at nede. Vi var ved Alis Hjem. Han sad oppe i sin Hytte og aad 
”e- Ris. 
ar Der havde samlet sig en hel Flok Malajer, gamle og unge, for at 
let se paa den hvide Mand. Der stod nikkende Oldinge, støttet til deres 
Spyd med det sammenbøjede Skelet stikkende frem allevegne under 
den visne Hud, unge Mænd med fulde blanke Brystmuskler og 
Khris'er i Bæltet og Sværme af okkerrøde Drengebørn. Alis Søn- 
ner, der var vigtige af mig, lod min Kikkert gaa rundt, og hver ene- 
ste, der saa i den, ligegyldig fra hvilken Ende, skruplo af Undren. 
Et Par unge Mænd steg ned til mig i Baaden og tog hver en 
be: Haandfuld Tobak af min Daase, der stod paa Toften. Det havde jo 


De sømmet sig for mig som hvid Mand og højere Væsen at sparke dem 
ud af Baaden; men jeg vidste fra min Barndom, at det er et primi- 
tivt Udtryk for Imødekommenhed frivilligt at tage imod Foræring 
af en Fremmed; de to høflige Malajer ønskede at give sig Aarsag 
til Taknemlighed imod mig. Skulde det kunne falde dem ind at 
byde mig Foræringer? Hvem var de? Jeg forstod deres Takt og vog- 
tede mig vel for selv at byde dem Tobakken og sige Værsgod, for 
derved vilde jeg jo have forspildt hele Tilnærmelsens Paradoks og 
Duft. Da de gik, smilte de til mig, og deres Smil var jo ogsaa gan- 
ske rigtig en høflig og mere kultiveret Form for at vise Tænder: Se 
her alle mine Tænder, Ven, jeg bider ikke! Jeg har zaget fra dig 
men ikke i ond Mening, for jeg synes om dig og vil godt skylde 
dig noget. Oh, vi forstod hinanden. 

Kvinderne paa Bopladsen turde ikke komme nær, de stod inde 
mellem Palmestammerne i de grønne Skygger og stirrede. Jeg saa 
store sorte Øjne i Sprækkerne af de flettede Vægge af Alis Hus og 
hørte blid betaget Samtale; det var Kvinder fra Stedet, der skjulte 
stjal sig til at se paa det udenlandske Dyr. 

Alis Hus stod under taarnhøje Kokospalmer, der groede helt ud 
til Vandskorpen. Imellem Kokospalmerne voksede der paa de mere 

aabne Steder vældige græsgrønne Pisanger og tynde snorlige Areka- 
palmer, hvis Stammer ligner Hvirvelsøjler. Ali havde ogsaa et Par 
store Rambutantræer og et enkelt gigantisk Duriantræ, der hang 
fuldt af disse store piggede Frugter, der skaffer nogle Opkastninger 
og andre Topmaalet af Henrykkelse, og som altsaa maa være Frug- 
ter der er gode at æde af. Jeg havde desværre endnu ikke lært at 
spise Durian, for man bliver jo ikke Østerlænder saadan lige med 
det samme. Durianfrugten smager som Sæbe; det siges, at den be- 
fordrer Elskov. Malajen kender ikke til Tyveri, men Durianfrugten 
stjæler han, naar han kan se Lejlighed til det. Derfor gaar der gærne 
Vagt ved Træerne. De er altid indhegnet i en Omkreds saa stor som 
Kronen, for at Børn ikke skal løbe ind under dem og blive slaaet 
ihjel af Frugterne, naar de falder ned. Durian er ikke for Børn. 

Her paa denne Plads begyndte Urskoven allerede at lade sig 
mærke. Ikke hundrede Alen bag den dyrkede Strimmel langs Flod- 
bredden stod den høje vilde Skov, hvor man straks kunde glemt, 
at der var Mennesker i Nærheden, hvis det tætte Slyngkrat ikke 
paa Kryds og tværs var gennembrudt af Stier. Der er noget eget ved 
en Menneskesti i Skoven; man føler straks, at her tør man gaa; om 
end med Varsomhed. Jeg hørte stærke Fugleskrig oppe i den tykke 
Skov men saa ikke, hvad det var for Fugle. 

Paa en lav Stang nær Alis Hus ved Grænsen mellem de dyrkede 
Palmer og den vilde Skov sad en voksen og snusfornuftig Abe. Den 
var lænket, men der var stor Filosofi i den Maade hvorpaa den bar 
det. Den rev sig ikke ihjel, hængte sig ikke i sin Lænke; den sad 
ædruelig og holdt den i Haanden, for at den ikke ved sin Vægt 
skulde trykke og spolere Halsen. Jeg følte mig tiltalt af den og 
gjorde Tilnærmelser, men den vilde ikke taale Klap. Aa nej, behøve- 
des ikke, den sad ikke og havde ondt af sig selv. Den var nok tam 
men ikke til Fordel for Gud og Hvermand eller mig, og den følte 
ikke Trang til at gøre Løjer som en firføddet Hund. Det var en 
Abe af god Familie; de tætsiddende lysebrune Øjne var forstan- 
digere og havde mere Fatning end de fleste Menneskers og var uden 
moralsk Ondskab eller Frivolitet. Den var bleven fanget i Skoven 

ved egen Skrøbelighed (havde jo stukket Haanden i et hult Græs- 
kar, hvori der var dejlig Mad, havde ikke villet lukke sin Haand 
op, da den først havde fat om Maden og var saaledes blev en stik- 
kende og taget til Fange af de slette og overkloge Mennesker); men 
nu havde den arrangeret sig, var forlængst i Ligevægt med sig selv 
og sine Omgivelser i den bundne Stilling. 

Ali ejede Aben, han holdt den til at hente Kokosnødder ned. Jeg 
bad om at se den gøre det, og Ali løste den, sagde et Par Ord og 
pegede paa en af Palmerne. Aben entrede op uden at skynde sig og 
valgte mellem Nødderne oppe i Kronen, til den af Alis Raab forstod, 
hvilken den skulde tage; saa drejede den Nødden saalænge om sin 
Stilk, til den faldt ned, hvorpaa den sindigt kom ned igen. Den satte 
sig af sig selv op paa sin Stang, glippede to Gange sobert med Øj- 
nene og lettede de lange Læber over Tænderne med en næsten umær- 
kelig Trækning, Det var Spyttet der begyndte at komme; de lyse- 
brune Øjne saa paa Nødden ... 

Ja og nu forstod jeg, hvorfor Aben ikke løb bort, naar den blev 
sendt op i Træerne! Alis Søn aabnede Nødden; og det maatte jo se 
vidunderligt ud for den store Abe, der trods sine Hænder aldrig 
havde kunnet komme til Kokosnøddens Kærne. Alis Søn huggede 
Enden af den grønne Nød med sin Skovkniv, til han kom til Kær- 
nen; i den gjorde han et trekantet Hul og bød mig den. Den sne- 
hvide Kærne var kun faa Linjer tyk, Hulheden var fuldt af Saft. 
Da jeg havde drukket den ud, spaltede Alis Søn Nødden helt og gav 
den til Aben, Den tog imod den med Hænderne, uden at kunne 
skjule det tynde Minespil og det varme Lys i Øjnene, der betød 
Tvivl og Tak. Den blev saa glad. Men den bad ikke, før den fik 
Nøddekærnen; for hvor skulde den have lært, at det nyttede? 

Hvor den kunde spise! Den havde Tænder, og den havde Tunge, 
og dens Læber var uhyre følsomme for Mad. Den kunde sidde og 
fimre med en. lille bitte Krumme mellem de bevægelige Læber og 
drikke Velsmagen ud af den til det sidste, den aad pludselig graa- 
digt til, malede store Stykker i Kæberne og sank og smattede med et 
fugtigt Blik; saa opdagede den igen en Krumme den havde tabt 
nede paa Jorden, tog den op og skød den efter nøje Undersøgelse 
ind til sine Gummer. Og da den havde spist alt, lagde den Hæn- 
derne korsvis over Knæene og satte sig til at krympe og trække 
Læberne paa alle Maader, for om der skulde være en Krumme end- 
nu mellem dem og Tænderne. Den rakte ned paa Jorden efter et 
sammenrullet Blad, foldede det op, slikkede det, skønt den Ingen- 
ting fandt, og lod det igen falde. Og de klare Øjne saa alt hvad der 
foregik om den. Den var hele Tiden fuldt nærværende og omhygge- 
lig, stadig behersket og delikat skønt kold i sit Væsen som et Dyr 
der forstod at nyde. 

Her sad den paa Grænsen mellem Mennesket og Skoven. 

ARR Dagen efter, da vi var rejste videre, saa jeg en stor Flok 
vilde Aber i Skoven. Jeg havde ofte før set Aber, enkeltvis, i 
Træerne; men her blev jeg Vidne til en hel Hordes Vandring. 

Vi havde forladt Birubungas Hovedstrøm og rejste op ad en snæ- 
ver Biflod gennem et fuldkommen vildt og tropisk Landskab. 
ven var saa høj, at vi roede som paa Bunden af en Gade i New York. 
Men snart blev Flodløbet saa smalt, at Skoven lukkede sig ovenover 
det. Træernes Stammer, som vi roede lige op ad, og hvis Rødder laa 
som lange Kroppe paa Bunden af Floden, var favnetykke og stræbte 
ranke op i Luften, runde og uden en Lyde i Barken, som Lemmerne 
paa græske Statuer. Der stod Kæmpetræer friske og lige som Havre- 
straa, de var groet lige op uden Omveje og uden nogensinde at have 
fejlet noget. Disse Søjler, der svulmede af Livskraft og frodig Vækst, 
bar Skoven. Nogle af Stammerne havde Stræbere forneden ligesom 
Domkirker, skraa og kantstillede Udløbere, der med den mindst 
mulige Vedmasse gav Træet den dobbelte Fasthed ved Roden. Højt 
oppe i Luften begyndte Grenene og vandt sig ud og ind mellem hin- 
anden i en Forvirring af Løvværk, i et Væv af Lianer, som hang 
ned og fyldte Mellemrummet mellem Stammerne og forenede sig 
med Underbundens uigennemtrængelige Krat af Bambus, Ratan og 
graadigt udbredte Buskvækster. Og her oppe mellem Stortræernes 
vidtløftige Grenehang kom Abehorden rejsende. 

De store Grene syntes for dem at være lige saa mange Landeveje, 
de tyndere Grene Stier og Lianerne Broer. Abekaravanen trak i en 
lang enkelt Kæde frem i det luftige Terræn, op og ned, ud og ind 
og i en langsom men ustanselig Marsch, Det var umuligt ikke at 
komme til at tænke paa selve Udviklingen ved at se denne Abedrift 
skride frem gennem Skoven; den var som sat i Bevægelse en Gang 
for alle, der var et koldt Fremad, et haardt og velfornøjet Andet 

ved vi ikke, end at vi maa i den Troskab hvormed den van- 
drende Række hang sammen, Hoved ved Hale, den ene tæt bag den 
anden. 

I Spidsen gik en gammel svær Hanabe med en lang skabet Hale; 
han marscherede jævnt og flot paa alle fire langs Grenene. Der var 
en mægtig Sikkerhed over ham, han kendte Vejen, kunde man se. 
Han saa sig kun sjældent om efter de andre, han bevarede et stærkt 
og værdigt Tempo, og det var mærkeligt at se hvor han fordelte sine 
Kræfter netop med dette for Øje. Han lod være at skynde sig over 
de lette Passager, og Vanskelighederne tog han saa voldsomt og for- 
ceret, at Gennemsnitsfarten hele Tiden bevaredes. Han lod til at se 
sin Ærgærrighed eller sin Sport i saaledes at balancere Tempoet af. 
Det var ikke for at blænde de andre, der kom efter, men for at nære 
sin egen kolossale Vigtighed, han gjorde det. Det var en Styrkens 
Overdaadighed. Han morede sig med efter en uhyre Kraftanstræn- 
gelse, et Dødsspring, at lande paa alle fire og gaa roligt videre, lade 
som Ingenting ogsaa for sig selv, skjule sin Forpustethed og optage 
det nemme og sindige Trav fra før Springet. Det gjorde han tit. Jeg 
har set visse Akrobater, som forstod dette Raffinement af Styrken, 
der ligger i at bevare et givet Tempo og i med sine yderste Kræfter 
at lade som Ingenting. Beherskelsen er jo nemlig Kraftens sidste og 
fineste Tilegnelse, 

Det var saaledes ikke tilfældigt at den gamle skabede Han var 
Fører for Horden. Det var Legeværk altsammen for ham. Han smøg 
elegant bag om Stammer paa Vejen, kløv gennem Gafler, ruskede 
voldsomt i en Gren, før han gik ud paa den, for at prøve om den 
var god, halede sig op hist og hejsede sig ned her. Bag ham kom 
saa i en lang Række de andre, lidt efter lidt aftagende i Størrelse. 
Mellem de Sidste var Mødrene med deres Smaa hængende fastklam- 
ret i Pelsen under Bugen, de havde travlt og maatte skynde sig al- 
vorligt for at holde deres Plads. Allersidst kom en ganske lille Abe, 
der travede af alle Livsens Kræfter for at følge med og hele Tiden 
peb. Jeg maatte tænke paa et Cyklevæddeløb, hvor det altid ser ud 
som om Numer Sidst kører allerhurtigst af hele Klumpen og er saa 
langt den mest energiske. 

Aberne gik samme Vej som vi, veg ikke fra Floden, skønt Skoven 
var tæt og én Masse af Træer til alle Sider. Der syntes at gaa en 
gammel Færdselsvej i Træerne langs Floden. Horden gjorde om- 
trent samme Fart som vi i vor Baad nede paa Vandet; den tilbage- 

lagde Vejen med alle Hindringer i en konstant Marsch, der gav et 
stærkt Indtryk af Vandring, af Drift i Skoven. 

Naar der engang imellem maatte springes, satte den gamle Fører 
af først og uden ringeste Betænkning, og han landede altid let og 
præcis som en Luftgymnastiker med Hænderne om den Gren, han 
havde udset sig, og øjeblikkeligt gik han videre, fulgte gaaende de 
andre med Øjnene efterhaanden som de sprang. De klarede det alle 
mere eller mindre fint; nogle af de sidste, Mødrene, tøvede ængste- 
ligt og søgte forgæves efter Omveje, inden de sprang. Men den Aller- 
sidste turde ikke vove det lange Spring, den græd og fægtede med 
Armene, og omsider, da den saa sig forladt, kastede den sig højt 
skrigende ud med alle fire Lemmer udbredt for at fange noget, det 
første det bedste, og hænge fast; den landede i en Løvtop langt nede 
og maatte arbejde sig op og styrte afsted for at naa de andre, der 
ikke ventede og ikke saa sig tilbage. Denne arme Abe var den eneste 
i Rækken, der altid løb i Galop, fordi den var Numer Sidst. Den 
havde ikke Forspringet. Og sakkede den blot nogle faa Abelængder 
bagud, da ,svømmede" den, da kom den udenfor Virkegrænsen af 
dette Mystiske og Ubønhørlige, som man kalder Pacen, og var for- 
tabt. 

Aberne talte hele Tiden indbyrdes, mens de var paa Vandring. 
De ældste gryntede sammen i dybe Strubetoner, og Mødrene knyede 
bekymret og kivagtigt hen for sig, mens de benede af og havde det 
saa haardt; de kunde dog godt faa Tid til at gaa paa tre Ben en 
Gang imellem, mens de med den fjerde Haand enten støttede Ungen, 
der hang under dem, eller gav den Dada, naar den bed eller gravede 
Neglene i. 

De unge Hanner havde svært ved at ho de sig rolige, de gryntede 
og gøede højrøstet sammen; deres Sprog lød anderledes end de 
Gamles, man havde det Indtryk at de talte en Art Slang, en ung og 
kæphøj Mundart. De havde det med at tage et hastigt Maal af den 
Gamle i Spidsen for at se, om han var med sine Øjne andre Steder, 
og hvis han var, gjorde de brutalt Afstikkere fra deres Plads og ud 
til Siderne for at se paa et eller andet eller for at nappe en Frugt i 
et Rambutantræ. Opdagede den Gamle det, saa sprang de unge Let- 
ben med purt uskyldige Miner tilbage paa deres Plads, og saa var 
det dem tilgivet. 

Men længe efter, naar det hele var glemt, kunde den gamle Fører 
foretage en Manøvre, som ad Omveje i dens Hoved stod i Forbin- 

delse med Overtrædelsen før. Den kunde vende sig og gøre et for- 
færdeligt Spring ind i Kæden, lande paa en Gren med alle fire og 
ryste den, ryste den med en saa bestialsk Voldsomhed, at hele Træet 
kom i Oprør, og det spillede som af Staalbuer i Skoven. Dette Trick, 
søm den anvendte sine Lemmers fulde Kraft paa og udførte med 
alt det Raseri, den kunde lægge for Dagen i sit Minespil, var af en 
mægtig terroriserende Virkning paa Horden. 

Selv paa mine Nerver virkede det som Tilløbet til den paniske 
Skræk. Og jeg ved hvorfor. Enhver stærk Lyd, der begynder plud- 
seligt og hurtigt vokser i Voldsomhed har en Evne til at overrumple 
Bevidstheden og hidse den til en uhyre Overdrivelse af det elemen- 
tære Angstindtryk, en Lyd altid er, 

Hver Gang den store Fører havde lammet Flokken ved med et 
Slag af hele sin Vægt at bringe en Gren til at tone som til Domme- 
dag, vidste den at trække sig ud af det uden Tab af Respekt og det 
paa en meget mærkelig Maade. Der vil jo følge en Reaktion paa den 
store Forskrækkelse, naar den stigende Lyd hører op, og Domme- 
dag udebliver ... men saa kommer han selv! Efter at Aben med 
alle fire Lemmer paa Grenen havde bragt den og sig selv i en saa- 
dan Vibration, at han var baade halvt usynlig og af overnaturlig 
Størrelse, stanser han pludselig Spillet og lader sig se staaende paa 
alle fire stive Lemmer i en Glorie af rejste Børster! I denne Stilling 
gør han sig hastigt større og mindre som for at forvirre ved Tvivl 
men ender saa med at lægge alle Børsterne og staar der et Nu uden 
mindste Bevægelse som sin egen Fortætning! Blikkets Farlighed, 
Ansigtskammene og den forfærdelige Krans af Tænder danner Ma- 
ske paa Baggrund af det vældige opskudte Skulderparti. Hele denne 
Del af Manøvren virker som et lammende: Det er mig, i højeste 
Grad ikke andre end mig, men det er MIG! Og Horden skælvede. 

En enkelt Gang statuerede han Eksempel, raat og med en ube- 
skrivelig Energi. Det var den eneste Gang der blev en Stansning 
i Fremrykningen. En af de unge Hanner blev omsider for næsvis 
og vilde ikke af Føreren lade sig se bort fra en Afstikker, den gjorde 
i et den uvedkommende Træ. Da var den Gamle over den, tavs og 
i en Serie af store lynende Spring. Den Unge havde den Dristighed 
at flygte, og nu stansede hele Fremmarschen, Men den blev snart 
indhentet i et Træ, og nu brød Føreren ud i frygtelige Brøl, mens 
den holdt den sprællende Modstander og fandt sig frem til Nakken 
med Tænderne. Den Unge giver sig og trygler om Pardon, flyver op 

i gennemtrængende, skærende Skrig, der genlyder i Skoven. Og da 
den Gamle slipper den, farer den ham om Halsen, smyger sig under 
en Masse ydmyge og sukrede Smaaklynk ind til ham med alle fire 
Lemmer og er saa ulykkelig. Da fører den Gamle ham under sig, 
korporlig talt, staar paa hans Hæle og reducerer ham med en kraf- 
tig Gebærde til den, der faar af Handyrets Naade, Abetøsen, og med 
det lader han ham løbe. 

Hele Tiden mens jeg fulgte Abekaravanen, laa jeg paa Ryggen i 
Baaden. Og Skoven deroppe aabnede sig som en ny eller som en 
gammel Verden for mig. Jeg saa ind i et Perspektiv, som var glemt, 
men som jeg kendte, 

Hvor der var luftigt oppe i dette Land af sammenhængende Kro- 
ner. Det lignede et Kort i tre Dimensioner med tusind Veje, udad 
til alle Sider og op og ned mellem Himlen og Jorden. Men den ene 
Dimension var tabt for mig. 

Længe efter at Abehorden var af Syne, kunde jeg endnu høre 
deres Grynt og Passiar i den dybe Skov. Det lød fremmed og med 
en sær Kulde, det kom langt borte og højt oppe fra og rungede 
sælsomt som gennem Lydhuller i de klangfulde Skove. 

DALEN 


IFLODEN blev mere og mere snæver. Samtidig gav den et stær- 

kere Indtryk af Hastværk, af med forøget Fart at føre et be- 
stemt Sted hen ind gennem Skoven. Selv de store Træer ved dens 
Bredder syntes at befinde sig paa Vandring ind i Landet og at være 
ved godt Mod nu. Skoven blev jo længere jo mere smaragdgrøn og 
dejlig. Her var stille. 

Der laa en tyk spraglet Slange i et Nøgle paa en Gren lige over 
vore Hoveder, vi roede saa tæt under den, at vi kunde have naaet 
den med Hænderne. Hvorfor skød jeg den ikke? Et Solrefleks fra 
Vandspejlet vuggede paa Slangens skællede Bugter; Luften hvori 
den laa paa sin Gren var dunkelgrøn af Skyggen fra Løvet. 

Paa Grene ud over Vandet sad der store blaa Isfugle med ildrødt 
Næb færdige til at lade sig plumpe som et Lod ned i Vandet, om 
en Fisk skulde komme forbi. Og idet vi nærmede os, flyttede de 
sig i et Par Hop længere væk paa Grenen og lagde Hovedet paa 
Skakke for med det ene Øje at se, hvem vi var. Var de flygtet, tror 
jeg nok jeg havde skudt. Men nu saa jeg ind i det lille sorte Øje, 
der vendte sig frittende imod mig, og tog Fuglen god som en Kame- 
rat, jeg mødte i Skoven. 

Leguaner af flere Alens Længde rejste det kammede Hoved fra 
Planterne paa Bredden og saa tyggende efter os. Jeg hørte Tungen 
slime behageligt i den lange Mund og saa de pansrede Næsebor 
aabne sig saa elskværdigt paa Snuden. Min Leguan, Goddag i Skoven! 

Oppe i et Træ sad seks grønne Papegøjer med røde Kraver Side 
om Side paa en Gren som seks gamle Borgere i grønne Livkjoler ; 
de førte en højst fornumstig Passiar, der lød som en eller anden 
uddød Dialekt. Abra, cabra, dabra, sagde jeg op til dem for at tale 
deres Sprog og blive forstaaet; men de ænsede mig ikke i deres 
Paradis. 

Græshopper og Cikader filer uafbrudt i Skoven. Det er den evige 
st 

Lyd, paa Baggrund af hvilken man hører, den er uadskillelig fra 
den smeltende Hede under Skovkronerne og det stadige Syn for 
Øjnene af Frodighed, af den hvide Drivhusem der staar i Bambus- 
krattet, af Varmen der dirrer opad Palmestammerne og af den fug- 
tige Halvnat inde i Tykningen. Denne evige Insektmusik er en Lyd- 
taage, som man ikke hører, uden naar den en Gang imellem som 
paa et Signal samler sig og stiger til et eneste stingende Hvin. Saa, 
nu føder hun igen, den Evige i Skovene! 

Bifloden blev omsider saa grundet og smal, at vi maatte stage os 
frem eller skyde Baaden afsted ved at stemme Hænderne mod de 
uhyre Stammer, der stod ned i Vandet. Men samtidig blev Skoven 
mere og mere aaben til den ene Side, og tilsidst kom vi til en tem- 
melig stor Lysning i Skoven. Det viste sig nu, at vi hele Tiden havde 
fulgt en dyb Dal, i hvis Bund Bifloden løb. Her hvor Skoven aab- 
nede sig og gav Plads for et lille jævnt Terræn, var Udsigten fri, og 
det gjorde godt at se op over de mægtige Skovhøjder, der omslut- 
tede Dalen. 

Jeg spurgte Ali om Bukit alam, og han pegede bagud. Bjærget 
laa altsaa vis a vis den Skovhøjde jeg kunde se, og jeg maatte over 
det aabne Terræn for at faa Udsigt dertil. Dette aabne Stykke Land 
var dyrket og laa som en nøgen Plet i Bunden af Dalen, omsluttet 
af Skovbjærge paa alle Sider. Her skulde jeg blive foreløbig, vi var 
ved Bukit alams Fod. Der boede en halv Snes Malajfamiljer paa det 
ryddede Land, Udflyttere, og de havde inddelt Dalbunden i firkan- 
tede Smaaagre med lave Balker imellem. Der stod Vand i alle 
Agrene, det var Rismarker. For Tiden var der ingen Korn. Store 
Vandbøfler gik her og der og æltede i Mudret. Disse uhyggelige 
halvtamme Dyr er omtrent nøgne paa Kroppen og er blegrøde, fordi 
de for det meste ligger og gasser sig i et Dyndhul med kun Øjnene 
og Næseborene ovenud. Naar de langsomt skyder sig op af Pløret, 
ser det ud som Jorden fødte dem, og det ved de ikke om de er glade 
ved; de puster, knejser med Hoved og Horn og glor skummelt frem 
med deres smaa røde Øjne. 

Efter at have balanceret en Timestid frem langs Balkerne mel- 
lem de oversvømmede Marker naaede vi til det Malajhjem, hvor Ali 
i Forvejen havde tinget mig ind. Paa Frastand lignede det en lille 
Palmelund. Det laa frit ude paa Dalbunden nær Skovbrynet paa 
modsat Side af Bukit alam. Det var mørkt da vi kom dertil og paa 
høje Tid at naa i Sikkerhed indenfor Pladsens tykke Bambushække. 

AF DAGBOGEN 


LIS Sønner fører mig i Skoven, og jeg nedlægger hver Dag en hel 
Del Smaavildt. Her er Turtelduer i Mængde, som kurrer Sko- 
ven fuld, men jeg skyder dem med Maade for ikke at komme til at 
sætte en værdiløs Rekord. Jeg har oplevet en spændende Jagt paa 
to Paafugle med blev desværre saa ivrig at jeg skød Bum paa dem 
begge to. Det var pragtfuldt at se Hannen rejse sig til Flugt og gaa 
som et regnbuefarvet Luftskib med det lange Slæb højt over Træ- 
toppene. Jeg var utrøstelig den Dag over mit Vanheld. 

Iaftes hørte jeg i det korte Tusmørke høje Fugleskrig i Toppen af 
en Palme udenfor Huset. Det lød slaaende som et Æsels Skryden. 
Er der kommen et Æsel op i Træet? tænkte jeg. Hvad vil det der? 
Nærer Æsler sig af Kokosnødder, som de stjæler ved Aftenstide? 
Jeg ilede ud, skimtede et stort Væsen oppe i Palmekronen og fyrede 
derop i Retning af. Det var en Fugl, den kom ned saa hurtigt, at 
den nær var falden i Hovedet paa mig, og det viste sig at være en 
Næshornfugl Buceros bicornis, med et stort hult og puklet Næb. 
Dem havde jeg set mange af, de fløj jo altid to og to og skrød livligt 
oppe i Luften, som om de var paa Bryllupsrejse. Men det er til- 
fredsstillende at faa et Dyr at se nær ved; saa ved man hvad det er 
og forveksler det ikke med andre fjærntstaaende Arter. 

Her er fuldt op af Bekkasiner, der krydser som Lynstraaler over 
Vandspejlet paa Rismarkerne, De er saa hurtige, at jeg endnu ikke 
har drevet det videre end til at slænge Haglene i Vandet bagved 
dem. Saa har jeg mere Held med mig med de flyvende Hunde, der 
er saa hensynsfulde at hænge sammenfoldede oppe i Træerne, hvor- 
fra jeg plaffer dem ned til Tidsfordriv. 

Jeg har skudt paa en stor Hvepserede; men det kunde nær kom- 
men mig dyrt at staa. Jeg har væltet et Termitbo og drillet den 
beundringsværdige Republik i dets Indre med en Pind. Det morer 
mig nu, for der sidder de i dette Andelsforetagende, de har klinet 

op med deres eget Skarn og er saa smaa, at man ikke kan se dem, 
og er en Magt ved deres Enighed, deres klæbrige Allemandsregi- 
mente, deres Topmaal af et kommunalt Selvstyre, og saa kommer 
jeg i en ledig Stund og vælter hele Boet! Naar jeg har Tid tilovers 
fra Tigerjagten. 

Apropos Tigren! Jeg er ærlig talt ked af alle disse smaa Narre- 
streger, Mit Ærinde trækker i Langdrag — hvor bliver Matti af? 

Ali lover og lover, at han skal faa fat i ham, men der kommer 
ingen Matti. 

Imidlertid er jeg hver Aften udstillet i Hytten som en Kalv med 
to Hoveder. Alle Dalens Beboere kommer og hilser Tabe med Haan- 
den paa Brystet, sætter deres Spyd hen i en Krog og nedlader sig 
paa Gulvet. Naar de saa har faaet deres Betelgrejer frem, og Ho- 
vedet paa dem er kommen i fuldt Sving ved en frisk Ild inde paa 
Tænderne, hengiver de sig til at se paa mig. Der er undertiden 
tredive umætteligt seende Malajer, til andre Tider ikke flere end 
tyve. Jeg plejer at sidde paa mit Tæppe og koge Kaffe eller æde 
Ris, naar jeg ikke smøger Tobak, og aldrig viger disse udholdende 
Vildes Øjne fra mig. De samtaler dæmpet om mig og peger paa 
mig og spytter Betelspyt og ryster i dybeste Beskedenhed paa Ho- 
vedet, De sidder i en Halvkreds om mig og gør mig til Centret i et 
Hulspejl af Opmærksomhed, indtil jeg dirrer af Tyndhudethed, af 
Ensomhedsfølelse, Raseri og Smærte. Dette er Forsmagen paa det 
Ry, der venter mig naar jeg nu har nedlagt Tigren. Hvor jeg længes 
efter at mætte mig med at blive lagt Mærke til derude i den store 
Verden, mens jeg her i det indre Malajland sidder skælvende og 
nyder Sødmen ved at blive begabet af den intetanende Hob! 

Der er Øjeblikke, hvor jeg med koldt Blod. kunde tømme min 
Revolver paa disse Folk, der ikke mener det ondt; der er andre 
Øjeblikke, hvor jeg kunde lægge mig ned og græde midt i denne 
Ring af taabelige og skaanselsløse Nysgerrige. 

Hvor jeg gaar og staar er jeg beset, og det er en Lidelse, som 
næsten ikke er til at bære. Jeg opdager et Par sorte Øjne i en Busk 
i Skoven, og naar jeg kommer nærmere, glider en malajisk Pige 
lydløst tilbage ind i Krattet og forsvinder. Det at hun har set paa 
mig, er mig til saa stor Plage, at jeg end ikke tænker paa, at det er 
en Kvinde; jeg maa anvende alle Kræfter i min Bevidsthed for blot 
at styre mig, for ikke at skyde hende lidt, for ikke at rive Haar og 
Ansigt af hende med et Skud Hagl. 

Dette er jo sygeligt, jeg ved det godt. Det var meget naturligere 
baade for hende og mig, om jeg nedlagde Vaabnene og med de bare 
Næver fik hende til at slaa Øjnene ned. Men naar jeg er syg, betje- 
ner jeg mig nu en Gang ikke af en sund Fremgangsmaade; det stil- 
ler sig som vigtigere for mig at naa til Bunden af et ufatteligt Raseri 
end at springe over det. En af Grundene hvorfor jeg lever og trodser 
er at rejse uforgængelige Standbilleder af Typerne for de menneske- 
lige Sindstilstande, af hvad Art de saa er, hvor gemene de er, lige- 
gyldigt hvad jeg faar for det. Her nytter ingen Klap paa Skuldren. 
Gaa væk, jeg arbejder! 

Den ganske Nat sidder Forsamlingen hjemme i Hytten og snak- 
ker om mig, mens jeg ligger under mit Moskitonet og snorker med 
Revolveren ved Siden. Aa jeg ser rødt hver Morgenstund naar jeg 
vaagner og finder de Utrættelige paa samme Sted. 

Jeg skaffede mig nogen Lindring forleden ved at dræbe en Abe, 
mest derved at den lignede et Menneske. Mens jeg gik i Skoven, 
hældede den sig ud fra en Glug i Løvværket og gloede paa mig — 
jeg skød den et Skud grove Hagl lige i Ansigtet. Jægere i Singapore 
advarede mig mod at skyde Aber fordi de altid græd og jamrede 
saa hjærteskærende, naar de blev ramt, som kunde de være Men- 
nesker. Her var jo en Grund mere for mig. Den Abe jeg skød flæbede 
forresten slet ikke eller rakte Armene tryglende i Vejret, den tum- 
lede stendød ned gennem Løvet. 

Jeg er nervøsere end nogensinde, jeg samler mig fuld af en fatal 
Spænding, mens jeg gaar og venter paa det Shok, som enten skal 
slaa mig ihjel eller hæve mig ud over mig selv. Og samtidig med at 
jeg ædes op indefra af Utaalmodighed, bliver jeg udadtil mere og 
mere isoleret, naturligvis. For jeg mister enhver Evne til at give 
mig hen i Øjeblikket, da alle mine Kræfter er rettet paa en Fremtid. 
Jeg kan ikke bøje mig for det der er. 

Derfor er jeg en Fremmed her og vil vedblive at være det, lige- 
som jeg var en Fremmed i Evropa. Der kunde jeg jo aldrig klæde 
mig med Dagens Farver, fordi jeg var andre Steder engageret. Det 
der er det letteste i Verden er for tungt for mig. Men jeg lider mere 
her i Skovene, fordi Springet var saa let at gøre her, hvis jeg blot 
kunde. 

Hvilken Bagatel var det ikke for mig at gaa over til Islam, jeg 
der lærer saa let udenad, og som i en Haandevending kunde lade 
mit Hoved rage og anskaffe et Harem? Hvis jeg gjorde det, hvis 

jeg kunde bekvemme mig til noget, som i og for sig er en latterlig 
Form, vilde man ikke med naiv Haardhjærtethed henvise mig til 
at tage Bad alene i et Kær udenfor Hytten, men jeg vilde faa Lov 
til at bade i det fælles hellige Vandhul, hvor man faar lige saa 
meget Slam over sig som Vand, og hvor man bagefter maa pille 
Hesteiglerne af sig. Hvis jeg gik over til Islam, vilde de strængt 
totalafholdne Muhamedanere ikke længere se paa mig med aaben 
Rædsel og Væmmelse, naar jeg blander mig en Whisky og Vand; 
de vilde lukke Øjet i for en Broder og Rettroende, der forsynder sig 
groft og godt ved, hvad Straf der følger paa, men som saa har haft 
Rusen. De vilde ikke længere anse mig for et inkommensurabelt Dyr 
men vilde basune mig ud som Stammens brølende Vidunder, Den 
gamle Malaj, der forleden i ubetvingelig Nysgerrighed rørte ved mig 
med en Finger og bagefter under Bøn tvættede det forurenede Lem 
i helligt Vand lige for mine Øjne, han vilde føre sine fjortenaarige 
Døtre til mig mod Solnedgang og bede mig se til dem i Naade. 

For intet aabner Adgangen til et Samfund, en Klump, som Villig- 
heden til at falde for en Svaghed. Allah er stor, øv en lille Sjofelhed! 
En Skærv til Forudsætningen for vor Eksistens! 

Men bøje mig paa dette Punkt eller paa noget Punkt kan jeg ikke. 
Jeg er nemlig for Tiden beskæftiget med selve Trodsen som et af de 
Værker jeg i mit Liv vil have gjort færdigt. Og jeg sælger jo ikke 
mit Marmor for at købe Hammer og Mejsel for Pengene. Lad mig 
alene, jeg arbejder! 

Matti — hvor bliver han af? Hvorfor gaar hele min Ekspedition 
istaa, hvorfor kommer Matti ikke? 

Jeg har Ali haji mistænkt for at holde mig hen med Snak bare 
for at tjene flere Penge paa mig. For hver Dag der gaar uden at 
Ekspeditionen føres videre, sidder han med en ren Indtægt af næ- 
sten alle de Penge han skal have om Dagen. Han trækker mig op 
paa andre Maader hver Dag, forlanger ublu Priser for Æg og Bana- 
ner. Jeg ved han tjener tre pythis paa et Æg; for Folkene i Huset 
tog ikke mere end to en Dag jeg selv købte et af dem, og Ali bereg- 
ner sig fem for Stykket. En pythi er en Tinmønt, som kun er 
gangbar mellem Malajerne; der gaar en Skovlfuld paa en meksi- 
kansk Dollar. Jeg har omtrent tyve Skovlfulde med; men der er jo 
Ende paa enhver Sum, naar man dagligt bliver bedraget. Jeg for- 
svarer mine Midler overfor Alis Griskhed, jeg passer paa som en 
Smed, men jeg føler stadig, at han finder paa nye Udveje til at 

trække mig op og udsuge mig. Jeg ser mig rasende paa det gamle 
Ildsted, der tiltrods for al Forslugenhed aldrig yder Varme mere 
alligevel. Han er en Samler til Ribbenene, som han ejer saa mange 
af, han er altid i Virksomhed for at forøge sit Bo. Naar Dødningen 
ikke samler paa Naade fra oven ved at bede uhyre lange arabiske 
Bønner til Allah, hvoraf han ikke forstaar et Ord, ligger han altid 
ned paa sin Maatte og kalkulerer og tæller og stabler de Hundreder 
af pythis, han ved alle smudsige Midler vrister fra mig. Og Matti 
kommer ikke. 

Men hvor Dalen og Aftenen her mellem de høje Skovbjærge er 
dejlig. Jeg sniger mig tit ud fra mine Plageaander og sætter mig 
paa et af de lave Diger mellem Risagrene. Et Par Stykker af de 
Indfødte følger mig undrende til Aabningen i Bambushegnet og 
gaar saa ikke længere. Efter Mørkefald gaar Malajen jo ikke ud, 
han frygter de vilde Dyr og Skovens onde Aander. De der kommer 
paa Besøg bliver Natten over. Jeg kan paa den Maade blive alene. 
Jeg sidder og ser paa de store halvvilde Vandokser, der gaar ude 
om Natten; de kan forsvare sig mod alle Fjender. De driver om- 
kring i Tusmørket som Klumper i det, eller jeg ser dem skyde sig 
op af Dyndet, som om de langsomt blev til af Jorden og Mørket. 
Varmen føles kun som et lunt Bad om Aftenen, og Mørket kvæger. 
Der er en forsonligere Stemning i Naturen, mens Lyset svinder. Jeg 
sidder og ser det gule Spejllys i Risagrenes Ruder af Vand langsomt 
falme. Og for denne Hendøen uden en Lyd bøjer jeg mig i mit slet 
ikke haarde Sind. Jeg ryger min Pibe, jeg kvæder: 


Natskyggens sorte Naade 
fornedrer ikke mit Hjærte; 
jeg tager imod Pardon 

af Tobaken og tier. 


Natten i denne Dal er ufredelig. Tavsheden der falder over Al- 
naturen under Mørket er forunderlig ladet. Natten er kun stum 
fordi den holder Vejret. Jeg føler Ensomheden om mig som en 
hed Puls, som et Liv der taarner sig i vild Vækst og luder kvælende 
over mig i Mørket. Nu og da kan Spændingen løses, eller dog dul- 
mes idet man faar Vished for at den er der, ved at et Lyn tegner 
sig paa Himlen uhyre langt borte og et Nu staar paa Nattens Tin- 
ding som en svulmende Aare, eller naar jeg over mit Hoved i Pal- 

merne hører det raa Skraal af en Høg og næsten i samme Nu et 
ynkeligt Pip af en Sangfugl, der bliver dræbt paa Reden. Natten er 
saa frodig og saa grum. 

Det bliver nu ikke mere helt mørkt, Maanen er i Tiltagende, dens 
Segl ligger i vandret Stilling oppe over Bukit alam. Selve Bjærget 
kan jeg ikke se, heller ikke om Dagen, for Dalen er saa dyb, at den 
første store Skovhøjde paa Bukit alams Fod skjuler det selv. Jeg 
har ikke en Gang været ovre paa denne Skovhøjde endnu. Der gaar 
det store Vildt. Men hver Gang jeg vil ad den Kant, bliver mine 
Førere altid saa hurtig trætte, hvad enten det er Alis Sønner eller 
nogle af Husmændene her fra Dalen jeg har med. Saa skal de sætte 
sig ned og lave Betel, saa hedder det fortrydeligt: mau makan, jeg 
er sulten, og Kluden med kogt Ris kommer frem, eller saa bliver 
de pludselig lamme og peger i Pine paa deres gamle Bensaar, som 
ellers ikke generer dem. Malajen er altid høflig og ønsker at gaa 
bagved den hvide Mand; men naar vi kommer over ad de Kanter 
og befinder os ved Indgangen til en skummel Sti i Skoven, er der 
ingen Ende paa deres Belevenhed; den hvide Mand maa endelig 
gaa meget i Forvejen, de bøjer sig og slaar ud med Haanden som 
rene Franskmænd: Aprés vous, aprés vous! 

Men om Aftenen, naar jeg sidder ene og ser op paa det skov- 
bevoksede Bjærg, der er Bukit alams Fod, drager det mig, binder 
det alle mine Livsaander som en navnløs Længsel efter svundne 
Urtider. 

Ja. Og samtidig begynder jeg vist at nære et hemmeligt Nag, en 
Længsel tilbage ... et Savn af Kysten og Havet! 

Er jeg naaet saa dybt ind i Skovene, og skal jeg saa — med en 
snigende Havlængsel i mit Hjærte skal jeg saa alligevel aldrig 
naa frem til Skovenes Inderste? 


e& Nu et 
atten er 


le, dens 
Bjærget 
» at den 
elv. Jeg 
Jer gaar 
ir mine 
ter eller 
le sætte 
tan, jeg 
2 bliver 
ar, som 
at gaa 
Kanter 
ter der 
endelig 
en som 


it skov- 
binder 
vundne 


Nag, en 


med en 
1 aldrig 


UVEJRSNATTEN 


A kom Uvejret. 
Vi saa før Solnedgang, at det vilde komme; og Ali haji be- 
gyndte straks at hviske sammen med Allah om sin personlige Frelse. 

Hele Dalen var omringet af blaasorte, svulne Skyer, som ved 
deres Basis syntes at hvile paa en kvalt Ild, de fjærne Lyn. Det 
lignede ikke Skyer, det var én bespændt Inflammation af Himlen. 
Alt var stille, dødsstille i Naturen. Da Mørket var faldet paa, blev 
det saa varmt og kvælende trangt i Luften om os, at vi følte det 
som en overhængende Livsfare allesammen. Og dette Tryk varede 
i et Par Timer, før det første Lyn kom. 

Allah, Allah! hørte jeg Malajerne hviske omkring mig hengivne 
til Døden, mens de bøjede Panden mod Mekka. Men jeg holdt mit 
Hoved oppe i den sorte Luft og nærede mig med en lykkelig Følelse 
af Foragt og indre ustyrlig Brutalitet, der om der havde været en 
Gud til vilde have indviet mig til Satan. 

Vi opholdt os inde i Hytten, hvor Ali laa ned paa alle fire og 
afsang et lidenskabeligt Psalter, da det pludselig blev fosforblaat 
om os og saa lyst, at jeg saa Myrerne kravle paa Bambusgulvet. 
Skraldet fulgte straks, og Regnen kom susende som den vilde Jagt. 
Lyn! Ild over os! 

Ali slaar Panden mod Gulvet og sætter fuld speed paa Psalteret, 
ligesom en Fyrværkerisol, der har roteret for en enkelt Straale 
men nu hvirvler og blusser hele Vejen rundt. De andre ligger ned 
og har vredet sig om med Ansigtet mod det haarde Gulv. 

Vejret er over os, og det er en Springdans af Lyn, et ustanseligt 
Himmelbrag, et stormende Sus af Vand. Regnen ligger imod Palme- 
bladstaget som en tung Vægt, saa det synker flere Tommer under 
Presset og snart begynder at lække. Lynene kommer Slag i Slag 
i alle morbide Kulører, og der breder sig en Lugt i Luften som af 
Hammerslag paa Granit. Ved hvert Lyn ser jeg Alis ekstatisk for- 

drejede Træk, hans lukkede Øjenlaag, han frier til Allah nu, han 
messer højt og tungefærdigt og i en underlig glad og sprængt Tone. 
De tre usselige Pariahunde, der holder til mellem Pælene under 
Gulvet i Hytten og ernærer sig af hvad der falder ned mellem 
Bamhbusstængerne, bryder paa dette Tidspunkt af Uvejret ud i en 
sær vild Hundegraad, som synes at forfærde alle. Nu er der ingen 
Redning, siden Hundene fortvivler. 

Rummet er et eneste Brag. Det dundrer og skralder tilbage i de 
milevide Haller deroppe! Ah, der styrter Søjlerne, jeg hører de lange 
Marmorskafter tordne i deres hele Længde mod Stengulvene og 
knuses i hundrede Brokker, jeg hører Kapitælerne eksplodere som 
Bomber i Faldet og sprede en Regn af Stenstumper over Himlens 
Gulve! Der styrter Gudebillederne i de inderste Tabernakler, jeg 
hører dem kvaske deres Kroppe med en Vægt af tusind Centner 
mod Grunden! Nu revner hele Fæstningen! Jeg ser ingenting mere 
for Lyn. Nu gaar Allah og Gulvet og Grunden og det hele! 

Men da Vejret og den elektriske Udladning var paa sit Højeste, 
kunde jeg ikke længere holde mig stille. Haarene rejste sig paa hele 
min Krop, jeg blev iskold og begyndte at dø i Hænderne, Jeg gik 
udenfor, ud i den varme Regn, der faldt saa tungt, at naar jeg holdt 
en Haand frem var det som om jeg havde et Lod i den. 

Det lynede bag Regnen, jeg stod som i et Rør af Ild med høje 
Stænger af blaa og grønne flydende Metaller. Jeg smed Klæderne 
og tog Badet som det faldt. Det var som om Regnen holdt Liv i mig, 
for den var varm, og jeg rystede af Kulde saa jeg daarligt kunde 
staa. Lynene og de sønderrivende Skrald isnede mig ind i Hjærtet. 
Et af Lynene kom mig saa nær, at det var som om Hvirvelsøjlen 
med et Rusk blev slidt ud af min Ryg. Det var mere underligt, at 
jeg skønt ganske ligeglad ikke døde af Skræk den Nat. 

Da Skybrudet var ovre, gik jeg ud paa Rismarkerne og saa Vejret 
staa over Bukit alam. Hvert Lyn belyste hele Dalen til de mindste 
Enkeltheder. Lynet viste de store Trægrupper i Skovhøjderne rundt 
om. Og i et saadant kort Lynglimt saa jeg en Flok Elefanter jage 
over en Lysning i Skovbrynet ovre paa Bukit alam, i plump Galop 
og alle med Snablerne rejst i Bissegalskab. Det slog mig paa en og 
samme Tid, hvor det tilsyneladende nære Skovbryn var langt, langt 
borte, og hvor Elefanterne var smaa mod den taarnhøje Skov! De 
lignede Bladlus, bitte smaa Skabninger, som benede af i Skov- 
bunden. 

Men da jeg nu havde set Liv i Skoven, begyndte jeg ogsaa uvil- 
kaarligt at lytte. Og da var det at jeg efter at have vendt Øret til 
længe opfangede en underlig fjærn Lyd, som blev ganske tydelig 
da jeg først havde fat i den. Det var Brølet af et stort Dyr langt 
borte og dybt, rungende dybt oppe i Skoven. Det lød saa mystisk 
fortvivlet, kvalt som det var af den store Afstand og brudt af Gen- 
lyd, det lød saa afmægtigt rasende og truende. Det var Tigren! 

Nu var Vejret over den! Nu laa den ene i Skoven med Kløerne 
paa alle fire Lemmer kastet dybt ned i Jorden og brølede sin Graad 
og sin Angst og sin Trods op imod de blaa Lyn! Jeg kvad en Vise: 


Frygter du Lynet, Tiger! 

Lad mig din Smærte læge! 

Jeg kender en Kur imod Dødsangst — 
Kuglen gennem dit Hjærte! 


KAMPEN 


AHJA mau pegi temba rimau ini hari, erklærede jeg til Ali næste 

Morgen lige ud af min Ledetraad i Malajisk; jeg vil ud at 
skyde Tigre i Dag. Jeg havde gjort Riflen i Stand og stukket tyve 
Dum-Dum Patroner i Lommen. 

Ali, der er udslidt efter Nattens anstrængende Syngen Psalmer, 
protesterede og forsikrede, at Matti snart kom, men jeg vilde ikke 
høre hans Præk, jeg stod væbnet til Tænderne og forlangte i Hen- 
hold til min Kontrakt at faa en Fører, Da Ali mærkede, det var min 
Alvor, stak han Hovedet sammen med de andre Malajer, og Resul- 
tatet af Underhandlingerne blev at to Mand stillede sig til min 
Raadighed, en ung stærk Knøs og en ældre Mand med et erfarent 
Ansigt. Den Gamle tog et svært Spyd med, og Knøsen væbnede sig 
med en gammel Kavalleripallask, som paa en eller anden Maade 
havde fundet Vej til Egnen. Saa satte vi os i Bevægelse i Retning 
af Bukit alam. 

Mine Førere gjorde ingen Ophævelser idag, for nu skulde det 
være, vi gik tværs over Dalen og ind i Skoven paa den anden Side. 
Efter et Par Timers Marsch naaede vi op i en Kløft, hvor Træerne 
stod højt og tæt; det var en ganske anderledes vild Skovegn, end jeg 
nogensinde før hayde gaaet i. Mine Førere gik stille og bøjede sig 
ofte ned for at lede efter Spor i Skovbunden. Her maatte jeg beundre 
deres fine og sikre Sans; de kunde med en mig ubegribelig Lethed 
blive ved at forfølge et Hjortespor paa et Jordsmon, hvor jeg stod 
absolut hjælpeløs. Hvor jeg intetsomhelst opdagede, gik de lige til, 
vendte et vissent Blad og afdækkede Sporet; de saa sig frem paa 
Ting, som jeg slet ikke opfattede, læste sig frem ligesom, uden at 
det var mig muligt saa meget som at faa Øje paa Alfabetet. Deres 
Syn var jo langt skarpere end mit. Ved andre Lejligheder havde 
mine malajiske Førere hver Øjeblik vist mig Fugle i Træerne, som 
jeg først ved Kikkertens Hjælp kunde gøre synlige. Jeg er nærsynet 

men ser med Lorgnet lige saa godt som Evropæere i Almindelighed. 
Kunde jeg saaledes ikke maale mig med Malajerne i at se og spore, 
saa er der ingen Tvivl om, at jeg var langt opmærksommere. Noget 
der rørte sig indenfor Synskredsen opdagede jeg meget før end de 
og var langt hurtigere indstillet derpaa; jeg havde jo faaet Sanserne 
uddannet i de store Byer. Hvis en Malaj kom til London, vilde han 
se, hvad Klokken var paa et Taarnur en halv Mil borte, og blive 
kørt over af en Omnibus. 

Vi fulgte længe en Sti op gennem Kløften, men den tabte sig til- 
sidst i Bregner og et Krat af Slyngplanter, saa at vi maatte bane 
os Vej med Skovkniven, som Malajen altid bærer paa sin Lænd. 
Det var en yderst anstrængende Marsch, da Kløften skraanede stejlt. 
Skoven over os var saa høj og tæt, at vi gik i et skummelt Halvlys, 
og dog var Heden saa stærk, at mit Lærredstøj snart klaskede gen- 
nemvaadt til Kroppen. 

Den badstuehede Fugtighed herinde drev fra Stammerne, alt saa 
trøsket og svampet ud og flød med grønligt Slam som Loftet i en 
Kloak. De væltede Træer i Sumpbunden var sorte som Kul og 
brast sammen i en levret Grød naar man traadte paa dem. Vækst 
og Forraadnelse fulgte hurtigt efter hinanden her. Jeg saa Slyng- 
planter, der endnu hang proptrækkersnoede i Luften, mens Træet, 
de havde svunget sig tilvejrs ved, forlængst var raadnet væk. Na- 
turens Gang er en Spiral lige mod Maalet. 

Det giftgrønne Bambuskrat stod fuldt af en hvid tung Gas, som 
ikke vilde lette, og de alenlange kødfarvede Skud i Bunden, der 
ikke kunde være stort mere end en Time gamle, gav et varmt Pjask 
af Saft fra sig, naar man trak dem gennem Haanden. Her groede der 
Nepentes i Mængde, overalt saa jeg de gustne Stobe staa paa Gab 
mellem Bregnerne. Og her vrimlede det med Jungleigler. De sidder 
med den ene Ende fastsuget til et Blad eller et Straa i Bregnekrattet, 
og naar noget Levende kommer forbi og strejfer dem, hæfter de 
sig fast med den anden Ende og suger Blod. En Gang imellem 
skrabede mine Førere dem af hinanden med Skovkniven. Det er 
af disse Iglebid de faar deres Bensaar, Malajerne, som de saa siden 
holder aabne Resten af deres Liv ved at salve dem med Fejeskarn 
fra Mekka. Iglerne kunde ikke komme gennem mine Klæder, men 
jeg fandt dem fastsuget i Folderne ventende paa at jeg skulde 
knappe op. Jeg undersøgte en af dem og fandt, at det var bløde, 
meget udvidelige Dyr, der dog syntes at foretrække den langstrakte 

Form; Hovedet gik i et med Kroppen, og de havde en Sugemund 
i hver Ende, hvis Læber var lange og smidige; deres Blik var drøm- 
merisk og de fleste af dem hed Mimy eller Lily eller Edele … 

Vent, hvad er det, Atmosfæren herinde genkalder i min Erin- 
dring? Denne eddikesøde, svimlende Lugt, der hænger over de 
groende og henraadnende Vækster i den hede Sump ... gødede 
Marker i Skumringen ... Rug, der dræer ... Sminke og harske 
Parfumer paa Boulevard de Clichy ... Pigens Skød og den be- 
klumrede Seng … 

Fremad! Vi vader i Bregner og Græs lige til Øjnene, bliver stuk- 
ket af rasende røde Myrer, sidder fangen i grønne Spanskrørsstæng- 
ler og hugger os ud med Kniven, og Sveden hagler. 

Hvad er dette ... store Elefantspor i Skovbunden! Den Gamle 
viste mig dem og pegede med sammenkneben Mund op paa Træer- 
nes brækkede Kviste og paa de nedtraadte Bregner. Jeg spændte 
Hanen paa Riflen. Det var en Mauserkarabin af moderne Type med 
fem Skud og eksploderende Projektiler. Foruden den havde jeg en 
svær belgisk Revolver i Bæltet og en Jagtkniv. Vi fortsatte nu Frem- 
rykningen, uden at der dog viste sig hverken Elefanter eller Næse- 
horn. Med Hensyn til Tigren var der ingen Sandsynlighed for at 
træffe paa den i saa høj Skov. Men da vi havde aset og svedt i nogle 
Timer, naaede vi ovenud af Kløften og kom op paa et jævnt og 
temmelig aabent Plateau, bevokset med Bregner og Græs og spredt 
Buskværk, der lukkede Udsigten. Det er den Art Jungle, der er 
Tilholdssted for Hjorte og Tigre, Her begyndte vor Jagt. 

Men inden vi gik videre vilde mine Førere spise, og denne Gang 
var der ikke noget at sige til det; jeg var selv sulten, Vi holdt Rast 
i Skyggen af et Træ. De to Malajer fortærede deres stride Klump 
Ris, og jeg spiste en god Omelet af Æg, Flæsk og Syltetøj, som jeg 
selv havde bagt om Morgenen. Jeg siger der skal nu en Gang være 
Forskel paa Herren og Tjenerskabet. Det syntes Malajerne ogsaa, 
de betragtede med dyb Foragt den Mad, som jeg hedenske og lavt- 
staaende Hund satte tillivs. Min Feltflaske var forlængst tom, jeg 
havde slugt dens Indhold af Kaffe og Whisky derinde i det vaade 
Helvede af en Skov. Jeg tørstede og Malajerne tørstede, og vi saa 
os om med syge Miner. Drikke maatte vi, og da vi havde afspist, 
gav vi os til at søge efter Vand. 

Vi havde snart det Held at finde et mudret Hul, hvori der stod 
noget Vand og slimede over Ryggen paa et sjældent stort Eksemplar 

Sugemund af Pipatudsen, og ved denne Lejlighed havde der jo været en Lej- 
var drøm- lighed for mig som Opdagelsesrejsende af Gennemsnittet til at vende 
le … tilbage til min Barnetro. Men jeg var naturligvis enten for tørstig 
min Erin- eller ikke tørstig nok til at drage Konsekvenserne af mit Delirium. 
r over de Vi jog Tudsen væk fra Hullet og gik i dens Sted. Jeg paastaar ikke, 

-. gødede at Vandet smagte godt, men jeg ved, at jeg aad og slurkede i det 
og harske lige saa graadigt som den unge Malaj med hans store Flab. Den 
3 .den be- Gamle rystede paa Hovedet og drak ikke, han havde Selvbeherskelse 


nok til at fylde Munden et Par Gange, skvulpe det rundt og spytte 
liver stuk- det ud igen. 
rørsstæng- Det var over Middag. Heden under den aabne Sol var knap saa 
byrdefuld som inde i den dampmætte Skov, hvor man ikke kunde 
faa Luft. Men herude stak Solen tørt, og alt det Vand jeg havde 
aa Træer- svælget kogte ud af hver Pore. 
8 spændte I to Timer gik jeg nu frem gennem Junglen med Fingren paa 
Type med Aftrækkeren. Førerne vilde ikke gaa foran og vise Vej, og det be- 
vde jeg en høvedes heller ikke, blot de kunde finde Vejen tilbage igen; jeg gik 


len Gamle 


nu Frem- lige paa gennem Buske og Bregner. Der var levende oppe og nede af 
ller Næse- mindre Dyr, som jeg idag ikke ænsede, min Mening var at jage en 
led for at Tiger op og tage Følgerne. 
2dt i nogle Nu var der jo ikke meget System i at trampe afsted med Bøssen 
”jævnt og og vente paa, at Tigren skulde rejse sig som en Hare foran mig, 
og spredt det havde være mere rationelt at opsøge et Spor og følge det til jeg 
le, der er fandt Tigren. Men jeg kunde ikke nøjes med noget mindre end den 
totale Overraskelse. Det var denne afgørende Prøve jeg ønskede at 
ne Gang byde mine Nerver. Jeg vilde have Tigren hoppende ud af Breg- 
boldt Rast nerne i min umiddelbare Nærhed, for at det skulde vise sig, om 
de Klump jeg tøvede eller skød, om jeg var en Handlingens Mand eller en 
j, som jeg Frokost, der serverede sig selv for Tigren. Nu da Afgørelsen nær- 
sang være mede sig, følte jeg at den hang i et Haar, jeg forudsaa Øjeblikket 
me ogsaa, og begyndte at lammes af Skræk, og samtidig var jeg saa rasende, 
ie og lavt- at der fløj mig Skygger for Øjnene. Skulde mine Nerver prøves nu, 
t tom, jeg saa undslog de sig i hvert Fald ikke, de gjorde deres Tilstedeværelse 
det vaade gældende allesammen paa en Gang, der gik Ryk igennem mig paa 
og vi saa alle Leder, jeg dirrede, spillede af Angst og Raseri. Her var jeg — 
de afspist, med Fingren paa Aftrækkeren! En farlig Mand med en Bøsse i 
Haanden! 
i der stod Min Iagttagelsesevne og mine Sanser var skærpet til det yderste 
zksemplar og ikke alene det, men de forstørrede alle Indtryk, saa at det sva- 

rede smærteligt igen i mit Hoved. Ikke et Blad vendte sig indenfor 
Synskredsen, uden at jeg saa det og sved derved, ikke en Kvist faldt 
ned, uden at jeg hørte det, saa det gjorde ondt. Hvert Øjeblik 
skræmte jeg et græsgrønt Firben op, der med højt rejst Hoved pilede 
hen til sit Hul og styrtede sig derned, og der stod tyk Luft af Ræd- 
sel mellem det lille Dyr og mig, Lyden af dets Fødder i Græsset be- 
døvede mine Øren som Skralder! 

Vi havde været paa Benene i mange Timer og anstrængt os be- 
tydeligt; jeg havde passeret Træthedsgrænsen et Par Gange og gik 
nu paa en eller anden Reserve i Kroppen. Men give mig vilde jeg 
ikke. Jeg mærkede ikke Trætheden som et Ophør af Energi, snarere 
som en ædende Vrede, en Saarbarhed, der værkede i Sjælen. Jeg 
kvad en Vise: 

Træt er jeg og tirret, 
omtaaget af Smærte, 
jeg tærer paa min Galde — 
men gaar jeg ikke, I Guder! 


Og da .…. et voldsomt Rusk, Knald af brækkede Kviste ... Tigren, 
Tigren ... Aa nej, ikke den! En Familje af Vildsvin straalede ud 
af et Buskads og ind i et andet, Papa med værdige Hugtænder og 
Mama med hængende Bug og omgivet af fire stribede Smaagrise! 
Den Sindsbevægelse jeg kom i var saa voldsom, at den næsten ud- 
tømte mit Hoved for Bevidsthed. Jeg vilde ikke have kunnet Tal- 
rækken, om man havde prøvet mine Aandsevner i dette Øjeblik. Men 
jeg havde ikke følt Frygt. Og jeg havde ikke mekanisk brændt et 
Skud af, jeg havde haft mig selv tilstrækkelig under Kontrol til 
ikke at skyde, da jeg i den Tro at det var en Tiger saa, at det var 
et Vildsvin. 

Jeg gik roligt videre. Men da jeg var kommen en halv Snes 
Skridt, fordelte der sig en Mangel paa Kræfter i min Krop, ikke 
Mathed, men en Fraværelse af al Følelse, som den man kan have 
naar man har ,forløftet" sig. Ikke desto mindre gik jeg fremdeles 
rolig frem i Terrænet, og jeg tror ikke, man vilde kunne have set 
nogen Svaghed paa mig. Men lidt efter konstaterede jeg en ube- 
skrivelig Ligegyldighed! Og det var Udbyttet af min Jagt! 

Den forfærdelige Spænding var brudt. Det kunde være det samme 
nu. Jeg vilde hjem. Jeg gik tilbage til Førerne, som var sakket mere 
og mere agter ud. 

Pulang! sagde jeg. Lad os vende om. 

De nikkede. De nikkede tilfredsstillet og gik videre i samme Ret- 
ning. 

Pulang! bød jeg opfarende. De nikkede igen og pegede fremad 
i Terrænet. 

Hvadbehager! For at komme hjem skulde vi vel tilbage ad samme 
Vej vi var gaaet ud. Og efter min Beregning havde vi over fire 
danske Mil at gaa for at naa hjem til Hytten. Men de maatte vel 
vide Besked. Vi gik altsaa videre i samme Retning længere og læn- 
gere bort fra Dalen, bildte jeg mig ind. Men ikke en halv Time efter 
begyndte Terrænet at forekomme mig bekendt! Jovel, og i Løbet 
af faa Minutter var vi ude i Dalen! Jeg saa vor Hytte ligge i sin 
Palmeindhegning ovre paa den anden Side. 

Havde de to Malajer da ført mig i en Rundkreds og ikke, som 
jeg hele Tiden antog, lige ud? Havde Ali, Ali den Hellige, indblæst 
dem dette Raad som det sundeste baade for dem og for mig? Jeg 
forskede i deres Miner; de saa fromme ud men kunde kun med en 
vis Udtryksløshed møde mit Blik. 

Meget vel. Der havde jeg altsaa, lod det stærkt til, gaaet i flere 
Timer — for mig en Menneskealder — med Livet i Hænderne som 
gratis Forlystelse for to Malajer overlegne i Forstillelseskunst. Der 
havde jeg i Desperation udsat mig selv for den saa godt som visse 
Død, mens jeg gennemsøgte et tigerfrit Terræn, væbnet med Maga- 
singevær, seksløbet Revolver og en gyselig Kniv! Jeg følte mig som 
taget i Munden af højere Magter og igen spyttet ud. 

Mon de to havde set mig i de faretruende Øjeblikke, hvor jeg 
sænkede Skydevaabnene for at tørre Sveden af mine Briller og 
rullede vildt med Øjnene i Mellemtiden, angst og bange for at Tigren 
skulde hoppe ud af Junglen netop i det forsvarsløse Øjeblik? Jeg 


kvad en Vise: 
Mindre hæderfuldt for mig 


er det, at falske Malajer 
frelser ved fule Rænker 
mig fra Tigrens Tænder! 


Jeg var saa værkbruden af Træthed og af Afslappelse efter den 
store Sjælekamp, jeg havde gennemgaaet, at jeg ikke syntes, jeg 
kunde gaa det allersidste Stykke Vej over Rismarkerne; jeg fore- 
slog Hvile. Vi styrede vore Skridt hen imod en Rasthytte, der laa 
paa denne Side af Dalen i en Gruppe Kokospalmer. 

9" 

Men da vi nærmede os Rasthytten — det var en af de almindelige 
Bambusplatforme paa Pæle med Skillevægge og Tag over, som 
Malajerne rejser hist og her i Skoven ved Stierne til fri Afbenyttelse 
for alle — saa jeg en Mand sidde der og vippe sorgløst med sine 
brune Ben; en gammel svær Forladebøsse laa i hans Skød. I samme 
Nu han fik Øje paa mig, sprang han ned, lagde Bøssen fra sig og 
kom hen imod mig. Men det var slet ikke mig han havde Kig paa, 
det var min Karabin. Hans Øjne var som groet til den, han sagde 
slet ikke noget. 

Men det var en Art Samtale vi førte i det følgende: Jeg rakte 
ham Karabinen, og han drejede den hurtigt rundt i sine Hænder, 
følte over den og strøg Laasdelene varligt med Fingrene, han knur- 
rede og sagde tss, tss, tss med Tungen mod Tænderne i dyb Grebet- 
hed. Jeg tog igen Bøssen og viste ham dens store Skydehurtighed 
ved at lade de blanke tunge Patroner springe op i en Kaskade, han 
naglede Øjnene paa Fænomenet og skoggerlo af Fryd. Tyve-tredive 
Alen borte fik jeg Øje paa et Bøffelkranium, der laa i Græsset, skød 
og splintrede det op i Luften — Ho, hvilket Aftræk jeg havde! — 
og da lo Manden ikke men nikkede med en glubsk beundrende Mine. 
Han var en skulderbred, udmærket bygget Malaj, hans Hoved var 
af en smuk rund Form og glatbarberet over det hele. 

Apa nama? spurgte jeg. Hvad han hed. 

Matti, svarede han og viste alle sine Tænder, ildrøde af Betel. 
Han straalede af Livslyst. Hans Øjne var sorte og gule. Me speak 
English! 

Pludselig tager han mig i Øjesyn og bliver alvorlig, sænker Stem- 
men varsomt: 

You be tired or sick ... you go sleep ... 

Og han klapper gæstfri paa et Leje af Græs, han har redt sig 
oppe paa Bambusgulvet, hans hele Hjem. 

Jeg saa til Siden. Ja, jeg var lidt forkommen. Men jeg følte mig 
nu trøstet, mit Hjærte hoppede af Længsel efter at være glad, af 
Lyst til at leve. Jeg krøb op i Græsset og faldt straks i Søvn. 

AGEN efter. Matti og jeg sad udenfor Rasthytten og holdt Hvil. 
Vi havde arbejdet hele Dagen i Skoven og var trætte, vi talte 
ikke men sad hver i sine egne Tanker og tyggede Betel. 

Det var mod Solnedgang. Ovre paa den anden Side af Dalen laa 
Palmegruppen mod Skovbrynet i grel, svindende Belysning fra den 
synkende Sol. Røgen trængte op mellem Palmerne fra Hytten, hvor 
jeg havde boet og kedet mig i Selskab med Ali haji. Nu havde jeg 
ladet alle mine Ting flytte herover til Rasthytten. Jeg tog ingen 
Afsked med Ali; for det fremgik af Mattis Forklaring, at hvis jeg 
ikke havde truffet ham tilfældigt, vilde det aldrig bleven til noget, 
da Ali slet ikke havde sendt Bud efter ham. Men derfor var jeg jo 
desværre ikke færdig med Ali; han skulde hver Dag have Penge, 
og det bed ikke paa ham, at jeg viste ham Ringeagt. Han havde 
været ovre og snuse et Par Gange her hvor jeg nu boede. 

Det fornøjede mig inderligt, at jeg var her paa Foden af Bukit 
alam, som jeg plejede at stirre over imod hver Aften; der var en 
sælsom Glæde forbunden med at Dalen laa omvendt for mig, jeg 
var ligesom kommen i en lykkeligere Vinkel til Fortiden og hele 
Verden og mig selv. 

Matti og jeg havde allerede været flittige. Efter at have haft en 
lang Samtale var vi bleven enige om først at ombringe en Tiger 
eller to inden vi begav os videre mod Bukit alams Top. Det var mig 
der ønskede det, Matti paastod rigtignok, at Tigren ingenlunde stil- 
lede sig direkte ivejen for en Fremtrængen gennem Skoven, men 
jeg havde nu sat mig i Hovedet, at Tigrens Død var en Slags Entré 
til Verdensbjærget og syntes ikke det var fair at springe den over. 
Derimod var jeg efter Begivenhederne igaar villig til at gaa frem 
ad en mere farefri Metode. Nu havde jeg jo udsat mig for Tigren, 
tilfods og alene, Æren var reddet, selv om jeg i mit Liv aldrig traf 

andre Tigre end udstoppede, og nu havde jeg ikke noget imod at 
skyde et Par Stykker fra Toppen af et Træ. 

Matti havde straks grebet Sagen praktisk an. Vi havde været oppe 
i Junglen og fundet et Tigerspor, og i Nærheden deraf havde vi ud- 
set os to store Træer, hvorfra vi kunde beherske Sporet. En Snes 
Alen oppe i hvert Træ havde vi indrettet os en god Plads mellem 
Grenene, og nede i Skoven havde vi som Madding tøjret de tre Paria- 
hunde ovre fra Hytten, som jeg havde afkøbt Ejeren for en rimelig 
Betaling, otte tomme Patronhlystre, De tre Hunde var glade over 
Forandringen i deres Tilværelse; for vel studsede de, da vi saadan 
bandt dem midt i den vilde Skov, men da vi lagde en Mængde 
Mad til hver Hund, fattede de snart, at dette her endelig var en fast 
Stilling, de havde faaet. De laa meget kontente oppe i Skoven og 
gnavede Ben. Og naar det nu blev Nat og Maanen stod op, saa 
skulde vi op i Skoven og se til dem og indtage vore Pladser oppe 
i Træerne. Jeg glædede mig til at sidde i mit Træ, hvor jeg havde 
lavet ligesom en Stol i en Gaffel mellem Grenene. Der løb en stærk 
Lianstængel op langs Træets Stamme, saa jeg temmelig let kunde 
entre op, og den fortsatte sig længere op i Kronen, hvilket kunde 
blive en Fordel, hvis Tigren fandt paa at klatre op ad Stammen. 
Alt var saaledes i bedste Orden. 

Og nu sad vi som sagt og hvilede os og spyttede Betelspyt og ven- 
tede paa Nattens Frembrud. Solen var endnu ikke nede, men Sko- 
ven ovre paa den anden Side af Dalen begyndte at rødme i det 
Grønne, Solgangsvinden havde rejst sig, den suste stridt i Skoven 
bag os, og vi kunde se den falde ned et Stykke foran os ude i Dalen 
og kruse de firkantede Vandpytter; men selv mærkede vi den ikke, 
vi sad i Læ af Skovbrynet. Jeg saa paa mit Ur, utaalmodig efter at 
Tiden skulde gaa, saa vi kunde komme afsted op i Skoven. 

Da fik jeg Øje paa to Skikkelser, der balancerede ude paa de 
smalle Balker mellem de oversvømmede Agre, to Kvinder. De kom 
over i Retning af os, idet de gik ud og ind paa Digerne, de gik lang- 
somt og førte Benene med den dvælende Gratie, der er egen for ma- 
lajiske Kvinder; man kan sige at de gaar paa et Ben ad Gangen. 
For hvert Skridt svajer de i Ryggen og duver op i den ene Hofte. 
De var begge slanke, og til min Forundring gik de med Haaret ud- 
slaaet, hvilket Malajkvinder ellers ikke gør; Haaret løftedes af 
Vinden og fejede efter dem som store sorte Manker. Den enes Over- 
klædning stod udspilet af Vinden bag hende som Klyveren paa et 

Skib, det var et let grønt Flor; den lave Sol gennemskinnede det. 
Hun gik bagest, men nu saa jeg allerede kun hende, for hun var den 
yngste, hun var saa fyldig; jeg saa paa Afstand, hvor hendes For- 
mer, som det lette Bomuldstøj føjede sig tæt om i Blæsevejret, var 
myge og fulde. Jeg kvad en Vise: 


Hvem er du, vilde Pige, 
der vandrer saa blidt paa Vejene 
og strider dig frem imod Blæsten 
under det sene Solskin? 


Og da jeg saa, hvor hun bøjede sig forover og gik imod Vinden 
med en Piges smidige Energi, som vilde hun et Sted hen, kvad jeg: 


Agter du dig saa silde 

til Stævnemøde med Stormen? 
Han er en Flyver! Du finder 
ham ikke, før han er falden! 


Hun kom stadig hen imod os, veg nu af et Stykke men kun for 
at omgaa en Tavle af Vand, saa fulgte hun igen et Dige, der førte 
ind paa hvor jeg sad. Jeg saa hende nu tydeligere. Aa, hvor alle 
Linjer i hendes Krop var unge og rørende nemme at tyde, jeg kvad: 


Blæsten klapper kærligt 
din tynde Kjole mod Knæet, 
Vinden tegner varsomt 
dit unge Skød, der vandrer! 


Siden, da hun kom endnu nærmere under en blid og tapper Kamp 
mod Vinden, kvad jeg og lo: 


Hvorfor bøjer du Brystet 

mod Blæsten? Den vil bære dig! 
Strit ikke saa stridigt imod ... 
Stormen det er jo mig! 


I det samme kom de to vandrende Piger ind i Ly af Skoven, hvor 
Blæsten hørte op. Og da fik Matti Færten af dem, hvad enten han 
vejrede dem eller hørte dem gennem Vindstillet, de nu gik i. Han 
vaagnede af sine Betelgrublerier og rejste Hovedet, saa dem. Og 
springer op med et højt gennemtrængende Huup! 

De stanser begge to som Hjorte for Skudet, de ryster og vender 
sig ubestemte som for at flygte. Men da sender Matti en lang hen- 
rykt Lattersalve ud imod dem, han har opdaget, at det er kendt 
Folk. 

Mari sini! hujer han indstændigt og med Fryd. Kom her med 
Jer! 

Og da de nu kom helt hen til os, og vi saa deres tugtige Ansigter, 
kendte ogsaa jeg dem begge to. Den yngste af dem, hende jeg straks 
havde udset mig, hed A0aaoa, og den ældste hed Lidih. Og sidst jeg 
havde set dem var i Fængslet i Birubunga, hvor de sad et Par af 
deres Synder af. 

vor jeg huskede det levende, dette muntre Tempel for Ruelsen, 

der laa i Udkanten af Birubunga under Palmer. 

Der var som sig hør og bør to Fængsler, et for Mænd og et for 
Kvinder. Mandsfængslet var det største, det bestod af en ti Alen høj 
fast Mur, som indhegnede en firkantet aflang Plads. Der var ikke 
Tag over denne Mur, men paa Pladsens Midte var rejst et lavt Ruf 
af Palmeblade, hvorunder Fangerne kunde søge Ly mod Sol og 
Regn; ellers gik de frit om derinde mellem hinanden. De var der 
ikke for kapitale Forbrydelser, for den Slags Fanger opbevarede 
man overhovedet ikke; de blev puttet ind for Livstid for Gæld eller 
for Æresfornærmelser. Der var nogle faa grove Syndere, der havde 
begaaet Tyveri i netop saa mild Form, at man huggede en Haand 
og en Fod af dem og indespærrede Levningerne. 

Men dette Fængsel var mærkeligt ved hvad man kunde kalde den 
indre Udsigt. De høje Mure var dekoreret hele Vejen rundt saa højt 
som en Mand kunde naa og højere endnu; nogle Steder kunde man 
se, at en havde staaet paa Skuldrene af en Kamerat og udført et 
stort Maleri fuldt af Længsel paa den hvide Mur. 

Der var tegnet herlige malajiske Prauer for fulde Sejl med nogle 
Linjer og Streger under, der i al deres smærtelige Ufuldkommenhed 
var ment som selve de lange havtunge Dønninger, der gaar udenfor 
Birubungakysten, og som Fangerne kunde sidde og høre. Der var 
smækket groteske og vildt forelskede Billeder af Paafugle op påa 
Muren, udført i Blaakridt og sort Smørelse; de lignede Eksplosio- 
ner paa Muren. Der var malet Himmeltegn, Sol, Maane og Stjærner, 
der var Blomster, Fisk, Elefanter — alle Arkens Dyr, forsaavidt 
man kunde se, hvad Tegneren havde ment. 

En Fange havde søgt at give sin Skov- og sin Havlængsel Udtryk 
paa en Gang ved en fin Komposition; han havde tegnet den store 


138 SKOVENE 


Vildorne svømmende med Hugtænder og børstet Pukkel i en kruse- 
dullet og voldsomt bølgende Sø! 

Der var hensat Billeder af Kvinder paa Muren, som ved Tegnin- 
gens Enkelhed og Kraft vidnede om en fangen Mands uudslukkelige 
Længsel. Ganske det samme primtive Billede eller Tegn kan man 
se paa Husmure og Plankeværker i Evropas store Byer. Naar Fan- 
ger længes, ak, saa begynder Kunsten! Og derfor er Afmagten det 
højeste en Kunstner kan naa. 

Fængslet i Birubunga var udtænkt med al Ondskabens Intuition. 
Den blaa Himmel stod aaben over det! Og herhen var det jeg var 
rejst drevet af en nordisk Sygdom, den uhelbredelige Længsel, for 
at finde en Ringmur, indenfor hvilken Urskovens Sønner sad som 
Slaver og beskrev Fængselsmuren med Tegnene for deres livsvarige 
Ufrihed! 

Kvindernes Fængsel var indrettet med orientalsk Kendskab til 
Kønnet, meget grusomt, idet de sad i et stort aabent Bur som Fjer- 
kræ bag Tremmer. Isolation er jo ingen Straf for Kvinder, de har 
ikke Indbildningskraft; derimod piner man dem bravt ved at inde- 
spærre dem og give dem fri Udsigt til alle Sider, saa at de stadigt 
kan se, hvad de er udelukket fra. Desuden vil deres Veninder gaa 
forbi saa ofte der er Lejlighed til det og beklage dem ind gennem 
Tremmerne, hvilket holder deres Pinsel aaben. Buret staar under 
Palmer i en dejlig skyggefuld Lund nær ved Mandsfængslet, for at 
to Verdner, som burde være en, kan støde tæt op til hinanden og 
dog være skilte ved en Kløft lige saa bred og for evig som Døden. 

Her i dette Hus var det jeg havde set Lidih og Aoaaoa sidde og 
kukkelure som to Høns, der havde villet ruge og som derfor mentes 
at have godt af Ensomhed. 

Det kan ikke skjules, at Aarsagen til at de sad her var at de havde 
gjort sig skyldig i den smukkeste og utilgiveligste af alle Synder, 
nemlig Kærlighed uden tilstrækkelig Sanktion. De var bleven an- 
truffen i Hytten hos to dem uvedkommende Malajer ved en natlig 
makan besar, hvorunder der blev dundret saa livsaligt paa Tromme, 
at de ikke hørte Skridtene af Lovens Haandhævere. De var straks 
bleven puttet i Spjældet,. 

Under den nuværende Sultan er Retsplejen temmelig human; der 
var ikke noget umenneskeligt i at lukke en uartig Pige inde, for 
at hun kan faa Lejlighed til at tænke sin Synd igennem i alle En- 
keltheder og nyde den om igen i Mindet. Saa var den gamle Sultan 

meget strængere. Endskønt han var saa til Aars, at han ikke havde 
mindste Grund til at vredes over, at der gik noget fra ham, straf- 
fede han sædelig Rundhaandethed paa det grusomste. Under hans 
Regering blev en Kvinde, som havde syndet, ikke mod Biblen men 
mod Koranen, gravet ned i Jorden med begge Ben, og der blev plan- 
tet et Skud af den hurtigvoksende Bambus under hende, for at hun 
gennem langsomme Dødskvaler skulde overtænke sin Brøde. Denne 
Straffemaade blev afskaffet af den nuværende Sultan. Man paastod 
forresten, at mange Synderinder aldeles ikke frygtede Straffen, men 
at de tværtimod døde under Udtryk for vild Tilfredshed. Det kan 
derfor muligvis have været i en Slags Skinsyge at den unge Sultan 
afskaffede Torturen. 

Men da Lidih og Aoaaoa havde afsonet deres Straf, var de bleven 
enige om at vende det bigotte og snæversynede Birubunga Ryggen 
for stedse. De havde rystet Byens Støv af deres Fødder, havde slaaet 
deres Haar ud for Vindene og begivet sig ad Urskoven til for at 
opsøge Egne, hvor de var ukendt, og hvor de altsaa uden Skygge 
af Syndsbevidsthed kunde begynde forfra. 

I et sammenknyttet Klæde, de gik med i Haanden, havde de deres 
Levnedsmidler, Skovens Frugter, som de samlede undervejs. De 
vilde hævne sig ved helt at blive borte, ved at gaa til Verdens Ende. 
Men nu var de foreløbig vandret lige i Armene paa Matti og mig. 


SYNDEFALDET 


ÅR sidder i Græsset foran mig. Vi er bleven overladt til hin- 
andens Selskab, for Matti og Lidih er gaaet over paa den an- 
den Side af Hytten, hvor vi hører dem snakke. Det vil sige Matti, 
Lidihs Stemme høres ikke. Heller ikke Aoaaoa er snaksom. Men 
hun sidder og betragter mig uafbrudt, eller snarere hun lever med 
Øjnene rettet paa mig. Hvad skal jeg sige til hende? Sproget er saa 
fattigt, og jeg kan det ikke en Gang. Men saa sidder ogsaa jeg og 
ser ufravendt paa ÅA0oaaoa. 

Det er endnu lyst, men Solen er nede, og Mørket vil hurtigt falde 
paa. To store sorte Fugle gaar i Ilflugt forbi oppe over Palmetop- 
pene med Solnedgangens Skær under Brystet, de forfølger Solen. 
Vinden har lagt sig, der høres kun en sagte Aande inde fra den 
dybe Skov. 

Da er det som om jeg i det svindende Dagskær maa omfatte 
Aoaaoa i et Blik, der kan bære hendes Billede gennem Mørket, 
Aoaaoa som er en ganske almindelig Malajpige uden større Dyd 
og slet ikke usædvanlig køn. Hendes Træk taler ikke for hende, Næ- 
sen er brak og bredt ud i et Par store Vige med aabentstaaende 
Lugtehuller, og Munden er en Flab uden personlig Form. Men dette 
Ansigt af lav Type er som skabt af Farver i dunkle og underfulde 
Toner. 

Grundfarven er glødende brun som rent Kobber, der i Skyggerne 
ved Næsen og om Øjenlaagene fortoner sig som Bronce og Tin, og 
de store Læber er lyst skiferfarvede, Tænderne indenfor er røde 
som Ild af Betel. Frem af disse Farver, der er fuldkomne i Renhed 
og Lys, træder Aoaaoas Blik fra sortebrune Øjne med en Hvide, der 
i sin Friskhed næsten er blaa som Himlen. Og bag de violette Øren 
og om den fulde teglfarvede Hals strømmer det tykke stenkulsorte 
Haar. Hun sidder ned paa sin ene Lænd med Fødderne trukken 

op til sig, haarde og tørre Vandrefødder, paa hvis ene brune Taa 
hun bærer en Sølvring med en grøn Sten. Sarongen, der indhyller 
hendes lange skønne Hofter og slutter tæt over den smalle Mave er 
af simpelt grønblomstret Kattun, og Overkroppen med det haard- 
føre Bryst dækkes af et svovlgult Skærf. 

Saadan sidder hun i det hurtigt faldende Mørke. Og fordi det nu 
skumrer, strækker hun Halsen og kommer nærmere med sit Ansigt, 
for at blive ved at se paa mig; hun skeler lidt, for hun har jo glemt 
sig selv. 

Men jeg følte, at saasnart min Piges skønne og blændende Far- 
ver var slukte af Mørket, vilde jeg faa hende selv! Og sammen og i 
og med hende vilde jeg faa de svundne Tider, som jeg havde be- 
grædt, tilbage, Ægyptens solrøde Døtre, Biblens messingfarvede 
Jomfruer, de blaa Piger fra Palmyra! 

Aoaaoa, nu kysser jeg dig, mente jeg; men da jeg kom hende nær, 
kendte hun det ikke, hun lagde derimod sin Næse paa min med et 
let Tryk og lod den blive der. Og da jeg sad undrende og i Forvent- 
ning, holdt hun mig fast med Armene og begyndte med store pul- 
serende Næsebor og vidtaaben Mund at snuse og inddrikke Luften; 
då forstod jeg hende, og ogsaa jeg aandede til mig og fyldte mig 
med den lune Vildtlugt fra hendes Ansigt, Haar og hele Legeme. 

Hun lugtede svagt af Moskus, nej hun lugtede som de gamle 
Bondehaver, af Malurt, ,,Ambra" og Hyld og Valmue, ja og som 
de Gamles Senge, som Dynerne i min Barndom og som Hestestal- 


den og som Karret, hvori der vaskes Faar ... Aoaaoa ... som min 
Barndoms tabte Paradis dufter du, som mine dunkleste Drømme 
om Lykke! 


Ja, og sammen med din Sjæl, der strømmer til mig som Duften 
fra din Hud, din Tunge og dit Svælg, indaander jeg selve Tusmør- 
ket, der glider ind over dine Skuldre fra Skoven, mættet med de 
vilde Træers Duft og Aftenens Dugduft, der bevæger ved Forestil- 
lingen om Søvn og ængster ved Tanken om aldrig at vaagne mere 
.…. Aoaaoa! 

Stille! Aoaaoa sidder paa sine Knæ i Græsset foran mig og løser 
sit Tørklæde, hvori hun har Frugter. Hendes dejlige Øjne, der ikke 
siger andet end at de ser, hviler paa mig og er nu bleven saa trygge. 

Der er mange gode Sager i Tørklædet, Rambutan, Mangostiner 
og guldgule Bananer; men allernederst fra henter Aoaaoa med Var- 
somhed en stor pigget Durianfrugt, som er flækket i to og lagt sam- 

men igen. Hun skiller den ad og lægger begge Halvdelene mellem 
vore Knæ paa Jorden. Der aander en sæbeagtig Duft op fra den 
modne Frugts hvide og grødede Indre. 

Og siddende paa sine Knæ ryster Aoaaoa Haaret tilbage fra sine 
kyske Øjne og byder mig Frugten, just som Maanen rund og straa- 
lende som et Guldskjold rejser sig over Skovtoppene paa den anden 
Side af Dalen. 

MAKAN BESAR 


I kom jo ikke paa Tigerjagt den Maaneskinsnat. Dagen efter 
begav Matti og jeg os ved Middagstid op i Skoven for at se til 
Fælderne. De var urørte, og for saa vidt var der ingen Grund til at 
være ked af det. Men Hundene gav deres Misfornøjelse lydeligt til- 
kende; de var allerede tilbøjelige til at strejke, for de havde ædt op. 
Vi skød nogle Fugle til dem, hvilket gengav dem Følelsen af ordnede 
Tilstande i Landet. 

Paa Tilbagevejen kom vi over et Hjortespor og fulgte det i tre-fire 
Timer uden Held, og det var henad Aften da vi vendte tilbage til 
Hytten. 

Allerede paa lang Frastand kunde vi baade se og høre, at noget 
var hændt, mens vi havde været borte. Vore Kvinder sad ude paa 
det aabne Bambusgulv og hilste os med høje glade og befriede 
Skrig, hvilket aldeles ikke lignede en respektfuld Malajpige. Og da 
vi kom nærmere, turde de ikke forlade deres Sæde men gik over i 
ulykkelige og kælne Raab, saa at vi skyndte os for at komme dem 
til Hjælp. 

Aoaaoa slog sine Arme stormfuldt om min Hals, da jeg kom og 
brød ud i Graad og Glædesskrig paa en Gang. Hun skælvede over 
hele Kroppen, skælvede saa stærkt, at jeg maatte holde fast paa 
hende af al Magt, for at hun ikke skulde hoppe ud af Armene paa 
mig. Hvad var dog dette? Lidih, saa jeg, hang som i Dødskrampe 
om Halsen paa Matti. 

Aoaaoas Tænder klaprede som en Dødningedans. Jeg tvang hen- 
des Hoved tilbage og saa, at Pupillerne i hendes Øjne var udvidet - 
næsten helt ud til det yderste af Ringen. Og i det samme falder mit 
Blik paa Ka/ffekanden, min Kaffekande, der stod nede paa Jorden 
midt i Resterne af et lille Baal. 

Tak! Mens vi havde været borte, havde Aoaaoa og Lidih holdt 
Kaffegilde! Aa de havde naturligvis sat sig rigtig inderlig godt til- 

rette, da vi var vel borte, med Græsstraa i Haaret og uvaskede, og 
saa kan det nok være, at vi havde faaet hvad vi havde godt af! Matti 
og jeg havde faaet vor Skudsmaalsbog paaskrevet ved den Kaffe- 
taar, stol paa det! Men saa har de jo paa Kvindevis ikke kunnet 
holde Maade men har sat det ene Blikmaal ned efter det andet, op- 
ildnet af alt det de betroede hinanden om os Uhyrer, og hvad værre 
er deres vilde Nerver har ikke kunnet taale Kaffen, og der er de saa 
pludselig blevet grebne af Kaffeangst, har troet at flyve og har i 
dødelig Ophidselse klamret sig med Hænderne til Bambusgulvet for 
ikke at svimle rent bort i Rummet! Saadan sad de, da vi kom, og 
Gud ved, hvorlænge de havde siddet og fløjet paa denne farlige 
Maade! 

Alt dette fattede jeg som i et Lyn. Først beroligede jeg Matti, som 
stod og holdt Lidih i sine Arme i den Tro, at hun var paa Nippet 
til at himle, Han lod forresten til at kede sig lidt, mens han saadan 
stod og holdt hende. Det lettede ham, at Ingenting farligt var paa 
Færde, han satte Lidih ned igen, og hun slog straks Hænderne i 
Bambusgulvet for ikke at flyve væk og smilede skævt og henrykt 
og skelede rædsomt med begge Øjne, og Aoaaoa hang med sine 
Hænder krampagtig fastklamret i Tøjet paa min Ryg, som vilde 
hun i det mindste have mig med op under Skyerne. 

Hvad var her at gøre? Overophidsede Nerver ... Whisky, natur- 
ligvis! Jeg gik til min Whiskykasse (som jeg af Hensyn til de total- 
afholdne Malajers Følelser altid laasede) og fremdrog en Flaske. 
Men da jeg havde trukket den op, kom jeg til at se hen til Matti og 
studsede ved Udtrykket i hans Øjne. 

Jeg saa, at han var Muhamedaner, men at han havde været Sol- 
dat i Penang! Jeg saa, at der gennem hans Blik flakkede Erindrin- 
gen om Synder, bestialske og herlige fordi de var begaaet i Hemme- 
lighed og under Følelsen af skændig Overtrædelse. Der var et tre- 
dobbelt Begær i Mattis Øjne, som med Aabenbaringens Kraft fik al 
Religions Betydning til at staa klart for mig. Man taler om store 
mystiske Vendepunkter i Livet, Øjeblikke hvor Sjælen ser ind i 
Tingenes inderste Væsen, den Nuets Forklarelse, som Muhameds og 
næsten alle Religionsstifteres Historie melder om; dette samme 
Vendepunkt oplevede jeg her. Det var altsaa Islams uvisnelige For- 
tjeneste, at den aabnede Vejen for en højere Livsnydelse ved at 
smykke det primitive Begær med disse tre store og betydningsfulde 
Tillæg i Vellyst, som jeg nu saa ulme i Mattis sorte og gule Øjne! 

Matti elskede aabenbart at gøre det Forbudte, fordi det befrier, han 
syntes om at gøre det i al Hemmelighed for ikke straks at blive 

plat, ved at alle og enhver ogsaa badede sig i Befrielse, og han dro- 

ges mod Synden, netop fordi han følte en vis Væmmelse derved; at 

overvinde den var jo nemlig ogsaa en Sejr! 

Oh, tænkte jeg med Forklarelsens Glorie om Hovedet, Profeten 
var klog! Men, O Muhamed, hvor det er svært at fatte din Aaben- 
baring, naar dens Kraft netop beror paa at den ikke bliver gennem- 
skuet; for hvad er et Forbud, naar det er tilladt? Muhamed ... jeg 
skal ikke røbe dig! Men herefter vil jeg være med til at udbrede 
Islam med Sværdet! Maa jeg bede om mere Islam! De andre BReli- 
gioner er ogsaa gode, jeg bekender mig til dem alle! Jeg kan ikke 
faa Forbud nok! Jeg ser Syner helt hjem i Evropa! Jeg maa holde 
en Skaaltale ... dette trækker op til Svir. 

Flere nye Tanker paakom mig, mens jeg hældte Whisky op i et 
Blikbæger for at give Aoaaoa og Lidih det som Modgift mod Kaffen. 
Jeg tøvede ... jeg holdt inde. Hvorfor sætte denne Feber der? Var 
Aoaaoa og Lidih ikke paa en Maade hævede over sig selv nu — 
omend med Angst og Bæven — hvorfor paa gold Lægevis føre dem 
ned paa Jorden igen? Hvad vilde det sige, at de var syge? Det be- 
tød, at de befandt sig i Udviklingskrisen paa Vejen til et nyt Nydel- 
sesmiddel — ligesom jeg selv forleden, da jeg paa Grund af Betel- 
tygning troede at have en Stjærnetaage i Hovedet. Der var jo ikke 
Tvivl om, at de var gaaet svimlende frem i Kultur takket være den 
Forgiftning, der nu heglede deres Nervesystem. Åoaaoa var jo i 
Færd med at blive en hel anden Pige. Før havde hun været næsten 
stum i min Nærværelse og fugtig i Blikket af Respekt som et fromt 
Dyr. Og det kunde være meget godt. Jeg havde ikke noget imod, at 
hun af Ærefrygt for mig skjulte den Varme, hvormed hun gav sig 
hen, blot jeg mærkede den alligevel; i saa Fald nød jeg kun hendes 
smukke Tilbageholdenhed med. Men den moralske Hensynsløshed, 
som alene en højere Kultur forlener med, den savnede Aoaaoa rig- 

tignok ganske hidtil. Og nu da hun i sin Kafferus baade vovede at 
le til mig, omend skævt og fordrejet, og paa andre Maader lagde 
Selvstændighed som Kvinde for Dagen, skulde jeg nu kaste mig 
med al en Modgifts Kraft imod denne hendes gryende Frigørelse? 
Det var næppe i Profetens Aand, ret fortolket. 

Jeg saa spørgende til Matti. Dagen hældede. Han saa til de sit- 
rende Piger, til Flasken og til de lange Skygger i Dalen ... 

Makan besar? spurgte jeg og gjorde en vid Armbevægelse. Stort 
Maaltid? Over det hele? 

Matti brast i en befriet Skoggerlatter. Ja, Fest over det hele! Og i 
næste Nu suger han sig til Flaskens Hals med en saadan Hengivelse, 
at Luften støder tilbage i den bagefter, da han har drukket. 

Jeg fyrede op under Kaffekanden og lavede et nyt Bryg for at 
holde Kvinderne oppe paa deres højere Udviklingsstadium i Løbet 
af Natten. Lige i Øjeblikket behøvede de ingen ny Dosis, de spillede 
begge to over hele Kroppen som levende Ild. 

Aoaaoa slap sit Tag i Bambusgulvet og belavede sig med et Brøl 
paa at gaa tilvejrs, og hun vilde være tumlet ned paa Jorden som 
en Sten, hvis jeg ikke havde opfanget hende i mine Arme. Jeg følte 
paa hendes Hjærte, det flagrede løbsk som et Iltogs Puls. 

Det blev en Dionysosfest, der stod paa Højde med de bedste klas- 
siske Mønstre. Whiskyen indvirkede saadan paa Matti og mig, at 
vi steg ned til det lavere Trin, paa hvilket Aoaaoa og Lidih befandt 
sig, og Kaffen hævede dem op til os; vi mødtes i en Stemning, der 
henholdsvis ikke var vor egen og altsaa frisk for begge Parter. Vi 
byttede paa en Maade Køn, og det var rigtig godt. 

Jeg tør rose mig af, at jeg som Evropæer og dannet Menneske 
baade formaaede at give mig hen i Festens Sving og med klart Ho- 
ved forestaa en passende Fordeling af Civilisationens Naademidler. 
Vi var jo ikke Alkoholister, der nærede en Sygdom i Kødet, vi var 
Folk med Appetit, der ønskede at faa Alting med, ogsaa Rusens 
Depravation samt Angeren og ... men derom i Morgen! 

Mattis Livsfryd gik over alle Grænser. Han var glimrende paa 
det første Stadium, da Rusen endnu ikke havde ædt sig gennem 
hans skabende Aandsevner, han fortalte Historier, der saavidt jeg 
kunde følge med i det Malajiske og tyde hans Fagter, var af en 
genial og kæmpemæssig Uterlighed. Mange af disse Historier havde 
jeg hørt næsten enslydende af Bønderkarle i Jylland, og det maa 
jo tyde paa en stor Udbredelse af Forplantningens primitive 
Ideer. 

Men det varede ikke længe før Mattis Livsglæde steg til det Punkt, 
hvor den maatte slaa ud i Tumult, jeg saa det i hans Øjne, han 
maatte skaffe sig Larm, Brag og Brøl eller æde Verden, Han var 
paa Nippet til at gaa amok, Kødet rejste sig som Kamme af sig selv 
paa hele hans Krop ... og pludselig farer han som en gal Skov- 
djævel ud af Hytten, og vi hører ham styrte bort skrigende af top- 

maalt Fryd ... og ikke ti Minutter efter er han tilbage igen, hvor 
han saa har været, og hiver fire store Durianfrugter ind paa Gulvet 
og svinger en blank Kobbertromme over sit Hoved. Bang! 

Allah, il Allah! Han har stjaalet Kirketrommen fra Moskeen i 
Lunden ikke langt herfra! Han har plyndret et helligt Duriantræ, 
forbeholdt Præsten! Jamen O Muhamed, var det ikke netop det du 
mente ... nej, jeg skal nok holde min Mund! 

Bang, bang, bang … 

Matti lader hagle med Slag fra sin Atletarm paa Trommen, Sal- 
ver af vældige Tærsk paa Kobbertrommen, og nu galer han, nu 
aabner sig hans Hals for Livslystens skærende Hvin, for den ustan- 
selige Gennemtræk i Struben af Skrig under Pres fra et Bryst, som 
stadig fylder sig paany! 

Og da jeg tilsidst ikke kan taale Braget og Vibrationen længere 
og springer op og holder mig for Ørene med en fortvivlet Ed. Aa, 
da smiler Matti og ser ned til mig fra den Højde, hvor han befinder 
sig under sin Sang, og som erfaren Mand rækker han bare mig 
Trommen og Kniplen — og er det en Trolddom? — da jeg selv 
kommer til at hamre løs paa Trommen af min fulde Kraft, taaler 
jeg det ikke alene, men jeg synes Musiken er dejlig og begynder 
at bemægtiges af en indre uhyre Takt, som jeg forplanter til Trom- 
men ,.. og nu er vi spillet sammen, Bang bang, tærsker jeg, og 
Hyh — skingrer Matti ... og paa Gulvet ruger Aoaaoa og Lidih 
rystende deres Haar og har travlt med at aabne de nye Durian- 
frugter! 

Hen paa Natten brister saa pludselig hele Fundamentet for min 
Lykke og det totalt. Og Grunden er følgende: 

Nu havde Aoaaoa og jeg levet os sammen i fuldkommen Forstaa- 
else, vi havde været saa lykkelige som tænkes kan, saa glade for 
hinanden, at al anden Mulighed for Lykke var absolut udelukket, 
og saa falder der med et som Skæl fra mine Øjne, og jeg ser, at hun 
slet ikke er den Rette! Det er ikke Aoaaoa jeg skal have! 

Jeg ved ikke hvad der gik af mig, da jeg i rasende Uforstand 
kastede mine Øjne paa Aoaaoa og kun paa hende. Jo, jeg ved det 
godt, det var den første grove Appetit, der forsimplede min Smag. 
Fordi hun var ung! Haa, Ungdom og Ingenting! Fordi hun havde 
Kviens Halvhed i Bevægelserne, fordi der var det Uprøvede i hen- 
des Rygkurve, og fordi det blotte Syn af hende lovede alt i Retning 
af Skindets Finhed og Sødme. En fed Pige, det er hvad Aoaaoa var, 
10 

en velnæret Sekstenaarig, god og sund og blodrig ... 
med hende! 

Jeg hvisker til mig selv, nej, det er jo Lidih, jeg skulde have, 
Lidih, som jeg ikke har set før nu, fordi jeg saa med en Grovæders 
udvæltende Øjne og stirrede Verden fuld af lutter Aoaaoaer, Lidih, 
som jeg aldrig skal favne, nej det er forbi, der er ingen Lykke for 
mig! 

Lidih er ikke ung. Ak nej, hun er ikke disse evige seksten Aar, 
som keder mig tildøde, vejer ikke 120 Pund, død Vægt af kærne- 
sund Ister, hun er graa og flygtende og bange, mager og fin, og 
hendes Øjne er fulde af et brændende Tungsind, af Tiden, af Tiden 
der gaar og af Alvidenheden, den lader tilbage. 

Dit Haar, Lidih, Lidih, er graastribet som Havet, naar det stor- 
mer, og Skumstriberne trækker sig gennem de sorte Bølger. Ja som 
det stormende Nordhav er du graa, og jeg længes efter Søen, efter 
det dybe Hav. Jeg kvæles i Skovens Dunster! Lidih, dine tynde 
Fødder rører mig, du har gaaet Ungdommens værdiløse Umaadelig- 
hed af dig, jeg elsker dine Øjne, hvis Blik taler om Grænser, du 
er stødt paa, og om en forfinet Erstatning. Jeg elsker dig, graa og 
aldrende som du er og altid vaagen og længselsfuld og modig og 
mager og smidig som en Klapperslange! 

Nu ser jeg det ... jeg der hjemme i Norden længtes som en Slave 
efter Skovene og den evige Sommer, Syden, Aoaaoa, jeg higer nu 
tilbage efter Norden, efter dig, Lidih, og dit Væsens høstlige Spil 
af Farver! 

Lidih, Lidih, jeg elsker Høsten i dit Væsen, din Sjæls brogede Løv- 
fald, for jeg er syg af Tropesomren, der i en evig Monotoni for- 
brænder mit Hjærte, jeg længes væk fra Aoaaoas golde Stedsegrøn- 
hed, jeg længes igen efter Havet og efter et nordisk forfinet Klima! 
Gaa med mig op paa Bukit alam, op i de kølige Zoner nær Sneen, 
følg mig op paa Bjærgets Septemberbælte, Lidih, hvor Udsigten 
er vid og stundesløst vemodig som Blikket i dine Øjne, gaa med 
mig ind i ,,den indianske Sommer", der er dejligere end enhver 
Eruption af Skov under Linjen, fordi den er selve Somren, der 
erindrer! Aa Lidih, vi vil gaa højt i den blødende Septemberdag, 
vi vil tabe os i Naturens gyldne Falmen som Fnug under Gennem- 
sigtigheden deroppe paa Bjærgsletten, vi vil faa Vejret ovenover 
Sumpskov og fortærende Tørbrand og udvide Brystet med vore 
kølige og klare Minder ... Lidih! Vi vil leve og have levet sammen, 


og gaa væk 


gaa væk 


de have, 
rovæders 
ir, Lidih, 
ykke for 


sten Aar, 
f kærne- 
g fin, og 
af Tiden 


det stor- 
. Ja som 
jen, efter 
ne tynde 
naadelig- 
mser, du 
graa og 
nodig og 


en Slave 
higer nu 
lige Spil 


ede Løv- 
toni for- 
dsegrøn- 
it Klima! 
r Sneen, 
Udsigten 
gaa med 
1 enhver 
æren, der 
nberdag, 
Gennem- 
ovenover 
led vore 
sammen, 


MAKAN BESAR 


Lidih, vi vil elske med Bjærgets evige Sne over Hovedet; med den 
nære Vinter hældende sin Bræ over os vil vi se ud efter Skyerne 
og de tidlige Solnedgange og sukke og velsigne den vidunderlige 
Verden! Vi vil fordybe os, vi vil smile Farvel og gaa i vore egne 
Tanker delt mellem Fortid og Fremtid som Maaned September! 

.. Lidih, din blussende Visnen, dit Væsens dybe og vilde Sygnen 
er just nu stemmende med min Længsel! Jeg vil elske dig, du som 
lytter, fordi du har levet længe, som straaler af Ydmyghed og higer 
med større Styrke end alle raa Somre! Vi vil ile og skynde os, min 
Elskede, vi vil indaande den forklarede Himlens Vinlugt deroppe 
og skjule vor Aandenød for hinanden! Vi vil gaa sværmerisk og 
beklemte opad mod Høsten, og der skal du opleve Foraaret, som 
Tropeskoven og din Ungdom aldrig lærte dig at kende ... medens 


vi tier sammen om den hemmelige Vintervished, der ryster vort 
Hjærte! 

Men du hænger ved denne Matti, ved en opretstaaende Brøleabe, 
der i et Grin tamper paa Trommen, som jeg i bitter Smærte har 
skudt fra mig, ham skuer du op påa, som var der ikke andre 
herskerfødte hylende Elskeremner i hele den uendelige Skov end 
ham! Lykken skal jeg aldrig naa! Nej, nej! Jeg er solgt som Slave 
til den evige Længsel! 

Men Matti ... han skulde faa en Uriaspost! Jeg skulde sætte 
ham ud for Tigren, berede ham en Sorgens Aften, Matti der mens 
jeg sad og drak for at tæmme mit Raseri, dunkede i én fortsat Liv- 
salighed paa Trommen og lagde Hovedet snart paa den ene Skulder 
og snart paa den anden under kærlige og vilde Sange. 

Men Død og Helvede ... hvor er det han har sine Øjne henne, 
hvem gælder dette lange Øjekast, der er næsten undseligt af ny og 
bevæget Elskov? Til hvem synger han, og hvem er det han daarer 
med Trommens bedøvende Klang? Aoaaoa! 

Min første morderiske Indskydelse er at flyve paa ham og kæmpe 
med ham, kvæle ham; min næste at liste en af Bøsserne til mig 
og skyde ham ned. Men det jeg gør er ganske evropæisk og meget 
værre. Jeg rejser mig og gaar roligt over til ham: 

Stop that noise! befaler jeg og ser paa ham som en hvid Mand 
ser paa en Kuli. Han holder øjeblikkelig inde, sænker Armene og 
er der; alle Træk i hans Ansigt brister af Underdanighed. Men i det 
samme fortryder jeg min Kulde. For hvad vil jeg her, naar jeg ikke 
kan leve indenfor hans Forudsætninger? Jeg er jo hverken en 

Kolonibestyrer, General eller Fyrbøder, der er kommen til Østen 
for at sparke Kulørte paa Skinnebenene. 

Matti, spørger jeg ligefremt og vakler og bliver gladere, da Smilet 
kommer igen paa hans Ansigt — Matti, you love Aoaaoa? 

Yes, hvisker han og ler med Besvær; hans Øjne glinser. Og han 
tilføjer med et usikkert Haab i Stemmen: 

We change ...? You take Lidih? 

Jeg kvad en Vise: 


Yndig var A0aaoa. 

Ak, men jeg elskede Lidih! 

Livet blev mig en Byrde. 

Tju, men nu faar jeg dem begge! 


il Østen 
a Smilet 


Og han 


TIGER 


Je vaagner ved at mine Øjne tynger mig som Blyvægte i Ho- 
vedet, jeg faar Følelsen af at jeg vil bort og tror at gaa, jeg 
tumler ind i Skoven, bevidstløs paa et Sted nær i mit Hoved, hvor 
jeg er overnaturligt klar. 

Maanen holder sig skjult i en Dis med et sært alvidende Smil 
fordelt over det gule Kranieansigt. Rummet mellem den og den 
sorte raadnende Jord er af en ejendommelig rødlig Tone. 

I Skoven er der næsten mørkt. Men det lyner af og til. Og i 
hvert lydløst Glimt ser jeg de galdegrønne Buske fortrække sig 
som Gæller paa Mulmfisk, der faar Kvælningsanfald i Lyset. Jeg 
gaar lige gennem Krattet uden nogensinde at komme i Berøring 
med noget, og er Træerne for høje, gaar jeg ovenover dem og ned 
paa den anden Side. 

Men da jeg er naaet et Stykke op i Skoven, træder Maanen ud 
af sin Dis og lyser, saa at der bliver hvidt og blaaligt omkring 
mig. Det er ikke Dag, men jeg ser meget godt. Jeg ser de høje 
Kæmpetræer fortone sig op fra Skovbunden, mørke fra Kælder 
og til Kvist; nogle Steder oppe i Grenene fanges det blege Maa- 
nelys af en enkelt Rude. Jeg ser Lianerne hænge i store Bundter 
fra Tag til Tag over Skovens Gader. Jeg snubler over Kabler og 
Rødder paa Jorden. Der lugter af Kul og af Jærnvand fra Sko- 
vens Grund. En angerfuld Lugt, for det der er brændt, er brugt. 
Men er her ingen Dyr, er her Ingenting at frygte? 

Jeg maa være kommen til at tænke derpaa, fordi jeg har mær- 
ket noget. Ikke langt borte ser jeg en stor Skovmand komme 
gaaende i fuldstændig oprejst Stilling. Hovedet paa ham synes 
forlænget i en høj cylindrisk Top, og denne mærkelige Hovedform 
giver Indtryk af fabelagtig Hjærnekapacitet og stor Farlighed. Han 
er beklædt med fine Barkhylstre, og Tæerne skjuler han i Foderaler 
af Læder. Ansigtet er nøgent; Trækkene dissimulerer forfinet Bru- 

talitet. Han bærer Hylstre påa Hænderne; der er ikke den smudsige 
Handling i Skoven, uden han jo skiller sig tilsyneladende renligt 
fra den. Jeg skjuler mig hurtigt, gaar op i et Træ, for Semnopiteken 
er mig bekendt, det er en Journalist og Revuforfatter, som længe 
har gjort Skoven usikker; jeg ønsker ikke at møde ham, jeg er 
ude af Træning i Øjeblikket. 

Det er jo heller ikke for at maale mig med Aber jeg gaar Maane- 
skinstur i Skovene, jeg ved nok hvad jeg pusler paa Strøget efter 
ved Nattetide. 

St. Hansorme i Græsset .…. nej det er Glasprismer i Fortovet, 
hvorigennem der trænger Lys op fra Kælderen under Træerne, det 
er et Trykkeri, der arbejder saa sent, jeg hører metalliske Dryp 
nede i de underjordiske Huler. Fløj der et lysende Insekt forbi, 
eller var det en Tobaksgnist fra Toppen af en Omnibus? 

Her er nok Træet, hvor jeg skal op. Jeg entrer Haand over Haand 
opad Lianen ... hvad, er der mørkt paa Scenen endnu? Saa nu 
tænder Rampen! Og jeg sætter mig mageligt tilrette i min Fauteuil, 
lægger Karabinen færdig over Knæene og venter. Oksefrøen bryder 
ud i det ene Brøl efter det andet nede i Buskene, og Cikaderne 
hviner paa Fele. Skoven giver en svedende Lyd fra sig som af 
mange stærke Buelamper. 

Pludselig drejer Maanelyset i en lang Straalekegle tværs over 
Skoven og den blaa Dis under Himlen, hvor gamle støvede Skyer 
et Øjeblik bliver synlige, Lyskeglen flakker lidt om nede i Skoven 
og ender med at staa stille, Og i den runde intense Lyskreds nede 
paa Skovbunden viser sig Tigrens Ansigt! 

Tigren … hun staar der, og i samme Nu rejser jeg Karabinen, 
holder midt imellem hendes diamantklare Øjne og trykker af. Jeg 
tøver altsaa ikke! Det viser sig virkelig, at jeg er en Handlingens 
Mand. Men til min ubeskrivelige Sorg skyder jeg forbi! Jeg har 
sigtet godt og skudt godt, men ramt har jeg ikke! Nej, for Tigren 
har ikke taget den ringeste Skade. Hun staar og smiler. 

Hun rører sig ikke af Stedet. Men jeg ser, at hun har opdaget 
mig, hun retter Øjnene op paa mig. Og da tager jeg for anden Gang 
Sigte og trykker af. Hun 8lipper ikke en Gang! Aa, jeg troede dog 
hun skulde faa et Gran i Øjet og blive nødt til at blinke, Men det 
lader jo til at hun er usaarlig. Jeg faar hende aldrig til at slaa 
Øjnene ned … Aa, nu kommer hun! Hun nærmer sig, hun ser paa 
mig og ler, Hendes Poter klør efter mig. Nu staar hun nedenfor 

Træet og lægger Hovedet tilbage og ser op paa mig, lang og smal- 
rygget, og hun rører Halen tankefuldt. Hun ser mæt ud. Mens hun 
staar der og vist i Grunden tænker paa helt andre Ting end mig, 
skal hun have det tredje Pulver. Jeg fyrer, og da det stadig ser ud 
til at jeg skyder Bum, taber jeg Modet. 

I det samme sætter Tigren sine Forpoter paa Træstammen og 
giver sig til at øve Kløerne paa Barken, hun strækker sig for at 
faa Sødmen ud af Kroppen. Hun gaber, og saa begynder hun at 
klatre op ad Træet! 

Nu er det der udkræves Koldblodighed. Jeg afgiver en hel Salve 
af urokkeligt beregnende Skud ned mod Hovedet, som stadig kom- 
mer højere op. Øjnene er ufravendt rettet paa mig, og nu er de 
onde. Hun blinker en enkelt Gang; men det er af Energi. Hun 
ønsker mig til Aftensmad. Hun rykker nærmere, 08 da hun kun er 
en Alen under mig, ser jeg at min Skydning alligevel er god nok, 
hun har flere Huller i Hovedet af mine Skud. Men da det ikke for- 
slaar, er der ikke andet at gøre for mig end at rømme Fauteuilen. 

Jeg klatrer opad Lianen og faar Fodfæste længere tilvejrs oppe 
i Træets Kviste. Men hun følger mig. Jeg retirerer helt op paa 
Galleriets billigste Pladser. Hun nærmer sig langsomt og uafvende- 
ligt. Da lader jeg mig falde! Aa jeg falder dybt og kan ikke faa 
Vejret ... 

Og nu har hun mig i Struben! Det er min sidste Stund. Hun bider 
meget forsigtigt Hul i Halsen, det gør ikke videre ondt, hun drik- 
ker lidt og slipper mig ... staar saa en Tid lang og stirrer hen efter 
noget, hun synes at have faaet Øje paa. Hun glemmer mig virkelig, 
og det er med usigelig glade Følelser jeg lister mig væk under hen- 
des Hage og paa Hænder og Knæ kryber et Stykke bort og om bag 
en Busk. 

Aa, men hun lader jo bare som om hun er falden i Tanker ... 
Hop, der har hun Kloen paa mig! Og nu tager hun mig i Munden 
og slæber af med mig, rusker mig dygtigt og lægger mig endelig fra 
sig i Græsset. Sidder saa og retter sine gule, meget fortænkte Øjne 
et Sted langt frem for sig. Og det trækker ud, hun sidder længe, 
længe, og tilsidst begynder hun i stort Velvære at spinde. Hun 
spinder — som Svinghjulet paa en svær Dampmaskine — og hun 
blinker op mod Maanen i Kulissen og utter blidt med Ørene. 

Da ser jeg til min Tilfredshed, at der staar en splinterny Maksim- 
kanon i Græsset ikke to Alen borte! Jeg letter mig, uden at hun mær- 

ker det, og kryber med Blodet strømmende ned ad mig hen til 
Kanonen. Da jeg har naaet den, ser jeg, at de gule Øjne stadigt 
hviler paa mig, ligesom aandsfraværende — men Dyret ser mig 
rigtig godt! Jeg tømmer nu hele Maksimkanonens hurtigskydende 
Ladning ud paa hende. Og da jeg er færdig, gaber hun i Lede og 
fjærner sig, slentrer bort mellem Buskene. 

Hah! Hah! Blodet skyller ud af mig. Men nu er jeg frelst. Og 
saa er det vel bedst at gaa hjem. Jeg sætter mig i Bevægelse …. og 
er kommen vel om et Hjørne, da jeg hører et let Spring og føler 
mig slaaet til Jorden! Det er hende. Denne Gang tygger hun lidt 
paa mit Baghoved, men kan ikke faa gnavet Hul og opgiver det. 

Men nu tror jeg hende ikke mere. Og da hun igen fjærner sig, 
tager jeg ikke Flugten men bringer et Batteri Kruppske Kanoner 
i Stilling bag Buskene. Da hun lidt efter kommer travende med 
en glemsom Mine, som om der er noget hun ikke huskede før, 
lader jeg spille med seks eksploderende Shrapnells mod hendes 
myge Skind. 

Hun henter mig med Kloen og er ikke vred, men hun sætter 
sig ned paa sin Hale og bliver siddende og grubliserer med mig i 
Flaben. 

Det skal nu alligevel nok lykkes mig at overvinde det kvinde- 
lige Princip i Naturen, tænker jeg kry, mens jeg hænger der mel- 
lem hendes Tænder. Under alle Omstændigheder skal det blive et 
kæmpemæssigt Nederlag, jeg lider. Aa, et saa tilintetgørende, uhyre 
Nederlag, at der aldrig nogensinde har været set Mage i Verdens- 
historien! 

Hun lader mig imidlertid falde og sætter sig til at gabe rigtigt 
ud og bagefter pudse sig dovent bag Øret med Bagpoten. Jeg slæber 
mig møjsommeligt hen og ordner alt til at løsne en underjordisk 
Mine, en Ton Dynamit, ved Hjælp af en elektrisk Ledningstraad. 
Hudlapperne om Saaret i min Strube gaar ud og ind sammen med 
Aandedrættet. Og mine Skrig trænger ogsaa ud den Vej, da hun 
bemægtiger sig mig, efter at jeg har sprængt hende i Luften, og 
hun er kommen ned paa Benene igen. 

Himmelsprættet har givet hende Appetit, og nu sætter hun sig 
til i al Tarvelighed at æde min højre Fod. Men medens jeg ligger 
og hører mine Knogler springe mellem hendes Tænder, falder det 
mig ind, at selve Fremgangsmaaden naturligvis er født forfejlet; 
hun skal jo ikke bearbejdes med hele det moderne Krigsbrugs 

Helvedesmateriel, hun skal tages med det Gode! Hendes Ham skju- 


ler jo en ædel Jomfru, en Pigelil, som kun 


venter paa det rigtige 


Instinkt hos Ungersvenden for at blive forløst. Og med Dødstaagen 
for mine Øjne vrider jeg mig op i knælende Stilling, tager hende 


om Halsen og minder hende paa den blodige 


Snude. 


Men hun falder ingenlunde ud af Rollen. Hun gør en Grimasse... 
hvadbehager, skal hun opleve at blive kærtegnet af sin Mad? Men 


hun er i godt Lune og slikker igen, rasper 


mig en Gang op over 


Ansigtet med Tungen og slikker mit ene Øje itu. 

Da skriger jeg som kun en Enøjet kan skrige, og nu skal hun 
have Kniven, nu vil jeg personligt slagte hendes syv Liv ud af 
hende, og nu skal vi slaas! Jeg skærer først Halsen over paa hende, 
just som hun springer fra første Parket og op paa Scenen med mig 
i Flaben, saa flænger jeg hendes Mave op, men i det samme kaster 
hun mig højt op i Luften og fanger mig elegant i Munden igen, da 
jeg kommer ned, og stikkende til Hoften i hendes Gab harver jeg 


hende op og ned ad Flankerne med Kniven. 

Hun staar midt paa Scenen med mig, vi 
tableau, medens Maanens Refraktorlys søger 
punktet i en blændende Cirkel. 


danner nu Slutnings- 
os og gør os til Midt- 


Her er vi. Hun har slugt mig halvt og staar med mig koket ud 
af Munden, og jeg krummer mig op og holder med den ene Arm 


om hendes Hals, mens jeg med den anden 
sønderflænger hendes Kød med Kniven. Kent 
blichkeit! Der Krieg! 

Og idet hun nejer og smiler til Publikum, 


i en sidste Dødsspurt 
:aurische Liebe! Unster- 


og jeg hænger med en 


Verden af Blod for Øjnene, rejser sig den tordnende Applaus, Stok- 


kene paa Gulvet og Klapsalverne og Tusch o 


g Stortromme! 

LI haji vækkede os næste Dags Eftermiddag. Ikke at han kom 

helt hen til os, nej han stod i sikker Afstand og raabte tørt 
paa os, han vilde ikke udsætte sig for Smitte ved at nærme sig 
Hytten, hvor vi sov mellem Sporene af vort forvorpne Gilde. Og 
da han saa, jeg var vaagen, satte han Lerskaalen med den daglige 
Portion kogt Ris, han skulde levere, ned i Græsset, pegede paa den 
og gik bort. Han saa paa os, som om der ikke var Spyt mere i hans 
Mund; hans Mine udtrykte virkelig Lidelse. 

Hverken Matti eller Aoaaoa og Lidih var til at ruske vaagne. Mit 
Hoved var i en miserabel Forfatning takket være den samlede Ind- 
virkning af Whisky, Durian, Betel og Tobak. Jeg prøvede at rejse 
mig men kunde slet ikke taale at sidde op, lod mig tungt falde til- 
bage igen. 

Jeg vil nu ikke i Lighed med saa mange andre Opdagelsesrej- 
sende opholde mig ved Detaillerne af min Sygdom. Det faar være 
nok, at Rejsens Strabadser var endt med i al Almindelighed at 
kaste mig paa Sygelejet. 

Idet jeg søgte at samle mine Tanker, randt Nattens Feberfantasi 
mig ihu, den skrækkelige Tigerdrøm jeg havde haft, og i den 
amorfe Sindsstemning jeg var i tog det mig ikke lang Tid at er- 
kende dette Kogleri som det endelige Resultat af min Rejse. 

Det var nogenlunde gaaet mig som Thor i Udgaard, jeg havde 
forløftet mig paa Katten. I Stedet for at skyde en Tiger i Virke- 
ligheden havde jeg maatte lade mig nøje med at blive leget med og 
ædt af en Tiger i Drømme, Godt. Men fik jeg ikke Erstatning? 

Jo jeg gjorde. Aa jo, tænkte jeg og strakte mig og slikkede mig 
om Munden. Det var jo ikke kedeligt, at Aoaaoa og Lidih netop 
skulde komme og spilde vor kostbare Tid og faa os saa rent til at 
udsætte den store Jagt, var det vel? 

Mit Hoved var forbavsende klart tiltrods for Udmattelsen eller 

paa Grund af den. Ikke en Nerve rørte sig i mine Indvolde, og hvad 
jeg derved følte var sand Dødsforagt. Hvor jeg slet ingen Hjærte 
havde mere! Min Indbildningskraft fløj ikke op, jeg tænkte side- 
ordnet og uden Billeder, meget overbevisende for mig selv ... 

Se her havde jeg jo tilkæmpet mig det eneste gyldige Jagt- 
humør; for nu gad jeg oprigtig talt ikke længere! Nu var jeg rolig 
nok, nu da jeg gik fra det hele. Var det ikke det der foresvævede 
mig, mens jeg gik og skød Turtelduer nede i Birubungas Koloni- 
haver? Dette, at den store Ro den minder paafaldende meget om 
Sindsstemningen, der er forbunden med Tigrens Fraværelse. Nu 
stod der kun tilbage at sælge Bøssen og købe et Tigerskind for 
Pengene. 

Jeg følte al den Lede, der hænger ved Opnaaelsen af en Ting. 
Det var gammelt, prøvet 08 slidt op altsammen. Noget saa daglig- 
dags som at skyde en Tiger! Var det endda et Faktori for Om- 
bringelsen af Tigre, der var Tale om, en roterende Urskov med 
en Tiger i Sekundet, som man kunde staa og beskyde fra en pansret 
Bil med alle Nutidens Bekvemmeligheder! Kellner, en Sodavand! 

.… Der laa Aoaaoa og Lidih og snuede, flade og med den grønne 
Aande ud af Halsen! Det var en sød Tanke, at jeg havde knuselsket 
begge disse to ramme Negerpiger! Uh! Næste Gang jeg sank saa 
dybt, ønskede jeg mig i det mindste et Raamateriale af nogle Hun- 
drede Kvinder i alle Farver puttet ind i den ene Ende af en stor 
Maskine, en Slags Elskovens Viktoriapresse, der kunde forarbejde 
dem og lære dem at spille Klaver og skolde og skrabe dem og lægge 
dem af til mig ved den anden Ende, ti i Minuttet. 

Aa hvor var jeg dog syg! Det var ikke ene Spøg at kaste sig paa 
Forskerrejse midt ind i den rædselsfulde Urskov. Jeg gjorde store 
Opdagelser i Retning af Kvalme. Jeg angrede med en ukendt uhyre 
Styrke, flere Hestekræfter, som jeg satte mig for siden at beskrive 
i Ord til Fordel for Læseverdenen. 

Men det værste var den Følelse af Fladhed, der hærgede min 
Livsanskuelse, dette gabende Hul i Fantasien, jeg var stødt paa, 
denne Lufttomhed som efter en daarlig Brander, der er Das allerur- 
bedeutungsvollste Schweigen im Walde. 

Nu laa jeg med Tømmermændene efter min romantiske Fuld- 
skab! Hvilken Smag at have paa Tungen! Hvad er det, I har faaet 
mig til at æde? Er jeg Koprofag, eller er det nogle Aarhundreders 

skidne Løgne, der oser mig ud af Halsen? 

Hvor var det jeg sidst havde mærket denne forfærdelige Stank 
fra mit eget Indre, var det ikke i Cadiz? Jo det var der. Da laa jeg 
for Vindstille midt i en Storm fra Havet og glædede mig ved Par- 
fumen af en selvdød Livsanskuelse og en ulykkelig Kærlighed, der 
raadnede mig ud af Munden. 

Jeg gi'er mig! Pardon allesammen! Aa ... nu river de det gamle 
Hus ned i mit elendige Hoved! Hvor hænger de i med Brækjærnet! 
Stille ... jeg tror de allerede er ved at tømre et nyt Hus ... Av, av, 
der rammer de nok et Mastetræ ned i Grunden ,.. nu nitter de 
Nagler, saa Filspaanerne spiller paa Jærnbjælkerne i hele mit dan- 
sende System! Det er en god Skyskraber de rejser derinde, et nyt 
Helvedes Hus med Elevator op gennem tyve Etager, Stempelstamp 
i Kældrene og hængende Haver paa Toppen. Men det svier! 

Her var ikke andet at gøre end hurtigst muligt at søge Redning 
i Søvnen, Jeg lagde mig tilbage paa Græslejet, som allerede var 
gaaet i Gæring og brændte under mig. Den blotte Tanke om Kølig- 
hed, om en eneste Gang igen i sit Liv ikke at koge paa Hænderne, 
nærmede sig til Afsind, saa at jeg ikke turde tænke den. Jeg luk- 
kede Øjnene, sove vilde jeg ... 

Men Guds Død og Pine — Hundene! Dem skulde vi jo have 
siddet oppe i Træerne og forsvaret med en Regn af Bly imod 
Tigren ... nu var de højst sandsynligt bleven ædt! Jaja. Saa gøede 
de da ikke. Saa vilde det natlige Drama, der var bleven udspillet, 
til evige Tider forblive skjult. 

KORRÅA 


Å kom igen henad Aften. Da var vi vaagne alle fire, men han 
ikke saa meget som saa sine tre frafaldne Stammefrænder. 
Det var mig Kristenhund han havde Ærinde til. Han vilde bare 
præsentere mig en Regning. 

Han havde ikke faaet Penge i nogle Dage, saa det var jo løbet 
op. Og det var utroligt alt det han havde hittet paa at skrive mig 
for, Bagateller, som jeg naturligvis ikke kunde være bekendt at 
nævne, men som løb op. Naa, kom med Totalsummen og faa 
Pengene! 

Jeg gik til min Sæk efter pythis …. og opdagede, at der ikke var 
mere end højst en halv Skovlfuld tilbage! Aoaaoa og Lidih havde 
jo faaet en Del. De strakte ikke engang til at betale Regningen idag. 
Jeg gav Ali hvad der var og sagde, at saa kunde jeg jo skylde ham 
Resten. Han kunde siden faa sine Penge. 

Skylde ... siden faa Penge ... tida tuan, nej Herre, sagde Ali 
og satte sit Hoved i en rystende Bevægelse. Og han blev staaende 
med fremstrakt Haand, vilde ikke gaa, før han fik Resten af hvad 
han havde tilgode. Jeg udstødte, at jeg jo havde Dollars til en Værdi 
af flere Vognlæs pythis nede i Birubunga, men det kunde Ali ikke 
leve af nu, sagde han koldblodigt. Pengene straks! 

Der laa Bjærgbestigelsen! 

Men jeg gad ikke fatte Ulykken endnu i hele dens Omfang, 
hadede desuden Tanken om at være hjælpeløst afhængig af Ali, jeg 
skød det hele fra mig. 

Gaa væk, sagde jeg meget uærbødigt til Ali haji. Vi kan klare 
os selv, forsvind og lad os i Fred! Ali blev ikke saaret over Grov- 
hederne, han gik prompte sin Vej med mine sidste pythis. 

Men samme Nat forduftede Aoaaoa og Lidih! Da Matti og jeg 
vaagnede om Morgenen, var de listet op af Græsset og forsvundet. 
Det var der ikke noget at sige til. Desværre havde de taget alt hvad 

jeg havde af Salt med sig. Det var i en Flaske, og den kunde jeg 
nu ingensteds finde. Og det var en meget slem Historie, Ris fik vi 
ikke bragt af Ali den Morgen; Matti og jeg spiste et Par Duer, som 
vi skød og stegte; men uden Salt var det et jammerligt Maaltid. Og 
at opdrive Salt uden Penge lod sig jo ikke gøre. Jeg saa i et Perspek- 
tiv alle Salthungerens Kvaler, som flere Opdagelsesrejsende har lidt 
under og som er meget værre end Skørbug. Det saa rigtig sort ud 
for Ekspeditionen. 

Om Eftermiddagen kom Ali igen og præsenterede mig Regningen 
paa det Beløb, jeg var kommen til at skylde ham, nogle og tyve 
pythis. Hvor skulde jeg tage dem fra, naar jeg ikke havde dem? 
I min Raadvildhed forsøgte jeg at blive af med ham ved stærkt at 
betvivle min egen Identitet. Hvor kunde han vide, det var mig, han 
her stod og rykkede? Jeg var ikke selv ganske vis paa det. I den 
senere Tid havde jeg skønt Leder af en Ekspedition op i de indre 
Bjærgskove følt en saadan Længsel efter Havet og efter Egne paa 
en hel anden Side af Jordkloden, at der næppe var stor Sandsynlig- 
hed for, at det virkelig var mig, der opholdt mig her. Desuden 
havde jeg i al den Tid, jeg havde boet oppe i Skovene, ingen Spejl 
haft at se mig i, saa hvem vidste, om det i det hele taget var mig? 
Det lignede mig jo slet ikke at være stillet op insolvent og ked af det 
foran en gammel Aagerkarl af en Malaj! Det kunde jo være en hel 
anden, en Mr. Wilson eller Hr. Nebelkopff eller hvemsomhelst han 
vilde; han skyldte mig virkelig det juridisk uomstødelige Bevis for 
at det var mig, han havde flaaet og ikke en hel anden Mand, hvis 
Gæld jeg dog ikke kunde betale. Hvad mig angik saa paastod jeg, 
indtil jeg blev gendrevet, at jeg slet ikke havde været oppe i Sko- 
vene eller i Birubunga, men at det hele bare var et Foster af min 
tropiske Fantasi, som jeg havde siddet hjemme i Evropa og givet 
en Form, der egnede sig for Subskription i de tusind Hjem. Men jeg 
maatte dog leve, selv i den Tid min Identitet stod hen i det Uvisse, 
og om Ali derfor ikke kunde sælge mig noget Salt paa Borg? 

Ali svarede slet ikke paa denne Tale af mig, som jeg afleverede 
med Matti som Tolk. Men han overvejede. Og omsider forklarede 
han Matti noget, som denne igen med et meget alvorligt Ansigt over- 
satte for mig. Det gik ud paa intet mindre, end at Ali havde i sin 
Magt og ikke vilde betænke sig paa at lade mig arrestere og føre 
i Fængslet i Birubunga, indtil Gælden blev betalt! 

Ja saa. Her vilde det vist temmelig snart vise sig, at det var mig 
og ikke en hvilketsomhelst anden, der spaserede i Gældsfængsel. 

Aha! Saa Ali haji vilde lade mig fængsle! Unægteligt, det var 
konsekvent af ham! 

Jeg saa nøje paa ham, syntes jeg skulde kende ham. Hvor, var 
det jeg før havde set dette Billede paa den vindende Afmagt og 
den senile Uimodstaaelighed? Var det ikke ham, jeg altid mødte 
til allersidst, naar min rasende Ungdom havde ført mig Fanden 
i Vold? Naar jeg var kommen saa langt ud som man kan komme, 
var det saa ikke altid ham, der tonede frem og præsenterede mig 
Regningen paa hele Rejsen? 

… Ali haji, dit Navn er Korra, og nu har jeg igen arbejdet for 
dig! Du har ført mig lænket omkring i Skovene og oppebaaret Ren- 
terne af min Indbildningskraft! Du har sat mig ud paa Tigerjagt 
og paa Stormgang efter det Uopnaaelige for ganske sagte at lede 
Strømmen af mine pythis ned i dine egne bundløse Lommer! Du 
store Snylter, du har plyndret mig saa længe der var en pythi paa 
mig, og nu vil du putte mig ind som Fange, for at jeg skal afsone 
min Gæld, min Gæld til dig ... jeg som har været din Fange saa 
længe mit taabelige Hjærte har øst Energi ud for Vindene ... og 
du som skylder mig Ali! 

Men nu skal jeg sige dig noget, Ali haji — og her gik jeg fra 
Tanker over i Ord — nu skal jeg sige dig noget. Du har fravendt 
mig en Sæk Penge, tyve Skovlfulde Tinskillinger, ved alle mulige 
Kneb, ved de snedigste Paafund, og mig har du aldrig mistænkt for 
Snuhed i nogen Henseende — nu skal du dog saa vide, at hver 
eneste en af alle disse utallige Tinpenge, hver eneste Skilling er 
falsk! 

Oh Korra … saa du vilde sulte mig ud, isolere mig, til jeg gik 
i Selen og trællede for dig, Slavefoged! 

Klap og anbefal du dine egne, det Lager du ligger og brænder 
inde med af hjælpeløse Stavkarle, som har været sultne nok til at 
betle om Kost og Logis i dine Fængsler; men jeg advarer dig meget 
mod at rave paa mig! 


ISFUGLEN 


AR hajis Forræderi nødte mig til at opsætte Ekspeditionen. Men 
jeg opgav den sandelig ikke. Jeg havde aldeles ikke i Sinde 
at lade mig lockoute af den gamle Menneskeven, jeg tog derfor, 
da han havde sat mig Kniven paa Struben, ned til Birubunga sam- 
men med Matti for at hente et Par Baadladninger Mønt. Det maatte 
vel være muligt at sprænge det gamle kolde Dyr af en Samler, Hvis 
jeg dyngede alt hvad der hed pythis sammen paa hans Haand 
skulde man dog tro, at de tabte deres Værdi som Vare, idet Efter- 
spørgslen af sig selv hørte op. Saa kunde han sidde med hele 
stocken, mens vi andre bragte ganske nye Værdier, som han aldrig 
havde haft Anelse om, ind paa Markedet. Saa var han cornered og 
kunde lade gøre en Rytterstatue over sig selv af alt det værdiløse 
Metal. Saa kunde han gaa i Museum som Petrefakt, mens vi andre 
spilede Næsen mod den søde Em fra Offerbaalene trindt om i Ver- 
den, hvorhen vi nu flyttede med vor Appetit. 

Naturligvis vilde jeg bestige Bukit alam. Men Rejsen ned ad Flo- 
den føltes unægtelig som et hemmeligt Triumftog. Jeg skulde jo 
gense Havet! Hver Gang jeg tænkte paa den aabne voldsomme Sø, 
kunde jeg ikke faa Luft nok i mit Bryst. Maaske skulde jeg som 
Odysseus faa Røgen at se fra en Dampers Skorsten i det Fjerne 
en Damper der med Aalborg Akvavit og det hammermærkede Øl 
paa sin Kahytsdug borede og borede sig med sin Proptrækker bagi 
gennem Havet først sønderpaa og saa i Vester og Nord imod Dan- 
mark! Kellner ... Hm! 

Her skal fortælles om Isfuglen. Oppe i Skovene havde jeg en 
Dag vingeskudt en smuk Isfugl, og da den ikke fejlede andet end 
at den ikke kunde flyve havde jeg sat den i Bur for at beholde den. 
Buret var ganske lille, Matti havde flettet det af Siv. Jeg havde den 
med ned til Birubunga, og paa hele Rejsen sad den i sit Bur paa 
Fordækket af Baaden og stirrede ufravendt op mod Skovene, hvor- 

fra den var. Og da den ikke kunde se dem mere, stirrede den væk 
i Retningen af Skovene; den havde Talent, den var paa Vej til et 
Aandsliv, tydeligt nok. 

Isfuglens Bryst er blaat med et saa skuffende Lys, at den ganske 
ligner tyk, gennemskinnet Is. Der sad den som en frisk og funk- 
lende Isklump fra Fure Sø eller fra et Absinthglas i en Kafé, der 
sad den som selve Kuldens Fortætning og tav og stirrede ud mod 
sine Skove med de smaa indefrosne Øjne. Det lange røde Næb 
vendte sig som et Kompas mod Hjemmet, som en blodig Kniv af 
Længsel, der var traadt ud af det stædige Hoved. Og med sine stride 
Nakkefjer saa den rigtig ud som en Luseknækker af en forhungret 
Poet, der er bleven smækket op ad en Væg i et af de smaa afsides 
Degnekald, som har Nations Rettigheder der højt oppe under Nord- 
stjærnen. 

Den vægrede sig ved at tage Næring til sig under hele Nedturen, 
den vilde ikke leve, lod det til, den sad bare stivnakket og uden 
Kvalm forresten med sin lille rimede Isse imod Burets Loft og 
stirrede ud efter den tabte Dal. Det var en pauver Adspredelse at 
stikke en Finger ind til den for at pirke ved Selvopholdelsesdriften, 
den hakkede jo nok ud af gammel Vane, men der var ingen Kræf- 
ter i Næbet; det lignede mere et vemodigt Kærtegn, naar den bed. 
Den lukkede Øjnene, naar den hakkede, og det er et daarligt Tegn. 

Da jeg kom til Birubunga, indsaa jeg, at Isfuglen ikke lod sig 
tæmme. Der kom aldrig noget nyttigt ud af den Længsel der. Og 
der var jo for lidt til at drive en Frelsens Hær eller en Nordpols- 
ekspedition med. Altsaa gav jeg min Fugl Friheden. 

Det var med blandede Følelser jeg gjorde det, for Vingen duede 
jo ikke paa den, og hvad skulde der egentlig blive af den, naar 
den nu kom ud paa det Uvisse. I Buret havde den ganske vist ikke 
villet lægge sig Mave til, men der var den dog sikker mod Farerne 
i den store Verden. 

Jeg slap Fuglen ud nede ved Flodbredden og stod og ventede lidt 
for at se, hvad den vilde slaa ind paa. Det fik jeg straks at se. Den 
begav sig øjeblikkelig paa Vej op mod Skovene, uden at vende 
sig en eneste Gang, den satte øjeblikkeligt af mod Hjemmet — 
tilfods! Ja den gjorde. Det var til at tudbrøle over, og jeg vilde 
ogsaa have grædt, hvis jeg havde kunnet for Grin. 

Der skridtede den kraftig afsted langs Flodbredden paa sine smaa 
røde Stæreben, højre, venstre, to Tommer ad Gangen, under be- 
1" 

stemte Vrik med Stjærten, som afstod den aldrig fra sit splittergale 
Forehavende! Da den var kommen ti Alen bort, vendte den Hovedet 
og saa sig tilbage under den trygge Følelse af at være af Syne, og 
derpaa lagde den sig igen frem paa sin Vandring og slugte med 
største Lyst Tomme for Tomme af Vejen hjem, Det kunde man 
kalde Tro! 

Hjem vilde den Fugl! Og da den virkelig tilbagelagde en Alen 
i Minuttet, maatte den jo ende med at gaa treds i Timen eller et 
lille Bøsseskud om Dagen. Den vilde blive en gammel Fugl inden 
den kom hjem, den vilde, er jeg bange for, dø undervejs og tage 
en skøn Drøm om Dalen hist oppe med sig i Graven. 

Aa, min Isfugl, alle Skovens Dyr ler af dig, naar du kommer 
der anstigende paa Apostlenes Heste! De glemmer at holde Maaltid 
paa dig, for du er en Kuriositet, men du bliver Skiven for deres 
Lystighed og Ynk. Jeg ser Tigren smile, saa Solen knitrer i de 
onde Knurhaar, jeg forestiller mig Elefantens Tøndebrøl og samt- 
lige Abers Ritsch-Ratsch-Rutsch, naar du toner frem støvet paa 
Tæerne og med dine uoptøede Øjne. Næsehornet vil faa en Ligtorn 
mere i Ansigtet af Grin. Fiskene du plejede at være en Fare for 
vil hoppe ud af Vandet af Næsvished. Men Uglen vil græde. Ja, 
og Krokodillen vil snappe med Saksen og græde ægte Taarer. 

Min Isfugl — Ohøj — jeg glemte at sige dig noget. Det er for- 
kert det hele, du er skruppet alt for tidligt hjemad, for du længes 
jo endnu! Og Hjemve er nu den sidste Grund til at man skal rejse 
hjem, mærk dig det! Kom hellere tilbage til Buret straks, hvis det 
er af Længsel, du vender Næbet hjemad, min Isfugl! 

KSPEDITIONEN til Bukit alams Top blev aldrig til Virkelighed. 

Det gik mig her som ved alle mine Foretagender; øjeblikkelig 
Pengemangel grundet paa Koncentration af min Kapital andetsteds 
nødte mig til at opgive Rejsen. 

Jeg havde ventet mig meget af denne Opdagelsesrejse. Jeg havde 
i taagede Former gjort mig Haab om at genopleve hele Menneske- 
slægtens Historie, lige fra den forlod Sumpskovene under Linjen, 
til den efter at være vandret ind i de tempererede Zoner endte med 
Snegrænsen. Jeg havde glædet mig til at møde alle de Dyr, som 
Mennesket gennem Tiderne har tæmmet, for ad den Vej at gen- 
finde de Instinkter, Mennesket paa sin Vandring har efterladt og 
glemt. Altsammen med det ene Formaal at aabne nye Muligheder 
for en forøget og mere differentieret Livsnydelse. 

Men som man vil have set fandt jeg jo netop disse Muligheder 
ad en hel anden Vej, nemlig gennem Religionen. Forsaavidt var 
Opdagelsesrejsen gjort overflødig, da jeg som i en Henrykkelse saa 
ind i Islams inderste Væsen, som før fortalt. Og det var jo ikke 
Koranens døde Bogstav, jeg havde hængt mig i, til jeg blev blaa 
i Ansigtet, det var den levende Tro, jeg bekendte, det var den per- 
sonlige Deltagelse i Islams Mysterier, jeg hengav mig til, efter at 
Profeten havde hvisket mig i Øret, og jeg havde let og forstaaet 
ham. 

Hele mit Gennembrud var ganske naturligt, jeg var begyndt fra 
Grunden, med en vis Tørst og havde rejst min Religion paa Funda- 
mentet af et stort Festmaaltid, en Ofring. Enhver Religion har sit 
Udspring i en Ekspansion af Appetiten, ligesom alle Bud og Forbud 
naturligt har deres Oprindelse fra Lejligheder, hvor man i stor Stil 
krænker dem. Efter at være gaaet over til Islam tør jeg sige at min 
Livsfølelse fik den rette lykkelige Afrunding, idet jeg nu med glad 

Hu lagde en Verden af Synder, jeg før havde miskendt, til mit dag- 
lige religiøse Forbrug. 

løvrigt stod min Vækkelse og de Betragtninger, jeg i den Anled- 
ning anstillede, allerede i bedste Forstand mytisk for mig; jeg 
havde kun højst uklare Forestillinger om hvad der tildrog sig paa 
vor store natlige makan besar. 

Klart var det imidlertid, at den indre Bevæggrund for min Op- 
dagelsesrejse var ophørt at eksistere. (At ydre Vanskeligheder sam- 
tidigt stillede sig i Vejen for Ekspeditionen syntes ikke tilfældigt; 
det er ofte bleven iagttaget, at en Religion indfinder sig paa det 
Punkt, hvor en Vandring møder Hindringer.) 

Jeg indsaa med Styrke, at det var et Spild af Kræfter at rejse ud 
for at opsøge Menneskets Urinstinkter, naar de i al deres straalende 
og saa godt som nye Barbari var opbevaret i Religionssystemerne 
hjemme i Evropa. Hvorfor studere Abeliv i Urskoven, saalænge der 
hjemme var Lejlighed til at iagttage den højere Kynokefalus mim- 
rende i sin Glorie paa Bedeskamlen og visende Tand fra 1 til 2 i sin 
Privatbopæl? 

Hvorfor støve Skoven igennem efter Menneskets første Udvik- 
lingstrin, de forladte Sidelinjer, naar der hjemme i Evropa var nok 
af sultne Hylobater, der hang skrigende ved de yderste Ender af 
Grenene paa Kundskabens Træ ude af Stand til at svinge sig over 
i Poesiens? 

I det hele taget, naar jeg havde forladt Evropa i Vrede, var Sand- 
heden jo den, at jeg ikke havde været min Samtid der voksen i 
Ondskab og Sjofelhed, simpelthen, Jeg havde som renlig Hedning 
lagt mig aaben for Parasiter i Stedet for som andre Folk at klæde 
mig med en uappetitlig Religion. Naar jeg nu kom hjem som Musel- 
mand, Gud hvor de saa vilde blive kede af det og faa Respekt for 
mig allesammen, saasnart de saa, at her var optaget, her blev der 
ikke givet ved Dørene, for her boede selv en Betler, her genlød ni 
Værelser af samtlige Religioner i alle Jordens Tungemaal! Ikke 
skulde jeg sætte flere Penge i indre Opdagelsesrejser, nu da jeg 
ogsaa var bleven lige saa klog som et Menneske! 

Og dog er jeg vis paa, at jeg ved mange Iagttagelser, ved Prøver, 
jeg kunde have udsat mig for, vilde have udvidet Grænsen for de 
gode Tings Omraade i Verden. Der var nu Kannibalismen, som 
aldrig var bleven rigtig prøvet af Kulturmennesker — naar und- 
tages nogle udannede Matroser, der dels handlede under moralsk 

Tryk, som aldrig udvikler Smagen, dels gærne spiste hinanden i 
skibbrudne Baade paa Havet, hvor et moderne Køkkens Hjælpe- 
midler ikke staar til Raadighed. Hvis jeg var kommen op paa Bukit 
alam, vilde jeg uden Tvivl truffet Aniropofager og skulde ikke und- 
slaaet mig for at prøve deres Kogekunst. 

Jeg har aldrig begrebet den næsten vilde Afsky, Evropæerne har 
lagt for Dagen, naar der var Tale om at spise Menneskekød. Selv 
er jeg Menneskeæder og tager kun undtagelsesvis til Takke med 
Kødet af andre Dyr. Jeg er meget tilbøjelig til at tro, at naar næsten 
alle Opdagelsesrejsende anvender Sprogets højtideligste Ord for at 
udtrykke deres Afsky for Menneskeofring, saa beror det paa Erin- 
dringen om Situationer, hvor de har svævet i Fare for at komme 
med til Middagen paa en for dem selv smærtelig Maade. Der er 
altsaa en Subjektivitet i deres Dom, som maa oversættes. Appetiten 
har været til Stede kun ikke paa deres Side. Selv om man anfører 
en Rejsende som Stanley imod mig, vover jeg at have ham mistænkt 
for personlige Grunde, naar han giver sin Modbydelighed for Kan- 
nibalismen Udtryk saa stærkt som han gør. De vilde Menneske- 
ædere i Afrika har sikkert haft deres gode Grunde til ikke at be- 
værte Stanley altfor overdaadigt; de kunde jo let risikere at komme 
til at føde paa ham for hele Resten af hans Liv; man har Lov til at 
tro, at Kannibalerne har sat det senede Stykke af en eller anden 
garvet gammel Kone for den berømte Opdagelsesrejsende. Men den 
Slags Shok kan ofte virke bestemmende paa en Mands Smag og 
Livsanskuelse for Resten af hans Dage. 

Jeg havde haabet at faa denne Sag undersøgt en Gang for alle, 
hvis Ekspeditionen var blevet til noget. Det anede mig, at jeg vilde 
komme til et Resultat, der var beslægtet med det, jeg naaede ved 
at gennemskue Islam, nemlig at Religionen kun kan være til Vel- 
signelse for Menneskeheden som et Plus mere i Tilværelsen. Thi 
det er jo bekendt, at Kannibalismen er forbunden med religiøse 
Forestillinger og Ceremonier, hvilke Ritualer den civiliserede Men- 
neskehed imidlertid paa sin Udviklingsgang synes at have tabt Er- 
indringen om; jeg glædede mig da til, at det skulde blevet min For- 
tjeneste som Forsker og Opdager at genfinde disse religiøse Bord- 
skikke og give dem tilbage til Kulturen. 

Men efter at min Opmærksomhed for Religionen som Bærer af al 
barbarisk Overlevering nu var bleven vakt, indsaa jeg, at selv denne 
Opgave var illusorisk; Kristendommen havde jo netop gennem en 

tusindaarig Tradition ført de allerældste antropofage Symboler op 
til Nutiden. Mit Arbejde var altsaa overflødigt, hvorvel jeg muligvis 
ved at opfriske Overleveringen kunde bidraget til at give disse 
kristne Symboler deres rette Tydning og faa dem anvendt i det 
praktiske Liv igen, 

Medens jeg saaledes ikke indadtil følte mig videre skuffet over at 
Ekspeditionen maatte opgives, forsonede jeg mig ogsaa temmelig 
hurtig med Tabet af de ydre Tilfredsstillelser, en Opdagelsesrejse 
yder sin Mand. Jeg gav med let Hjærte Afkald paa for evigt at gøre 
Indtryk paa Verdenskortet ved en Bestemmelse af noget saa imagi- 
nært som en Bjærgtops Beliggenhed. Jeg sagde Farvel til den For- 
nøjelse det kunde været at opkalde alle de nye Fremspring i Ter- 
rænet og alle de Teltpladser, der mærkede min Vej, efter Venner og 
Fortrolige i Evropa; disse Punkter fik vente paa at blive opkaldt 
efter andre Narre af en anden Taabe end mig. 

Og nu glædede jeg mig kun til at blive barberet og til ved en saa 
latterlig evropæisk Dragt som muligt at skjule mig blandt Gennem- 
snittet af Mennesker, 

REKORDEN 


ME jeg var nede i Birubunga for at hente Penge, fik jeg to 
stærke Indtryk, som rev al Taage fra mine Øjne. 

For det første saa jeg mig i et Spejl igen efter lange Tiders For- 
løb og blev tvunget til at erkende, at det var mig, der havde været 
Lederen af en Rejse, hvis Komik var lige saa livsfarlig som en Leg 
med Boomerangen. Jeg havde til det Sidste gjort mig Haab om, at 
jeg kunde være en hel anden Mand, enten en livstræt Englænder, 
der udviklede to Hestekræfter under Bestigelsen af et Bjærg, eller 
ogsaa en Ballon af en Tysker fyldt med Tiefe, der vrinskede om- 
kring mellem Gavntræerne efter Urskoven uden at kunne finde den. 
Selv haabede jeg at være i Behold. Men Spejlet sagde mig, at det 
var mig og ikke nogen anden, der havde tosset om i Skoven og af- 
blanket mig selv for alt hvad jeg ejede. 

Godt, men saa skar jeg her Tænder som Aben i Skoven, saa var 
det mig, i allerhøjeste Grad ikke andre end mig, men MIG! 

For det andet saa jeg i Birunbunga to Evropæere, to Hvide. Kyst- 
damperen fra Singapore laa nemlig og rullede ude paa de grønne 
dybe Dønninger udenfor Flodmundingen, og der var to Passagerer 
med den, som jeg fik at se, da Hr. Boye og jeg gik ud til Baaden 
for at spise til Middag med Kaptejnen. De to Hvide var Ingeniører 
og skulde gaa i Land her i Birubunga for at udnytte en Koncession, 
de endelig havde faaet af Sultanen. Det gjaldt en større Tinmine, 
som de agtede at bearbejde paa moderne Vis (Av, Ali haji, saa gaar 
din Tinsamling ned til Ingenting!). 

De to Ingeniører talte ikke, mens vi sad i Kahytten og spiste, og 
hvad skulde de meget rigtigt flyve op i en Passiar for? Men jeg 
besaa dem og gjorde en Opdagelse med Hensyn til deres Hoveder. 
Det var evropæiske Gennemsnitskranier, hvis indre Sprængkraft 
viste sig udadtil ved Ansigtets komplette Ro. De lignede Bomber. 
Og at disse to Mænd ikke sagde meget og ikke havde et Smil til- 
overs, ikke en Gang lod til at iagttage deres Omgivelser, det viste 

mig, at de kom fra en Kultur, hvor saa elementær en Ting som 
Merineskelighed i og for sig var et forlængst overvundet Stand- 
punkt. 

Og her havde jeg haft Tid og Raad til at føre en paradisisk Til- 
værelse sammen med malajiske Rundhoveder, der levede under 
samme primitive Forhold som i det forsvundne Atlantis, her levede 
jeg sorgløst væk, ene optaget af de allerførste Begyndelsesgrunde, 
Jagt og Elskov, her var jeg naaet saa vidt, at jeg havde smidt 
Bukserne og anlagt Sarongen ligesom de andre Skørtemennesker 
omkring mig, der bekendte Islam! Jeg skammede mig for de to 
Hvide, skammede mig som en kristen Hund over mit østerlandske 
Kostume. 

Hvor gammel var jeg, hvor langt troede jeg Livet var? Mon det 
ikke var paa Tide for mig at gaa til Arbejdet i Storbyen? Kan 
hænde der var Sport nok for et Championemne af Gennemsnittet 
paa Kulturens Rovdyrstrøg! Hvem ved, om ikke en ustanselig 
Globetrotter kunde komme til at snappe nok efter Vejret ved Marsch 
paa Stedet under Bestræbelserne for at holde sin Plads paa Kultur- 
centrernes vandrende Fortove! 

De to Ingeniører med Bombehovederne holdt deres Indtog i Biru- 
bunga, samme Dag som jeg rejste derfra. Min Mission var endt. 
Eller med andre Ord, Profiten laa nu til dem, der kom efter mig, 
der hvor jeg havde sat alting til. 

Da jeg sagde Farvel til Matti og gav ham min Karabin (som al- 
drig havde skudt forkert) følte jeg, at det var min Ungdom, jeg tog 
Afsked med. Men jeg var ikke ked af det, jeg længtes efter en stær- 
kere og klarere Livsanskuelse, end den der foregøglede mig Opga- 
ver, som jeg vilde sprængt mig paa, hvis de overhovedet havde 
eksisteret. Jeg længtes efter at fortætte mig ud af mine Drømme- 
taager, lægge Børsterne og fremtræde som den jeg var. Ikke ander- 
ledes, men i min Kraft. 

Jeg rettede mit Blik frem mod Manddommens Idealer, Orden, 
Tugt og Komfort. Jeg længtes efter at stille ved Samfundets Legio- 
ner, som Led af Kommuniteten. 

Nogle Uger efter var jeg i Shanghai, og det var med en ny og 
lutret Følelse af Samhørighed, at jeg kjoleklædt og salvet strakte 
mig i en Gyngestol i et velindrettet, propert og renommeret Hus, 
med ,,Onkel Toms Hytte" paa Bordtæppet og aftenklædte Ameri- 
kanerinder ved Flyglet, Badeværelse, elektrisk Lys og hvide Altre 
af Senge. 

Jeg vogtede mig imidlertid paa det nøjeste for at lade mig blænde 
ad omvendt Vej, hvilket jeg stod i Fare for, saa længe Kontrasten 
var saa ny. Jeg havde nu en Gang for alle lært, at Overvurderingen 
er det farligste Princip at stille med i al Handel. Det er meget klo- 
gere at undervurdere alt hvad man ønsker. Der skal derfor ingen 
Lovtaler holdes over de muntre Feer paa Numer 12 i Shanghai. At 
de stod saa højt i Kurs var en rimelig Følge af, at de optraadte iso- 
leret paa en Plads, der ligger langt fjærnere fra Kulturen, og hvor 
Kolera er endemisk. I Virkeligheden var de ikke andet end billed- 
skønne Attenaarige af anden Klasses første Bonitet, hos hvem højere 
Følelser erstattedes af den Træning, Omgang med alle Nationaliteter 
giver. 

Jeg havde den største Lyst til at revne og udsende en Lavastrøm 
af Lyrik til Bedste for hele Footschow Road i Shanghai! Men mit 
nye surt erhvervede Livssyn forbød mig det. Det er ikke god Smag 
at lade sig mærke med Begæret; og det har en Tendens til at svinge 
Varen tilvejrs hinsides din Købeevne, hvis du gør det. Lad haant 
om Alt, da faar du, og om Alle, da kommer de. Sæt dig hen et Sted 
og skambyd hele Menneskeheden, gør det længe nok, og Folk vil 
komme til dig af sig selv og sige, at de ikke kan blive solgt; du 
erhverver dem da for Spotpris. Men breder du dine Arme ud mod 
Hoben, fordi du elsker den, skal der blive tomt om dig. Hoben er 
en kvindelig Ting. Og Hoben har Ret. Folk i Almindelighed fore- 
trækker Bank og Brød for dine Veksler paa evig Kælenskab. Der 
er for mange falske Papirer af den Slags i Omløb nemlig, siger 
jeg dig. 

Forsigtig! Faa ikke en Snylter paa dig ved at røbe et Overskud 
af Kraft, en Forkærlighed. 

Jeg kunde det nu. Derfor hørte man mig ikke hyle op af Fryd, 
da jeg sad paa Spreckels Kafé, femtende Sal af Call Building i San 
Francisko, og spiste Østers med Udsigt til den gyldneste af alle 
Porte, den fra Pacifikoceanet og ind til De forenede Stater. Hvorfor 
skulde jeg dog nu overvurdere et Krus Øl, koldt og med Skum, 
fordi jeg nylig sloges med en Pipatudse om det varme og raadne 
Vand i et gærende Slamhul midt inde i de hule, hede indiske Skove? 
Rolig, rolig! Jeg sad og saa mig om paa Folk, som med Hagen hvi- 
lende paa Panserflippen spiste meget men med en Mine, der gjorde 
Kellneren glad, over at det i det hele taget lykkedes Etablissementet 
at faa noget i dem. Skulde jeg nu ved Tilkendegivelsen af en 

umaadeholden Taknemlighed udsætte mig for at komme til at be- 
talé for dem allesammen? 

Nej, jeg styrede mig, udbredte med Flid dødelig Kulde til alle 
Sider, sad som et Taarn af Ringeagt ved mit Bord uden at røbe 
mere af mit Indre end hvad man kan skimte i Skydeskaarene. Men 
denne Kamp for at bevare Forsvarstilstanden kostede mig næsten 
den største Kraftanvendelse paa hele Rejsen. Jeg sad jo med Sjælen 
knitrende fuld af Fryd. Det var en Festdag, jeg fejrede, en Fridag, 
en privat Vidunderdag! 

Paa Rejsen over Stillehavet tjente vi jo nemlig en Dag ved at 
sejle imod Øst, og det var den jeg nu fejrede. De andre Passagerer 
paa Skibet brugte deres Ekstradag straks — vi havde to Mandage 
i een Uge om Bord — tog den som et Tillæg i Kedsomhed og en 
Lejlighed mere til at skrante og graane; men jeg udsatte min blaa 
Mandag til jeg kom i Land. Jeg bestemte mig ydermere til ikke at 
solde den helt op men lægge Størstedelen af den hen til et Fond, 
et permanent Forspring, saa at jeg aldrig mere i Livet skulde savne 
Privatejendom af Tid. Nu havde jeg længe nok været bagefter min 
Tid i Smag og Instinkt, nu satte jeg Kraft paa og gik forbi Pacen, 
det blev saa dens Sag at vinde op, om den kunde. Jeg var ude efter 
Rekord, og jeg ventede ikke paa Klumpen. 

Men da jeg med vældig og meget godt skjult Appetit, i bedste 
Form, havde spist og drukket paa Spreckels Kafé, gik jeg ned og 
købte mig et gammel frygtindgydende Eksemplar af en højgiret 
Cykle. Og under Følelsen af, at enhver Distance jeg lagde mellem 
Paradisdalen og mig ogsaa i bedste Forstand var Rekord, kastede 
jeg mig som en Streg ned igennem Market Street, tog den færdsels- 
tordnende Aare i fire Mils Fart forbi de store spejlflammende Bu- 
tiker og Fortovenes sorte Flokke af Mennesker, der var mine Lige, 
og som ikke faldt paa at stirre mig ud af Ligevægt, traadte mig 
frem under Gadehimlens Masker af elektriske Ledninger og Kabler, 
gik gennem et Pres af vellugtende Byluft som en Flyver paa Jord- 
overfladen, tog skarpe Kurver udenom Sporvogne ... 

Jeg peb i det yderste Nu over en Jærnbaneoverkørsel lige foran 
Lokomotivet, jeg havde en halsende Køter ved Pedalen i det mest 
kritiske Nu, naturligvis, og saaledes — Ah, knust fik Hunden sin 
ene Pote under Toget, hid med et Træben! — susede jeg ind i den 
Verden, hvor jeg hørte hjemme, Civilisationens tordnende Skove af 
Sten og af Jærn! 

